text:
ሓጋዚታ ተረኣየትስ መዲዳ ትሓብእ” ከይንበሃል!Tuesday, 14 June 2016 08:29 Written by ቤት ጽሕፈት ዜና ሰዲህኤ
ኣብ ኤርትራ ብሰንኪ ጉጅለ ህግደፍ ኣብ ልዕሊ ህዝብና ክወርድ ዝጸነሐን ዘሎን ወጽዓ ብብዝሑ ኮነ ብክብደቱ ብዙሕን ዓሚቕን ምዃኑ ተደጋጊሙ ክግለጽ ዝጸንሐ እዩ። እቲ ዝዓበየ ክፋል ናይዚ ወጽዓ ምስ ግህሰት መሰረታዊ መሰል ደቂ ሰባት ዝተሓሓዝ እዩ። እዚ በደላት ንምውጋድ ህዝቢ ኤርትራን ፖለቲካዊ ውድባቱን ኣብ ርእሲ እቲ ዘካይድዎ ቃልሲ፡ እቲ ጉዳይ ብቐጥታ ናይ ዝምልከቶም ዓለም ለኻዊ ትካላትን ማሕበራትን ሓገዝን ምትሕብባር ክሓቱ ጸኒሖም እዮም። ጉጅለ ህግደፍ ብኣንጻሩ ገበናቱ ሓቢኡ በቲ ጻዕርን ቃልስን ክሕጭጭን ክወራዘን ጸኒሑ።
ድሕሪ ዝተወሰነ ግዜ እቲ ኣብ ልዕሊ ህዝብና ዝፍጸም ግህሰታት ገንፊሉ ምስ ወጸ ግና ብሓፈሻ ሕብረተሰብ ዓለም ብፍላይ ከኣ ኣብ ውድብ ሕቡራት ሃገራት ክሚሽን ሰብኣዊ መሰላት ናብ ኤርትራ ገጹ ከመዓዱ ናይ ግድን ኮይኑ። ንጉጅለ ህግደፍ ከኣ ካብ ግህሰት መሰረታዊ ሰብኣዊ መሰላት ኢዱ ከልዕል ተደጋጋሚ መጸዋዕታ ኣቕሪብሉ። ናይቲ ጉጅለ ናይ “ዝገሃስኩዎ መሰል የለን” ክሕደት ኣብ ኤርትራ ኣትዩ ከጻሪ ዝገበሮ ፈተነ’ውን ብሰንኪ ኣብያ ናይቲ ጉጅለ ኣይተዓወተን። እንተኾነ እቲ ኮሚሽን በዚ ናይ ህግደፍ “ኣሉ ቀጣን” ከይተዓግተ፡ ብናይ ገዛእ ርእሱ መንገዲ ንምጽራይ ቅድሚ ክልተ ዓመታት መርማሪት ኮሚሽን ሰብኣዊ መሰል ኣብ ኤርትራ ኣቚሙ ክሰርሕ ጸኒሑስ ኣብዚ ቀረባ እዋን ናይቲ መርማሪ ኮሚሽን ውጽኢት ብወግዒ ተገሊጹ ኣሎ። ነዚ ጸብጻብ መሰረት ብምግባር ነቲ ጉጅለ ክንድቲ ግብሩ ኣብ ዝቐጽዕ ውሳነ ክብጻሕ ከኣ ትጽቢት ኣሎ።
ነቲ እቲ ኮሚሽን ዘቕረቦ ምርመራዊ ጸብጻብ ዝተፈላለዩ ወገናት ነናቶም ሚዛን ክህብሉ ጀሚሮም ኣለዉ። ናይ ኩሎም ወገናት ምላሽ ካብ ትጽቢትና ወጻኢ ኣይኮነን። ጉጅለ ህግደፍ ወዮ “ኣሉ” ክብልን፡ ነቲ ርኡይ ሓቂ ምስ ክተሓሓዙ ዘይግበኦም ጉዳያት እንዳተሓሓዘ ካብቲ ኮሚሽን ክሃድም ስለ ዝጸንሕ፡ ሕጂ ነቲ ጸብጻብ “ኣይቅበሎን እየ” እንተበለ ዘገርም ኣይኮነን። ከምኡ ከኣ ይብል ኣሎ። እንተኾነ ሎሚ እቲ ኩነታት ከምቲ ዝለመዶ ንክሃድም ገፊሕ መንገዲ ዝኸፍተሉ ኣይመስልን። ኩሉ ግዜ ብህዝቢ ክትሕጭጭ ምንባር ስለ ዘይከኣል። ብኣንጻሩ ዝተፈላለዩ፡ ኣብ ኤርትራ ዘሎ ግህሰት ሰብኣዊ መሰል ከቐንዝዎም ዝጸንሐ ወገናት፡ ነቲ ጸብጻብ ደጊፎም ኣብ ዝረአ ናይ መወዳእታ ፍረ ንክበጽሕ ዘለዎም ተስፋን ደገፍን ይገልጹ ኣለዉ።
ንሕና እቶም ካብ መጀመርታኡ ኣብ ኤርትራ ክፍጸም ዝጸንሐ ግህሰት መሰረታዊ መሰላት፡ ከሎ ጌና እንተዘይተገቲኡ ሓደጋኡ ከምዚ ንርእዮ ዘለና ከቢድ ከም ዝኸውን ከነተንብህን፡ እቲ ኮሚሽን ምስ ቆመ’ውን ዓቕምና ዝፈቕዶ ክንተሓባበርን ዝጸናሕና፡ ንጸብጻብ እቲ ኮሚሽን ከም እንድግፍ ርዱእ እዩ። ካባና ዝድለ ግና ነቲ ጸብጻብ ኣብ ምድጋፍ ጥራይ ዝድረት ዘይኮነ፡ ግቡእ መስርሑ ተኸቲሉ፡ በቲ ሓደ ወገን ክብሪ ሰብኣዊ መሰል ኣብ ሃገርና ኣብ ዘተኣማምን ባይታ ከም ዝስረት ብዝሕግዝ፡ በቲ ካልእ ወገን ድማ ነቶም መሰል ህዝብና ክግህሱ ዝጸንሑ ወገናት ናይ ኢዶም ብዝህብ ኣገባብ ክዛዘም ቀጻሊ ጻዕሪ ክንገብር ናይ ግድን እዩ። እዚ ዕማም ከምቲ ዝተገልጸ ንብዙሓት ወገናት ዝምልከት’ኳ እንተኾነ እቲ ቀንዲ ሓላፍነት ግና ናትና ናይ ኤርትራውያን ደለይቲ ለውጥን ፍትሕን እዩ። ካብ’ዚ ሓሊፉ ዘይኤርትራውያን ወገናት ካብ ሰብእውነት ተበጊሶም ክሳብ ክንድዚ በጃ ህዝብና ክስለፉን፡ ኣብዚ ጉዳይና ላዕልን ታሕትን ክብሉን እንከለዉ፡ ንሕና ዛሕቲልና፡ “ሓጋዚታ ተረኣየትስ መዲዳ ትሓብእ” ከይንበሃል ሓደራ።
ኣብ ኣተሓሕዛ እዚ ጉዳይ ብግቡእ ክረአ ዝግበኦ ቁምነገር፡ እቲ ጉጅለ ህግደፍ ገበኑ ክሓብእ ነቲ ኣብ ልዕሊ ግስሩጥ ምምሕዳሩ ኣንጸላልዩ ዘሎ ጸሊም ደበና ከም ኣብ ልዕሊ ኤርትራ ከም ሃገር ዝዓለመ ኣምሲሉ ዘቕርቦ ዘሎ እኩይ ምህዞ እዩ። እዚ ጸብጻብ ብንጹር ነቲ ኣካላት ናይቲ ሓላፊ መንግስቲ ኣብ ልዕሊ ኤርትራውያን ዝፈጸምዎ ገበናት እዩ ዘቃልዕ። እቲ መቕጻዕቲ እውን ኣብ ልዕሊኦም እምበር ኣብ ልዕሊ ሉኣላዊት ሃገረ ኤርትራን ህዝባን ከምዘይከውን ክንርዳእ ይግበኣና። ካብዚ ሓሊፉ ህልውና ሃገርና ኣብ ሓደጋ ዝወድቕ እዚ ጉጅለ ኣብ ልዕሊ ህዝቢ ብዝፈጸሞ ገበን ክቕጻዕ እንከሎ ዘይኮነስ፡ እቲ ጉጅለ በዚ ሒዝዎ ዘሎ ኣዕናዊ መንገዲ እንተቐጺሉ ምዃኑ ክንግንዘብ ከድልየና እዩ።
ንግብራውነት ናይዚ ጸብጻብ ክንድግፍን ክንሰርሕን ቅድሚ ኩሉ ብዝተፈላለዩ ኣገባባት ዕላዊ ኣፍልጦን ደገፍን ክንህቦ ይግበኣና። ካብቲ ነዚ ከነንጸባርቐሉ እንኽእል ኣገባብ ሓደ ድማ እዚ ኣብ 23 ሰነ 2016 ክካየድ ተሰሪዑ ዘሎ ሰላማዊ ሰልፊ ኣብ ጀነቫን ዝተፈላለዩ ኩርነዓት እዩ’ሞ ብግቡእ ክንቅረበሉ ይግበኣና። ሰልፊ ደሞክራሲ ህዝቢ ኤርትራ ነዚ ሰላማዊ ሰልፍታት ከም ሓደ ኣካል ናይ ዘይጐነጻዊ ኣገባብ ቃልሲ ስለ ዝወስዶ ዓቕሙ ብዝፈቕዶ ክደፍኣሉ እዩ።
ጉጅለ ህግደፍን ዘርባዕብዑን!Monday, 06 June 2016 11:10 Written by ቤት ጽሕፈት ዜና ሰዲህኤ
ርእሰ-ዓንቀጽ ሰደህኤ
ላግጺ ኣብ ልዕሊ ህዝብኻን ሕብረተሰብ ዓለምን፡ ምናልባት ውሱን ግዜ እምበር ቀጻሊ ዕድመ ክህልዎ ከምዘይክእል ፍሉጥ እዩ። ብፍላይ ንህዝቢ ንዝተወሰነ ግዜ እምበር ንሓዋሩ ከተዕሽዎ ኣይከኣልን። ብመንጽር እዚ፡ ሎሚ ህዝብና ነቲ ኣብ ግዜ በዅሪ ናጽነት ኤርትራ፡ ውሽጡን ዕምቆቱን ከይፈለጠ ከም ዘለዎ ዝኣምኖን ዝቕበሎን ዝነበረ “ለሚን ለሚነየ..” ብዘርእስቱ ሙዚቃዊ ድራማ ተመሲጡ ንምስሉይ ቃላት ናይ ሎሚ መራሕቲ ህግደፍ ሎሚ “ሽዑስ ሓቂ መሲሉና ተዓሺና ኣሻዲናዮም። ኩሉ መሰላትና ገፊፎም ምስ ዘይመባእስትና ከኣ ኣባኢሶሙና” ይብሎም ኣሎ። እዚ ኣበሃህላ’ዚ በቲ ሓደ ገጹ ናይ ጣዕሳ ምልክት እዩ። በቲ ካልእ ወገኑ ድማ ህዝቢ ኤርትራ ድሕሪ ሕጂ ብህግደፍ ከምዘይዕሾ ዘመልክት።
ጉጅለ ህግደፍ ሎሚ ዘዝረገጾ ፖለቲካዊ መሬት ይሃምም ከም ዘሎ ስለ ዝተረደአ፡ ካብቲ ዝጽበዮ ጋህሲ ንምድሓን ዘርባዕባዕ ይብል ኣሎ። እዚ ጉጅለ ኣብ 2 ጉንበት 2016 ብወጻኢ ጉዳይ ሚኒስትሩ ኣቢሉ ኣብ ዘውጸኦ “ጋዜጣዊ መግለጺ” እታ ትማሊ ትማሊ ዝሕጭጨላ ዝነበረ ብውድብ ሕቡራት ሃገራት ዝወጸት መርማሪት ኮሚሽን ሰብኣዊ መሰል ኤርትራ፡ ነቲ ንዓኡ ዘቃልዕ ጸብጻባ በቲ ዘውጸኣቶ መደብ መሰረት 8 ሰነ 2016 ከይትዝርግሖ ተማሕጺኑ። ምሕጽንታ ህዝቢ ዘይስቆሮ ህግደፍ ክምሕጸን እንከሎ ከኣ የገርም። እቲ ናይ ህግደፍ ጋዜጣዊ መግለጺ ካብዚ ሓሊፉ፡ ናይታ መርማሪት ኮሚሽን ፍልፍል ሓበሬታ ኣብ ወጻኢ ዝነብሩ ሓተቲ ዑቕባ ኤርትራውያን እዮም ኢሉ ነቲ መስርሕ ከነኣእሶ ፈቲኑ። እዚ ዝብል ዘሎ ነታ ኮሚሽን ኣብ ኤርትራ ኣትያ ኩነታት ሰብኣዊ መሰል ክትዕዘብ እንዳኸለአ ምዃኑ ንኣበሃህላኡ ጉዳም ይገብሮ። ነቲ “ዝወዓለ ይንገር፡ ዝሰሓተንከ ይምከር” ዝብል ምስላ ዘንጊዑ ከኣ፡ እቶም ናይ ግህሰቱ ግዳይ ምስ ኮኑ ሃጽ ኢሎም ዝተሰዱ መንእስያት ኤርትራ፡ ብዛዕባቲ ኣብ ልዕሊኦም ዝተፈጸመ ግፍዒ ተመስከሩስ ያኢ ገሪምዎ። ንሱ ዝደሊ ዘሎ እታ ኮሚሽን ባዕሉ ጽሒፉ ዝሃባ “እዚ እዩ ጸብጻበይ” ኢላ ከተቃልሓሉን ከተጣቐዓሉን እዩ ዝመስል።
“መኒኻ ተበልዎስ መን እየ ይብል” እዚ ኣበሃህላ ሓደ ኣካል ኣብ ዘይምልከቶ ጉዳይ ክኣቱ እንከሎ ዝበሃሎ እዩ። ጉጅለ ህግደፍ እታ ብሕቡራት መንግስታት ዝቖመት መርማሪት ኮሚሽን ቅድሚ ናብቲ ዝምልከቶ ዘቖማ ኣካል ምቕራባ እቲ ጸብጻባ “ሃየ መርቐለይ” ኢላ ክትህቦ ከም ዝሃርፍ’ውን ኣንጸባሪቑ ኣሎ። እዚ ናይ ህግደፍ ሕልና ንስርዒታዊ ኣሰራርሓ ዘይተገንዘበ፡ በቲ ንሱ ኣብ ኤርትራ ዘዘውትሮ ናይ “ገባርን ሓዳግን” መንፈስ ዝተጸልወ ሃርገፍገፍ እዩ። እዚ ጉጅለ ንኣሰራርሓ እታ መርማሪት ኣካል መሰረታዊ፡ ፍትሓውነት፡ ርትዓውነት፡ ሞያዊ ክእለትን ውህደትን ዝጐደሎ እዩ ክብሎ ይደናደን። ዘገርም እዩ እዚ ጉጅለ ነቲ ገደብ ዘየብሉ ኣብ ኩሉ መዳያት ዝንጸባረቕ ኢደወነናውን ትምክሕታውን ኣሰራርሕኡ ኣቐሚጡስ ክወራዘ። ምስዚ ኣተሓሒዝካ ክረአ ዝግበኦ መስደመም ድማ፡ ጉጅለ ህግደፍ እታ መርማሪት ኮሚሽን ንርኢቶ ናይቶም መብዛሕትኦም ኣብ ናይ ስለያ መርበቡ ተጸፍዮም “መርማሪት ኮሚሽን ርትዓዊት ኣይኮነትን፡ ኣብ ልዕሊ ህግደፍን ውሱናት ሓለፍቱን ዝተወሰነ ማዕቀብ ይለዓል … ወዘተ” ክብሉ ዝውዕሉ ዘይተቐበለት ኢሉ ይኸሳ። ኮታ ኩሉዚ ናይ ህግደፍ ዘርባዕባዕን ዓዘፍዘፍን ተደሚሩ “ንመሰል ህዝቢ ኤርትራ ከም ውልቃዊ ንብረተይ ክሸጦን ክልውጦን ግደፉፍኒ” ኣብ ዝብል ዙርያ ዝጠቓለል እዩ። እቲ ዘይዛመድ ኣዛሚዱ፡ ንግህሰት ሰብኣዊ መሰልን ኣብ መንጎ ኢትዮጵያን ኤርትራን ዘሎ ጉዳይ ዶብ መዕለቢ ዘይምርካቡ ከተሓሕዞ ምፍታኑ ከኣ ካልእ ናይ ዘርባዕብዑ ምልክቱ እዩ።
ካልእ ዘስደምም ጉድይ ይቀላቐል ኣሎ። ጉጅለ ህግደፍ እቶም ንናይ ስልጣን ቀጻልነቱ ደገፍ ከድልዮ እንከሎ “ተሰሊፍኩም ነዚ ደግፉ”፡ ምቅዋም ከድልዮ እንከሎ ድማ “ተሰሊፍኩም ነዚ ተቓወሙ” ክብሎም ዝጸንሐ ኣብ ወጻኢ ዝነብሩ ኤርትራውያን ቁጽሮም እንዳነከየ ሚዛኖም ድማ እንዳፈኾሰ፡ ስለ ዝኸደ፡ እነሆ ኣብ ካልእ ሃንደፍደፍ ምእታው ጀሚሩ። ዘገርም እዩ። ናይቲ ጉጅለ ናይ ማሕበረኮም ሓለፍቲ፡ ኤርትራዊ ገጽ ምስ ከለኦም፡ መንግስቶም ንዝቃወሙ፡ እሞ ድማ ንናጽነት ኤርትራ ብምሉእ ልቦም ዘይቅበሉ ኢትዮጵያውያን ኣኪቦም፡ “ንጸብጻብ መርማሪት ኮሚሽን ሰብኣዊ መሰልን ንውሳነ ማዕቀብን ዝቃወም ድምጺ ፈሪሙልና” ይብሉ ኣለዉ ። እዚ ተግባር እንታይ ማለት ምዃኑ ንምፍላጥ ሕጂ’ውን ምምርማር ኣየድልዮን እዩ። ጉጅለ ህግደፍ ካብ ህዝቢ ኤርትራ ተስፋ ይቖርጽ ከም ዘሎ ዘርኢ እዩ። እዚ ጥራይ ኣይኮነን ኣብ ጉዳይ ኤርትራ ናይ ግዳም ኣካላት ኢድ ኣእታውነት ይዕድሙ ከም ዘለዉ’ውን ብቑዕ መረጋገጺ እዩ። ስለዚ ንሕና እቶም ኣንጻሩ ተሰሊፍና ዘለና፡ ጉጅለ ህግደፍ ካብዚ ኣትይዎ ዘሎ ዓወንወን ወጺኡ ዳግማይ ትንፋስ ከይሰኩዕ ቃልስና ከነሕይል ይግበኣና።
ጉጅለ ህግደፍን ዘርባዕብዑን!Monday, 06 June 2016 06:50 Written by ቤት ጽሕፈት ዜና ሰዲህኤ
ርእሰ-ዓንቀጽ ሰዲህኤ
ላግጺ ኣብ ልዕሊ ህዝብኻን ሕብረተሰብ ዓለምን፡ ምናልባት ውሱን ግዜ እምበር ቀጻሊ ዕድመ ክህልዎ ከምዘይክእል ፍሉጥ እዩ። ብፍላይ ንህዝቢ ንዝተወሰነ ግዜ እምበር ንሓዋሩ ከተዕሽዎ ኣይከኣልን። ብመንጽር እዚ፡ ሎሚ ህዝብና ነቲ ኣብ ግዜ በዅሪ ናጽነት ኤርትራ፡ ውሽጡን ዕምቆቱን ከይፈለጠ ከም ዘለዎ ዝኣምኖን ዝቕበሎን ዝነበረ “ለሚንለሚነየ..” ብዘርእስቱ ሙዚቃዊ ድራማ ተመሲጡ ንምስሉይ ቃላት ናይ ሎሚ መራሕቲ ህግደፍ ሎሚ “ሽዑስ ሓቂ መሲሉና ተዓሺና ኣሻዲናዮም። ኩሉ መሰላትና ገፊፎም ምስ ዘይመባእስትና ከኣ ኣባኢሶሙና” ይብሎም ኣሎ። እዚ ኣበሃህላ’ዚ በቲ ሓደ ገጹ ናይ ጣዕሳ ምልክት እዩ። በቲ ካልእ ወገኑ ድማ ህዝቢ ኤርትራ ድሕሪ ሕጂ ብህግደፍ ከምዘይዕሾ ዘመልክት።
ጉጅለ ህግደፍ ሎሚ ዘዝረገጾ ፖለቲካዊ መሬት ይሃምም ከም ዘሎ ስለ ዝተረደአ፡ ካብቲ ዝጽበዮ ጋህሲ ንምድሓን ዘርባዕባዕ ይብል ኣሎ። እዚ ጉጅለ ኣብ 2 ጉንበት 2016 ብወጻኢ ጉዳይ ሚኒስትሩ ኣቢሉ ኣብ ዘውጸኦ “ጋዜጣዊ መግለጺ” እታ ትማሊ ትማሊ ዝሕጭጨላ ዝነበረ ብውድብ ሕቡራት ሃገራት ዝወጸት መርማሪት ኮሚሽን ሰብኣዊ መሰል ኤርትራ፡ ነቲ ንዓኡ ዘቃልዕ ጸብጻባ በቲ ዘውጸኣቶ መደብ መሰረት 8 ሰነ 2016 ከይትዝርግሖ ተማሕጺኑ። ምሕጽንታ ህዝቢ ዘይስቆሮ ህግደፍ ክምሕጸን እንከሎ ከኣ የገርም። እቲ ናይ ህግደፍ ጋዜጣዊ መግለጺ ካብዚ ሓሊፉ፡ ናይታ መርማሪት ኮሚሽን ፍልፍል ሓበሬታ ኣብ ወጻኢ ዝነብሩ ሓተቲ ዑቕባ ኤርትራውያን እዮም ኢሉ ነቲ መስርሕ ከነኣእሶ ፈቲኑ። እዚ ዝብል ዘሎ ነታ ኮሚሽን ኣብ ኤርትራ ኣትያ ኩነታት ሰብኣዊ መሰል ክትዕዘብ እንዳኸለአ ምዃኑ ንኣበሃህላኡ ጉዳም ይገብሮ። ነቲ “ዝወዓለ ይንገር፡ ዝሰሓተንከ ይምከር” ዝብል ምስላ ዘንጊዑ ከኣ፡ እቶም ናይ ግህሰቱ ግዳይ ምስ ኮኑ ሃጽ ኢሎም ዝተሰዱ መንእስያት ኤርትራ፡ ብዛዕባቲ ኣብ ልዕሊኦም ዝተፈጸመ ግፍዒ ተመስከሩስ ያኢ ገሪምዎ። ንሱ ዝደሊ ዘሎ እታ ኮሚሽን ባዕሉ ጽሒፉ ዝሃባ “እዚ እዩ ጸብጻበይ” ኢላ ከተቃልሓሉን ከተጣቐዓሉን እዩ ዝመስል።
“መኒኻ ተበልዎስ መን እየ ይብል” እዚ ኣበሃህላ ሓደ ኣካል ኣብ ዘይምልከቶ ጉዳይ ክኣቱ እንከሎ ዝበሃሎ እዩ። ጉጅለ ህግደፍ እታ ብሕቡራት መንግስታት ዝቖመት መርማሪት ኮሚሽን ቅድሚ ናብቲ ዝምልከቶ ዘቖማ ኣካል ምቕራባ እቲ ጸብጻባ “ሃየ መርቐለይ” ኢላ ክትህቦ ከም ዝሃርፍ’ውን ኣንጸባሪቑ ኣሎ። እዚ ናይ ህግደፍ ሕልና ንስርዒታዊ ኣሰራርሓ ዘይተገንዘበ፡ በቲ ንሱ ኣብ ኤርትራ ዘዘውትሮ ናይ “ገባርን ሓዳግን” መንፈስ ዝተጸልወ ሃርገፍገፍ እዩ። እዚ ጉጅለ ንኣሰራርሓ እታ መርማሪት ኣካል መሰረታዊ፡ ፍትሓውነት፡ ርትዓውነት፡ ሞያዊ ክእለትን ውህደትን ዝጐደሎ እዩ ክብሎ ይደናደን። ዘገርም እዩ እዚ ጉጅለ ነቲ ገደብ ዘየብሉ ኣብ ኩሉ መዳያት ዝንጸባረቕ ኢደወነናውን ትምክሕታውን ኣሰራርሕኡ ኣቐሚጡስ ክወራዘ። ምስዚ ኣተሓሒዝካ ክረአ ዝግበኦ መስደመም ድማ፡ ጉጅለ ህግደፍ እታ መርማሪት ኮሚሽን ንርኢቶ ናይቶም መብዛሕትኦም ኣብ ናይ ስለያ መርበቡ ተጸፍዮም “መርማሪት ኮሚሽን ርትዓዊት ኣይኮነትን፡ ኣብ ልዕሊ ህግደፍን ውሱናት ሓለፍቱን ዝተወሰነ ማዕቀብ ይለዓል … ወዘተ” ክብሉ ዝውዕሉ ዘይተቐበለት ኢሉ ይኸሳ። ኮታ ኩሉዚ ናይ ህግደፍ ዘርባዕባዕን ዓዘፍዘፍን ተደሚሩ “ንመሰል ህዝቢ ኤርትራ ከም ውልቃዊ ንብረተይ ክሸጦን ክልውጦን ግደፉፍኒ” ኣብ ዝብል ዙርያ ዝጠቓለል እዩ። እቲ ዘይዛመድ ኣዛሚዱ፡ ንግህሰት ሰብኣዊ መሰልን ኣብ መንጎ ኢትዮጵያን ኤርትራን ዘሎ ጉዳይ ዶብ መዕለቢ ዘይምርካቡ ከተሓሕዞ ምፍታኑ ከኣ ካልእ ናይ ዘርባዕብዑ ምልክቱ እዩ።
ካልእ ዘስደምም ጉድይ ይቀላቐል ኣሎ። ጉጅለ ህግደፍ እቶም ንናይ ስልጣን ቀጻልነቱ ደገፍ ከድልዮ እንከሎ “ተሰሊፍኩም ነዚ ደግፉ”፡ ምቅዋም ከድልዮ እንከሎ ድማ “ተሰሊፍኩም ነዚ ተቓወሙ” ክብሎም ዝጸንሐ ኣብ ወጻኢ ዝነብሩ ኤርትራውያን ቁጽሮም እንዳነከየ ሚዛኖም ድማ እንዳፈኾሰ፡ ስለ ዝኸደ፡ እነሆ ኣብ ካልእ ሃንደፍደፍ ምእታው ጀሚሩ። ዘገርም እዩ። ናይቲ ጉጅለ ናይ ማሕበረኮም ሓለፍቲ፡ ኤርትራዊ ገጽ ምስ ከለኦም፡ መንግስቶም ንዝቃወሙ፡ እሞ ድማ ንናጽነት ኤርትራ ብምሉእ ልቦም ዘይቅበሉ ኢትዮጵያውያን ኣኪቦም፡ “ንጸብጻብ መርማሪት ኮሚሽን ሰብኣዊ መሰልን ንውሳነ ማዕቀብን ዝቃወም ድምጺ ፈሪሙልና” ይብሉ ኣለዉ ። እዚ ተግባር እንታይ ማለት ምዃኑ ንምፍላጥ ሕጂ’ውን ምምርማር ኣየድልዮን እዩ። ጉጅለ ህግደፍ ካብ ህዝቢ ኤርትራ ተስፋ ይቖርጽ ከም ዘሎ ዘርኢ እዩ። እዚ ጥራይ ኣይኮነን ኣብ ጉዳይ ኤርትራ ናይ ግዳም ኣካላት ኢድ ኣእታውነት ይዕድሙ ከም ዘለዉ’ውን ብቑዕ መረጋገጺ እዩ። ስለዚ ንሕና እቶም ኣንጻሩ ተሰሊፍና ዘለና፡ ጉጅለ ህግደፍ ካብዚ ኣትይዎ ዘሎ ዓወንወን ወጺኡ ዳግማይ ትንፋስ ከይሰኩዕ ቃልስና ከነሕይል ይግበኣና።
ربع قرن علي استقلالناSaturday, 04 June 2016 22:50 Written by اعلام حزب الشعب الديمقراطي الارتري
مضى علي ارتريا ربع قرن من الزمان وهي تتمتع بمكانتها وشخصيتها المستقلة بين دول العالم ذات السيادة. وتوج الشعب الارتري نضاله التحرري المسلح بنيل حق بلاده السيادي القانوني عبر الاستفتاء الذي أجمع من خلاله علي خيار الاستقلال. لكن ولما كانت رسالة التحرير غير مقتصرة علي تحرير الأرض فقط، ها هو الشعب اليوم يناضل مجدداً لاستكمال لوازم الاستقلال واسترداد كافة الحقوق الديمقراطية، والنضال اليوم تبدلت قواه، فإن كان في السابق بين الشعب والاحتلال الأجنبي، فهو اليوم بين الدكتاتور عدو الوطن والديمقراطية من جهة وبين قوى الديمقراطية والتغيير الإيجابي من الجهة الأخرى.
ما استغرقه التحرير وما بعد التحرير من زمن متقارب المدة، حيث كان المفترض أن يتحقق من الإنجازات ما تحقق بالأمس، وطالما لم يتحقق ما يتلاءم وطول المدة يجب أن نبحث في أسباب ضعفنا وتقصيرنا.
هناك اليوم ظاهرة اختطاف واحتكار نضالات الشعب التحررية التي أنفق فيها أكثر من 100 ألف شهيد وخسائر مادية لا حصر لها، والنظام القمعي في اسمرا خير من يمثل هذا الاتجاه. إن نجاحنا في نضالنا الحقوقي الديمقراطي يتوقف علي مدى استيعابنا هوية هذه الاتجاهات الإقصائية واستئصالها. لكن النظام لن يقف مكتوف الأيدي أمام تصاعد النضال الشعبي ضده بل سعى ولا يزال يسعى لتفتيت وحدة الشعب حتى لا يتماسك في مواجهته. لكن كما هو حريص علي بقائه قيد السلطة لنكن نحن أيضاً حريصين علي انتزاع حقوقنا وحرياتنا الانسانية من فكه المفترس.
ذكرنا مراراً وتكراراً أن وحدة قوى الديمقراطية والتغيير أكثر من ضرورية، ونحن لا نجدد نداءنا هذا فحسب، بل نناشد الجميع الاهتمام والالتفات، فهيا للعمل والنشاط.
كما قلنا دوماً يحاول الهقدف صرف أنظار الشعب عن مطالبه الوطنية والديمقراطية الي معارك وخلافات لا تخدم قضاياه الآنية علي الأقل. إننا لا ندعو الي هجر التاريخ وإهمال بطولات وتضحيات الماضي، لكن هذا يجب أن لا يصرف أنظارنا عن قضايا وتحديات الحاضر والمستقبل.
إن احتفالنا الحقيقي باليوبيل الفضي لاستقلالنا يفرض علينا أن نتناسى خلافات الماضي ونتمسك بالوحدة والنظر للأمام، وهذا هو ما أوصانا به الشهداء أيضاً.
بهذه المناسبة فإن حزب الشعب الديمقراطي الارتري معرباً عن تقديره الفائق للمناسبة التاريخية العظمى لبلادنا سوف يضع مع من يهمهم أمر التغيير خطة للملمة قوى التغيير ووضع الأجندة الوطنية في المقدمة والعمل من ثم بروح جديدة وجادة.
الاستقلال ثمرة نضال الشعب الارتري أجمع
المجد والخلود لشهدائنا الأبرار
“ሓወይ ዝብል ኣይውቃዕካ”Friday, 03 June 2016 09:12 Written by ቤት ጽሕፈት ዜና ሰደህኤ
ጉጅለ ህግደፍ ብዛዕባ ህዝቢ ኤርትራ ዝብሎን ዝገብሮን በበይኑ ምዃኑ፡ ኣይኮነንዶ ንሕና ህግደፍ ባዕሉ’ውን ኣይክሕዶን እዩ ዝብል እምነት ኣለና። ብሓፈሻ ኩሉ ግዜ፡ ብፍላይ ኣብ ከምዚ ዝሓለፈ መበል 25 ዓመት ዝኽሪ ናጽነት፡ ንህዝቢ ኤርትራ ከም ጽኑዕ፡ ጅግና፡ ምእንቲ መሰሉ ኣብ ግንባሩ ዝውጋእ፡ ብገዛእቲ ዘይንብርከኸን ፈታው ሃገሩን ገይሩ የቕርቦ። ነዚ ንምድማቕ ድማ፡ ይደርሰሉ፡ ይገጥመሉ: ይደርፈሉን ይምድረሉን። ብርኢቶና እዚ ዝተገልጸ ናእዳ ንህዝቢ ኤርትራ እንተዘይውሒድዎ ኣይበዝሖን እዩ። ምኽንያቱ ኣብ መረርቲ ምዕራፋት ብተግባር ዘመስከሮ ስለ ዝኾነ።
እቲ ኣብዚ ዝለዓል ኣገዳሲ ጉዳይ “ኣብ ተግባርከ?” ዝብል ኣገዳሲ ሕቶ እዩ። ስለምንታይ ናይ ቃል ናእዳን ኣጋንኖን ብተግባር እንተዘይተሰንዩ “ተፈታሕካዮስ ቁጻር ጥራይ” ስለ ዝኸውን። ጉጅለ ህግደፍ ብተግባር ንህዝቢ ኤርትራ ብጸጋ ናይቲ ብመስዋእትነቱ ዝመጸ ናጽነት ተጠቃሚ ናይ ምዃኑ መሰል ገፊፍዎ እዩ። ንሱ ብዘይፈልጦ ኣገዳዲ ሕግታት ይገዝኦ ኣሎ። ኣብ ዘይኣምነሉ ዝተፈላለየ ውግኣት ኣእትዩ ምስ ናይ ርሑቕ ኮነ ናይ ቀረባ ፈተውቱ ኣባኢስዎ። ደቁ ደረት ኣብ ዘየብሉ ግዱድ ዕስክርና ዳጒንዎም። ፍትሒ ናይ ምርካብ መሰሉ ነፊግዎ። እቲ ሓደ እዋን ብጽንዓትን መኸተን ዝግለጽ ዝነበረ ምስሉ ኣብ ቅድሚ ሕብረተሰብ ዓለም ብንዓድኻ ገዲፍካ ምስዳድ ከም ዝግለጽ ገይርዎ። ነቲ ብሰንክዚ ጉጅለ ኣብ ሃገርና ሳዕሪሩ ዘሎ፡ ግህሰት ኩሉ መሰላት፡ ጥምየት፡ ሕማም፡ ዕርቃንን ድንቁርናን ወሲኽካ ምስሊ ህዝቢ ኤርትራ ተደዊኑ፡ ቀጻልነት ኤርትራ ከም ሃገር ኣዛራቢ ኮይኑ ኣሎ።
እሞ ኣብዚ ንዝምድና ህዝቢ ኤርትራን ጉጅለ ህግደፍን ኣብ ዝምልከት ኣየናይ እዩ እቲ ሓቂ። እቲ ጉጅለ ህግደፍ ንህዝቢ ኤርትራ ካብ ክሳድ ንላዕሊ ዝንእዶዶ ወይስ እቲ ብተግባር ዝድህኮ ዘሎ። ከምቲ “እዝኒ’ውን ትእመን እሞ ግና ኣይከም ዓይንን” ዝበሃል፡ እቲ ሓቂ እቲ ኣቐዲምና ዝዘርዘርናዮ ብተግባር ኣብ ልዕሊ ህዝቢ ኤርትራ ዝወርድ ዘሎ በደል ኣምበር እቲ ናይ ሓሶት መደረን ባዶ ውዳስን ኣይኮነን። ህዝቢ ኤርትራ ኣብ ግዜ መግዛእቲ ብባዕዳውያን ዝፍጸሞ ዝነበረ ግፍዒ፡ ሓድሽ ይኾኖ ኣይነበረን። ምኽንያቱ እቲ ኣብ ልዕሊኡ ዝወስድዎ ዝነበሩ እቲ ዝብልዎን ንሱ እውን ካብ ጸላኢ ዝጽበዮን ስለ ዝነበረ። ነዚ ሎሚ ካብ ጉጅለ ህግደፍ ዝወርዶ ዘሎ በደል ግና ከም ቅቡል ክወስዶ ኣይክእልን እዩ። ምኽንያቱ ምስቲ እቲ ጉጅለ ዝደርፎ ዝጻረር ስለ ዝኾነ፡ ቀንዲ ከኣ ህልዊ ገፋዒ መሰልን ሓርነትን ከም ዘኽብር እንዳመሓለን እንዳጠሓለን መጺኡ ደሓር ዝጠለመ ወዲ ሃገር ብምዃኑ።
እዚ ምስ ረኣና ኢና እምበኣር፡ “እሞ ጉጅለ ህግደፍ ንህዝቢ ኤርትራ ጸላኢኡ ድዩ ወይ ፈታዊኡ?” ኢልና ክንሓትት እንግደድ። ብርኢቶና እዚ ሕቶ’ዚ ካብቲ ዝረአ ተግባራት ናይቲ ጉጅለ ምሉስ እዩ። ህግደፍ ንህዝቢ ኤርትራ ጸላኢኡ እዩ። እቲ ጉጅለ ብዛዕባ ህዝቢ ኤርትራ ንቃለ-ዓለም ዝጽሕፎን ዝምድሮን ነቲ ግብራዊ ፍንፉን ባህርያቱ ዝኽውለሉ ይመስሎ ይኸውን። እንተኾነ ህዝብና “ሓወይ ዝብል ኣይውቃዕካ” ደኣ ይብሎ እምበር ጸላኢኡ ምዃኑ ምርድኡስ ዘጸግሞ ኣይኮነን። ህልዊ ኩነታት ዝምድና ህዝቢ ኤርትራን ጉጅለ ህግደፍን ከኣ ነዚ እዩ ዘነጽረልና። እቲ ጉጅለ እውን እንተስ ጃህራን ሓሶትን ተወዲእዎ ወይ ድማ ህዝቢ ኤርትራ ደጊም ጠባቢርካ ከም ዘይዕሾ ተረዲእዎ ኣፉ ክሕዝ ዝጀመረ ይመስል። ንኣብነት እቲ ኣብ ብዙሕ ኣጋጣምታት፡ “ሎምስ ለቢምና ኢና፡ ኣብ ሕርሻ እንታይ ከም እንሰርሕ ከነርእየኩም ናይ ኣዋርሕ ቆጸራ ሃቡና፡ ሓድሽ ቅዋም ንነድፍ ኣለና … ወዘተ” ዝብል ዝነበረ ናይቲ ጉጅለ ስማዊ ፕረሲደንት ኣብ ዝኽሪ ብሩራዊ እዮበሉ ናጽነት ኤርትራስ፡ ብዛዕባዚ ቅድም መውጽእ ኣፉ ዝነበረ ጉዳያት ዋላ ሓንቲ’ኳ ከይበለ ሓሊፉ። እዚ ናይ ምሕያሉ ዘይኮነስ ተስፋ ናይ ምቑራጹ መርኣያ እዩ።
እቲ ዘገርም ከኣ ዝምድና ህዝቢ ኤርትራን እቲ ጉጅለን ኣብ ከምዚ ዝገለጽናዮ ባዕሉ ዝዛረብ ደረጃ እንዳሃለወ፡ ውሑዳት ዘይቀበጹ ክቆጻጸይሉን ያኢ ኣብ ወርቃዊ እዮበልዩ ክራኸቡ ቆጸራ ክሕዙ እንከለዉ እዩ። ብርግጽ ህይወት ንክሰኹዕሉ ብዙሕ ገንዘብን ክኢላ ዓቕምን ዘፍሰስሉ ውሱን ጓይልታት ርኢና። እቲ ጓይላታት ንዝኽሪ ናጽነትን ንኽብሪ እቶም ምእንታኡ ዝተሰውኡ ሰማእታትን እንተዝኸውን ኣይመፈላለየናን። እቲ ጓይላ “ምስ ምምሕዳር ህግደፍ ጽቡቕ ኣለና” ዝቓንኡ እንተኾይኑ ግና ብሓቂ ዘተዓዛዝብን ንተዋሳእቱ ዘጣዕስን እዩ።
أين الإشكال؟ في أسلوب الاحتفال أم في مضمون الاستقلال؟؟؟Monday, 30 May 2016 19:52 Written by اعلام حزب الشعب الديمقراطي الارتري
عندما يمر الحدث عبر تسلسله الطبيعي يكون عادةً ما يصبح يومها حديث الناس، وبهذا المنطق صار حدث بلوغ الاستقلال الوطني يوبيله الفضي الحدث الأبرز تعليقاً عليه من قبل العديد من الأقلام والألسن. وبما أن حدث وحديث الاستقلال ذو شجون، كان لابد أن تتشعب طرق الحديث عنه، خاصةً عندما يحتدم الجدل بين مؤيدي النظام الدكتاتوري وقوى التحول الديمقراطي. أما أن يشتعل الجدل حول ذات المناسبة بين قوى التغيير المعارضة فالأمر مؤسف للغاية.
وعلي ما في الأمر من تفاصيل ثانوية ينحصر الخلاف الآن بين موضوعين أساسيين هما حول مضمون الاستقلال وأسلوب الاحتفال بذكرى اليوبيل الفضي للاستقلال، وقد يتساءل البعض مستغرباً وما قضية خلاف المعارضة حول مضمون الاستقلال؟ لكن مع تلك الغرابة فالاختلاف موجود وبارز للعيان. فالبعض لا يرى لاستقلال قطعة الأرض الارترية كجغرافيا قيمةً ما لم تصاحب ذلك الاستقلال الحقوق الانسانية، بل يردف البعض قائلين أن دماء وتضحيات من أحرزوا الاستقلال بدمائهم قد ذهبت هدراً. إن الاستقلال ثمرة تضحيات غالية لشعبنا لذا يجب أن يكون الحفاظ عليه في قلب نضالنا من أجل الديمقراطية والحقوق الديمقراطية والانسانية، وكل من بذل وضحى من أجل الاستقلال حقَّ له أن يجد التكريم والتقدير من الجميع.
وبناءاً علي ذلك الرأي السلبي حول الاستقلال يرى أولئك أن الرابع والعشرين من مايو يوم الاستقلال ليس يوماً للفرحة والاستقلال والتغني بالبطولات بل يوم للحزن والدموع. وآخرون من ذات الجناح المعارض يرون العكس تماماً. وهناك أيضاً من يختلفون علي قضايا ذات ارتباط بالاستقلال كعلم البلاد مثلاً.
حزب الشعب الديمقراطي الارتري يؤمن بقدسية الاستقلال ويرى أنه من كسب الشعب الارتري بكافة تنظيماته حيث أثبت في برنامجه السياسي الآتي: ( إن النضال البطولي المسلح والطويل الذي قاده الشعب الارتري ضد الاحتلال الأجنبي الإثيوبي تحت راية جبهة التحرير الارترية في 1961م والذي تميز بالثقة الراسخة بالنفس وقوة التحمل والتماسك والجدية والروح المبدعة والمخلصة، تـُــوِّج تحت قيادة الجبهة الشعبية لتحرير ارتريا بالاستقلال الوطني في الرابع والعشرين من مايو 1991م ).
إن حزبنا عندما ينص علي ذلك في برنامجه لا يجهل أن الذي تحقق من الاستقلال هو السيادة الجغرافية لارتريا لكن سيادة مواطنها لم تتحقق بعد، لهذا من دأبه مواصلة النضال لاستكمال قيم الاستقلال. إن سيادة الأرض والشعب أمران مرتبطان ببعضهما لا فصل بينهما. ويؤمن حزبنا أن لا استقلال بلا حرية والعكس صحيح. إن الحفاظ علي الاستقلال مع النضال لاستكمال حقوق ومستحقات الاستقلال هو الطريق الصحيح الواجب اتخاذه في النضال لأجل الديمقراطية. ولهذا يهتم بأمر الاستقلال ويحيي ذكراه السنوية كل عام، هذا بالطبع مع الاختلاف الشاسع في أسلوب ومضمون الاحتفال بيوم الاستقلال بين حزبنا وحزب الهقدف الحاكم. فالاستقلال ثمرة البعض منا وعند بعضنا ثمرة الاستقلال هي ثمرة جهود إخوتنا الكبار.
نحن لا نحتفل بالاستقلال ذلك الاحتفال الدعائي الأجوف الصاخب، بل إن احتفالنا يرنو الي الأمام والي المعاني والمباني التي لم تستكمل بعد. إن الاستقلال بالنسبة لنا يوم نجدد فيه العهد لشهدائنا وكل من يعانون من هذا النظام المتسلط بالداخل أو الخارج. إن احتفالنا بالاستقلال يعني تأكيدنا التام والدائم أنه ثمرة كفاح شعبنا وتضحياته وليس منحة من أحد. أما عدم الاحتفال بغرض النكاية بالهقدف ليس إلا سذاجة توقع صاحبها في شراك الهقدف التي تصطاد السذج لتبني من هفوات سذاجاتهم قصور مجدها الزائف.
ርብዒ ዘበን ድሕሪ ናጽነትናTuesday, 24 May 2016 08:42 Written by ቤት ጽሕፈት ዜና ሰዲህኤ
ርእሰ-ዓንቀጽ ሰደህኤ
ኤርትራ ናጻ ሃገር ኮይና ግቡእ ክብሪ ካብ እትሕዝ 25 ዓመታት መሊኡ። ህዝቢ ኤርትራ ነቲ ምእንቲ ናጽነት ዘካየዶ ናይ 30 ዓመታት መሪር ቃልሲ ዝያዳ ንምድማቕ ብመልክዕ ረፈንዱም እውን “እወ ንናጽነት” ዝብል ድምጹ ብሓባር ኣስሚዑ እዩ። ዕላማ ቃልሲ ህዝቢ ኤርትራ ካብ መንቀሊኡ ኣብ ምርግጋጽ ናጽነት ጥራይ ጠጠው ዘይብል ክሳብ ምርግጋጽ ዘተኣማምን ሰላም፡ ደሞክራስን ልምዓትን ዘማዕዱ ስለ ዝነበረ፡ ነዚ ንምርጋግጽ እቲ ቃልሲ ኣብቲ ናይ ድሕሪ ናጽነት ዓመታት እውን ይቕጽል ኣሎ። እቲ ናይ ሓይልታት ኣሰላልፋ ግና ተለዊጡ። እቲ ቅድም ኣብ መንጎ ናይ ግዳም ገዛእትን ደላይ ናጽነት ህዝቢ ኤርትራን ዝነበረ ጥምጥም፡ ኣብ መንጎ ጸረ ህዝብን ደሞክራስን ዝኾኑ ደቂ ሃገርን፡ መሰልን ደሞክራስን ዝብህግ ህዝቢ ኤርትራን ተቐይሩ።
ብንውሓት ግዜ ክረኣይ እንከሎ፡ ምእንቲ ሓርነት ዝኸድናዮ ርሕቀት ክንድቲ ኣብ ቃልሲ ምእንቲ ናጽነት ዝኸድናዮ ጉዕዞ ክመዓራረ ብዙሕ ኣይተረፎን። ብመንጽር ዝተመዝገበ ውጽኢት ግና እዚ ሓርነታዊ ቃልሲ ኣዝዩ ዘገምታዊ ምዃኑ ንዕዘብ ኣለና። ጠንቂ ናይዚ ዘገምታዊ ውጽኢት ናይቲ ቃልሲ ባህሪ ተሃዋስነት ኣብ ቦታኡ ኮይኑ፡ ናትና ናይቶም ኣንጻር ዲክታቶርያዊ ወጽዓ ዝተሰለፍና ድኽመትን ተኸኣኢልካ ንቕድሚት ዘይምምራሽን ዓብይ ቦታ ከም ዘለዎ ግና ክንስሕት ኣይግበኣናን። ሎሚ ኣብ ቅድሜና ናይ ዘሎ ቃልሲ ማእከል ድማ ነዚ ድኽመትዚ ከነእርም ምስ ምኽኣልን ዘይምኽኣልን ዝዛመድ እዩ።
ብቐንዱ ነዚ ህዝቢ ኤርትራ ካብ ግዜ 30 ዓመታት ካብ ህይወት ኣስታት 100 ሺሕ ጀጋኑ፡ ኣብ ንብረት ድማ ማእለያ ዘየብሉ ዋጋ ከፊሉ ዘምጸኦ ናጽነት ናትካ ውጽኢት ጉጅላዊ ቃልሲ ኣምሲልካ ንምጭዋዩ ኣብዚ ናይ ድሕሪ ናጽነት ቃልሲ ይንጸባረቕ ኣሎ። እቲ ኣብ ኤርትራ ዝገዝእ ዘሎ ጉጅለ ቅጭጭ ከይበሎ ኩሉ መሰላት ህዝቢ ዝዕፍን ዘሎ ከኣ ካብዚ ግጉይን ዓምጸኛን ኣዋንና ናጽነት ስለ ዝነቅል እዩ። ነዚ ግጉይ ኣተሓሳስባ’ዚ ኣፍሪስና ዋና ናጽነት እቲ ሕጂ ሓርነት ተሓሪምዎ ዘሎ ህዝቢ ኤርትራ ምዃኑ ኣብ ድልዱል ባይታ ክንስርቶ እንተ በቒዕና ግና እቲ ተተሓሒዝናዮ ዘለና ሓርነታዊ ቃልሲ ቀልጢፉ ዘይረጋገጸሉ ምኽንያት የለን። እቲ ኣብ ኣስመራ ዘሎ ጉጅለ ቀጻልነቱ ኣብዚ ጉዳይዚ ህዝቢ ኤርትራ ብዝሕዞ ናይ ሓባር መርገጺ ዝውሰን ምዃኑ ስለ ዝኣምን፡ እነሆ ህዝቢ ንምክፍፋል ዘይፍንቅሎ እምኒ የለን። ንሱስ ከምኡ ይግበር ናይ ህልውና ግዳይ ስለ ዝኾኖ፡ ንሕናኸ ብዋጋ መሰልናን ናጽነትና ክጻወት እንከሎ እንታይ ክንገብር ከም ዘለና ኣብ ከምዚ ታሪኻዊ ኣጋጣሚ ኮይና ክንሓስብ ይግበኣና።
ሳላ ምረትን ንውሓትን ቃልስና፡ ህዝቢ ኤርትራ ብሰንኪ ጉጅለ ህግደፍ ዋጋ ቃልሱ ምእንቲ ናጽነት ከምዘይተኸፍለ፡ ነዚ ኩነታት ንምቕያር ሓድነት ደለይቲ ለውጥን ፍትሕን ኣደልዲልካ ምጉዓዝ ድሌት ጥራይ ዘይኮነስ ግደታ ምዃኑ፡ ብዝምልከት ብዙሕ ግዜ ብዝተፈላለየ ኣገባብ ገሊጽናዮ ኢና። ሎሚ ደጊሚና ንጠቕሶ ዘለና ከኣ ናይ ቅድም ዘንጊዕና ዘይኮነስ፡ ከምኡ ክንብል ዘገድደና ናይ ዝኽሪ ዕለት ስለ ዝኾነ እዩ። ኮታ ብዛዕባዚ ኣብ ቅድሜና ዘሎ ዝተሓላለኸ ብደሆ፡ ዘይተግበርናዮ እምበር ዘይበልናዮስ የለን።
ከምቲ ኩሉ ግዜ እንብሎ ጉጅለ ህግደፍ ናይ ህዝቢ ናይ ለውጢ ሓያልነት ንምድኻም ካብ ዝጥቀበሎም መንገድታት፡ ህዝቢ ንቕድሚት ከየማዕዱ ሻቢብካ ኣብ ሎሚ ኮይኑስ ኣብ ሕሉፍ ከም ዝነብር ምግባሩ እዩ። ከምቲ ግቡእ ግና ዝሓለፈ ተመኩሮ፡ ኣሉታዊ ይኹን ኣውንታዊ ከይተዘንገዐ፡ ናጽነትና ንምርግጋጽ ዝተሰለፍዎ ውድብ ብዝየገድስ ኣብ ኩሉ ዓውደ ውግኣትን መዳይ ቃልስን ዝወደቑ ኤርትራውያን ሰማእታት እናዘከርካ፡ ቀንዲ ምቁማትካ ግና ናብ ቅድሚት ናብቲ ተሪፉ ዘሎ ቃልሲ ምምዕዳው እዩ ክኸውን ዝግበኦ። ኣብዚ ታሪኻዊ ኣጋጣሚ መበል 25 ዓመት ብሩራዊ ኢዮበልዩ ኮይና ኣብ ክንዲ ብሕሉፍ ምቑዛምን ምስትንታንን ኣብ መጻኢ ክንዓሞ ብዛዕባ ዝግበኣና ኢና ሓቢርና ክንሓስብ ዝግበኣና። ሕድሪ ሰማእታትና’ውን ነዚ እዩ ዘመልክት።
ስለዚ በዚ ኣጋጣሚ ሰልፊ ደሞክራሲ ህዝቢ ኤርትራ ነዚ ዝኽሪ ዘለዎ ክብሪ ብምግላጽ፡ ኣብ መጻኢ፡ ጉዳይ ህዝብን ሃገርን ቅድሚት ሰሪዕና፡ እቲ ተፈላሊና ክንገብሮ ዘይከኣልና ብሓባር ንዓመሉ ፖሊሲ ወጢና፡ ብሓድሽ መንፈስን ድልውነትን እንነቕለሉ መድረኽ ክኸውን ይግበኦ ዝብል መልእኽቱ የመሓላልፍ።
ናጽነትና ክቡር ውጽኢት ቃልሲ መላእ ህዝቢ ኤርትራ’ዩ!
ክብርን ዝኽርን ንሰማእታት ኤርትራ
24 ጉንበት 2016
ርብዒ ዘበን ድሕሪ ናጽነትናMonday, 23 May 2016 22:39 Written by ቤት ጽሕፈት ዜና ሰዲህኤ
ርእሰ-ዓንቀጽ ሰዲህኤ
ኤርትራ ናጻ ሃገር ኮይና ግቡእ ክብሪ ካብ እትሕዝ 25 ዓመታት መሊኡ። ህዝቢ ኤርትራ ነቲ ምእንቲ ናጽነት ዘካየዶ ናይ 30 ዓመታት መሪር ቃልሲ ዝያዳ ንምድማቕ ብመልክዕ ረፈንዱም እውን “እወ ንናጽነት” ዝብል ድምጹ ብሓባር ኣስሚዑ እዩ። ዕላማ ቃልሲ ህዝቢ ኤርትራ ካብ መንቀሊኡ ኣብ ምርግጋጽ ናጽነት ጥራይ ጠጠው ዘይብል ክሳብ ምርግጋጽ ዘተኣማምን ሰላም፡ ደሞክራስን ልምዓትን ዘማዕዱ ስለ ዝነበረ፡ ነዚ ንምርጋግጽ እቲ ቃልሲ ኣብቲ ናይ ድሕሪ ናጽነት ዓመታት እውን ይቕጽል ኣሎ። እቲ ናይ ሓይልታት ኣሰላልፋ ግና ተለዊጡ። እቲ ቅድም ኣብ መንጎ ናይ ግዳም ገዛእትን ደላይ ናጽነት ህዝቢ ኤርትራን ዝነበረ ጥምጥም፡ ኣብ መንጎ ጸረ ህዝብን ደሞክራስን ዝኾኑ ደቂ ሃገርን፡ መሰልን ደሞክራስን ዝብህግ ህዝቢ ኤርትራን ተቐይሩ።
ብንውሓት ግዜ ክረኣይ እንከሎ፡ ምእንቲ ሓርነት ዝኸድናዮ ርሕቀት ክንድቲ ኣብ ቃልሲ ምእንቲ ናጽነት ዝኸድናዮ ጉዕዞ ክመዓራረ ብዙሕ ኣይተረፎን። ብመንጽር ዝተመዝገበ ውጽኢት ግና እዚ ሓርነታዊ ቃልሲ ኣዝዩ ዘገምታዊ ምዃኑ ንዕዘብ ኣለና። ጠንቂ ናይዚ ዘገምታዊ ውጽኢት ናይቲ ቃልሲ ባህሪ ተሃዋስነት ኣብ ቦታኡ ኮይኑ፡ ናትና ናይቶም ኣንጻር ዲክታቶርያዊ ወጽዓ ዝተሰለፍና ድኽመትን ተኸኣኢልካ ንቕድሚት ዘይምምራሽን ዓብይ ቦታ ከም ዘለዎ ግና ክንስሕት ኣይግበኣናን። ሎሚ ኣብ ቅድሜና ናይ ዘሎ ቃልሲ ማእከል ድማ ነዚ ድኽመትዚ ከነእርም ምስ ምኽኣልን ዘይምኽኣልን ዝዛመድ እዩ።
ብቐንዱ ነዚ ህዝቢ ኤርትራ ካብ ግዜ 30 ዓመታት ካብ ህይወት ኣስታት 100 ሺሕ ጀጋኑ፡ ኣብ ንብረት ድማ ማእለያ ዘየብሉ ዋጋ ከፊሉ ዘምጸኦ ናጽነት ናትካ ውጽኢት ጉጅላዊ ቃልሲ ኣምሲልካ ንምጭዋዩ ኣብዚ ናይ ድሕሪ ናጽነት ቃልሲ ይንጸባረቕ ኣሎ። እቲ ኣብ ኤርትራ ዝገዝእ ዘሎ ጉጅለ ቅጭጭ ከይበሎ ኩሉ መሰላት ህዝቢ ዝዕፍን ዘሎ ከኣ ካብዚ ግጉይን ዓምጸኛን ኣዋንና ናጽነት ስለ ዝነቅል እዩ። ነዚ ግጉይ ኣተሓሳስባ’ዚ ኣፍሪስና ዋና ናጽነት እቲ ሕጂ ሓርነት ተሓሪምዎ ዘሎ ህዝቢ ኤርትራ ምዃኑ ኣብ ድልዱል ባይታ ክንስርቶ እንተ በቒዕና ግና እቲ ተተሓሒዝናዮ ዘለና ሓርነታዊ ቃልሲ ቀልጢፉ ዘይረጋገጸሉ ምኽንያት የለን። እቲ ኣብ ኣስመራ ዘሎ ጉጅለ ቀጻልነቱ ኣብዚ ጉዳይዚ ህዝቢ ኤርትራ ብዝሕዞ ናይ ሓባር መርገጺ ዝውሰን ምዃኑ ስለ ዝኣምን፡ እነሆ ህዝቢ ንምክፍፋል ዘይፍንቅሎ እምኒ የለን። ንሱስ ከምኡ ይግበር ናይ ህልውና ግዳይ ስለ ዝኾኖ፡ ንሕናኸ ብዋጋ መሰልናን ናጽነትና ክጻወት እንከሎ እንታይ ክንገብር ከም ዘለና ኣብ ከምዚ ታሪኻዊ ኣጋጣሚ ኮይና ክንሓስብ ይግበኣና።
ሳላ ምረትን ንውሓትን ቃልስና፡ ህዝቢ ኤርትራ ብሰንኪ ጉጅለ ህግደፍ ዋጋ ቃልሱ ምእንቲ ናጽነት ከምዘይተኸፍለ፡ ነዚ ኩነታት ንምቕያር ሓድነት ደለይቲ ለውጥን ፍትሕን ኣደልዲልካ ምጉዓዝ ድሌት ጥራይ ዘይኮነስ ግደታ ምዃኑ፡ ብዝምልከት ብዙሕ ግዜ ብዝተፈላለየ ኣገባብ ገሊጽናዮ ኢና። ሎሚ ደጊሚና ንጠቕሶ ዘለና ከኣ ናይ ቅድም ዘንጊዕና ዘይኮነስ፡ ከምኡ ክንብል ዘገድደና ናይ ዝኽሪ ዕለት ስለ ዝኾነ እዩ። ኮታ ብዛዕባዚ ኣብ ቅድሜና ዘሎ ዝተሓላለኸ ብደሆ፡ ዘይተግበርናዮ እምበር ዘይበልናዮስ የለን።
ከምቲ ኩሉ ግዜ እንብሎ ጉጅለ ህግደፍ ናይ ህዝቢ ናይ ለውጢ ሓያልነት ንምድኻም ካብ ዝጥቀበሎም መንገድታት፡ ህዝቢ ንቕድሚት ከየማዕዱ ሻቢብካ ኣብ ሎሚ ኮይኑስ ኣብ ሕሉፍ ከም ዝነብር ምግባሩ እዩ። ከምቲ ግቡእ ግና ዝሓለፈ ተመኩሮ፡ ኣሉታዊ ይኹን ኣውንታዊ ከይተዘንገዐ፡ ናጽነትና ንምርግጋጽ ዝተሰለፍዎ ውድብ ብዝየገድስ ኣብ ኩሉ ዓውደ ውግኣትን መዳይ ቃልስን ዝወደቑ ኤርትራውያን ሰማእታት እናዘከርካ፡ ቀንዲ ምቁማትካ ግና ናብ ቅድሚት ናብቲ ተሪፉ ዘሎ ቃልሲ ምምዕዳው እዩ ክኸውን ዝግበኦ። ኣብዚ ታሪኻዊ ኣጋጣሚ መበል 25 ዓመት ብሩራዊ ኢዮበልዩ ኮይና ኣብ ክንዲ ብሕሉፍ ምቑዛምን ምስትንታንን ኣብ መጻኢ ክንዓሞ ብዛዕባ ዝግበኣና ኢና ሓቢርና ክንሓስብ ዝግበኣና። ሕድሪ ሰማእታትና’ውን ነዚ እዩ ዘመልክት።
ስለዚ በዚ ኣጋጣሚ ሰልፊ ደሞክራሲ ህዝቢ ኤርትራ ነዚ ዝኽሪ ዘለዎ ክብሪ ብምግላጽ፡ ኣብ መጻኢ፡ ጉዳይ ህዝብን ሃገርን ቅድሚት ሰሪዕና፡ እቲ ተፈላሊና ክንገብሮ ዘይከኣልና ብሓባር ንዓመሉ ፖሊሲ ወጢና፡ ብሓድሽ መንፈስን ድልውነትን እንነቕለሉ መድረኽ ክኸውን ይግበኦ ዝብል መልእኽቱ የመሓላልፍ።
ናጽነትና ክቡር ውጽኢት ቃልሲ መላእ ህዝቢ ኤርትራ’ዩ!
ክብርን ዝኽርን ንሰማእታት ኤርትራ
24 ጉንበት 2016
እቲ ጸገም ኣየናይ’ዩ፡ ኣተረጓጉማ ወይ ኣበዓዕላFriday, 20 May 2016 14:35 Written by ቤት ጽሕፈት ዜና ሰደህኤ
ሓደ ተረኽቦ መዓልቱ ሓልዩ ክመጽእ እንከሎ እዋናዊ መዛረቢ ክኸውን ዝተለምደ እዩ። በዚ መሰረት እዩ ዝመስል መበል 25 ዓመት ዝኽሪ ናጽነት ኤርትራ እንዳቐረበ ክመጽእ እንከሎ ብዛዕባኡ ዝካየድ ክተዓት ማዕሪኡ ይረስን ኣሎ። እቲ ክሳብ ክንድኡ ክባላሕ ብዘይነበሮ ፍልልያት ዝተሰነየ ኣብ መንጎ ዝተፈላለዩ ኣካላት ዝካየድ ክተዓት ኮይኑ፡ መልከዓቱ’ውን ዝተፈላለየ እዩ። እቲ ኣብ መንጎ ሰዓብቲ ገዛኢ ጉጅለ ህግደፍን ደለይቲ ለውጥን ደሞክራስን ዘሎ መሰረታዊ ፍልልይ በሊሕ ክትዕ ተስዓበ፡ ንማንም ከም ዘይድንጽዎን ከም ዘየገርሞን ርዱእ እዩ። እቲ ምውጣጥ ኣብ መንጎ እቶም ኣንጻር ህግደፍ ዝተሰለፉ ናይ ለውጢ ሓይልታት ክኸውን እንከሎ ግና ከስደምም ባህርያዊ እዩ።
እቲ ኩሉ ንኡሳት ኣቀራርባታት ገዲፍካ እቲ ጐሊሑ ዝረአ ፍልልይ፡ ኣብ ኣተረጓጉማ ናጽነትን ኣብዓዕላ ኢዮበልዮኡን ክጠቓለል ከም ዝኽእል ተዓዚብና ኣለና። ሃንደፍ ኢልካ ክትሓስቦ እንከለኻ “ ኣብ ሕድሕድ’ቶም ኣንጻር ህግደፍ ዝቃለሱ ዘለዉ ኣካላት ደኣ ፍልልይ ኣብ ኣተረጓጉማ ናጽነት እንታይ ኣምጸኦ?” ዘየብል ኣይኮነን። ግና ፍልልይ ተንጸባሪቑ። ገለ ወገናት ኣብ ድሕሪ ናጽነት ኤርትራ ራህዋን ቅሳነትን ስለ ዘየለን፡ በዚ ብኩራት ራህዋ ህዝብና ኣብ ዝተፈላልየ ዝመልክዑ መከራ ወዲቑ ስለ ዘሎ ነዚ መሬታዊ ናጽነት፡ ናጽነት ኣይንብሎን ኢና ይብሉ። ነቶም ምእንቲ’ዚ ብራህዋ ዘይተሰነየ ናጽነት ከምጽኡ ዝሓለፉ ኤርትራውያን ዝወሃቦም ክብሪ ክህሉ የብሉን ብዝብል’ውን የሰንይዎ። ብኣንጻሩ፡ ናጽነት ብመሪርን ነዊሕን ቃልሲ፡ ብዋጋ ክቡር መስዋእቲ ኤርትራውያን ዝተመዝገበ ስለ ዝኾነ፡ ከም ብሌን ዓይንና ክንዕቅቦ ዝግበናን ነዚ ነካይዶ ዘለና ሓርነታዊ ቃልሲ ድልዱል መሰረቱን እዩ። ነቶም ነዚ ክግህዱ ዝተሰውኡ ጀጋኑን፡ ባሕሪ ቃልሲ ኮይኑ ኩሉ ዝገበረ ህዝቢ ኤርትራን ከኣ ክብርን ሞጎስን ይግበኦም እምበር ዝብል ረዚን ርኢቶ የንጸባርቑ።
ከም ነጸብራቕ ናይዚ ፍልልይ ድማ 24 ጉንበት መዓልቲ ናጽነት ኤርትራ ናይ ሓዘን እምበር ናይ ሓርበኝነት መግለጺ መዓልቲ ስለ ዘይኮነት ክንዝክራ ኣይግበኣናን ዝብል በቲ ሓደ ወገን ኣሎ። የለን እዛ ዕለት እዚኣ ታሪኻዊትን ነቲ ነዊሕ ክጐዓዝ ዝጸነሐ ናይ ወለዶታት ቃልስና ምእንቲ ናጽነትን ሓርነትን ሓደ ኣገዳሲ ምዕራፍ ዓጽያ ናብዚ ንቃለሰሉ ዘለና ምዕራፍ ቃልሲ ምእንቲ ሓርነት ዘሰጋገረት ስለ ዝኾነት ብግቡእ ክትዝከር ይግበኣ ዝብሉ ርኢቶታት ከኣ በቲ ካልእ ወገን ፊትንፊት ተፋጢጦም ኣለዉ። ካልኦት ከም ባንዴራ ዝኣመሰሉ ምስ ህልውና ናጻ ኤርትራ ዝተሓሓዙ ዛዕባታት እውን የዛርቡ እዮም።
ሰልፊ ደሞክራሲ ህዝቢ ኤርትራ፡ ናጽነት ውጽኢት ሓደ ውድብ ወይ ጉጅለ ናይ ዝኸፈሎ ዋጋ ዘይኮነት፡ ፍረ ቃልሲ መላእ ህዝቢ ኤርትራን ውድባቱን ምዃና ስለ ዝኣምን፡ ነዚ እምነቱ ብግቡእ ንምጽብራቕ፡ ኣብ መቕድም ፖለቲካዊ መደብ ዕዮኡ’ኳ፡ “….. በቲ ኣብ ዘይንቕነቕ ርእሰ-ተኣማንነቱ፡ ተጻዋርነቱ፡ ሓቅነቱ፡ ሓድነቱ፡ ተባላሓትነቱን መሃዝነቱን ዝተመርኰሰ፡ ብተጋድሎ ሓርነት ኤርትራ (ተሓኤ) ብ1961 ኣንጻር መግዛእታዊ ሓይሊ ኢትዮጵያ፡ ዝተባርዐ ነዊሕ ሓርበኛዊ ዕጥቃዊ ቃልሲ፡ ድሕሪ ሰላሳ ዓመታት ብ24 ግንቦት 1991 ብወሳኒ ተራ ህዝባዊ ግንባር ሓርነት ኤርትራ(ህግሓኤ) ሃገራዊ ናጽነት ጋህዲ ኰነ።” ብዝብል ኣስፊርዎ ኣሎ።
ሰደህኤ ነዚ ሓሳብ’ዚ ኣብ መደብ ዕዮኡ ከስፍር እንከሎ፡ ኣብ ኤርትራ ልኡላውነት ሃገር እምበር ልኡላውነት ህዝቢ ጌና ከም ዘይተረጋገጸ ኣይዝንግዕን። ከምኡ ስለ ዝኾነ ድማ ኩሉ መሰላት ህዝብና ክሳብ ዝረጋገጽ ክቃለስ ወትሩ ድልዊ እዩ። ልኡላውነት ሃገርን ህዝብን ክልቲኦም መሰረታውያንን ፈላሊኻ ዘይረኣዩን ምዃኖም ይኣምን። ናጽነት ብዘይሓርነት፡ ሓርነት ብዘይናጽነት ትርጉም ዘለዎ ህልውና ከም ዘየብሎም’ውን እምነቱ እዩ። ምእንቲ ኣዚ እምበኣር ነቲ ክሳብ ሕጂ ተረጋጊጹ ክንሱ ብጉጅለ ህግደፍ ዝጥለም ዘሎ ናጽነት ዓቂብካ፡ ነቲ ዝጐደለ ሓርነት ንምስዓብ ምቅላስ እቲ ቅኑዕ መንገዲ ገይሩ ይወስድ። ምእንቲ ኣዚ “ሓደ በለለይ” ኢሉ ንናጽነት ይዕቅብን ንዝኽራ የኽብርን። ኣብቲ ኣገባብ ኣከባብራን ነቲ ኣከባብራ ዝህቦ ትርጉምን ብመሰረቱ ካብ ኣተሓሕዛ ጉጅለ ህግደፍ ከም ዝፍለ ከኣ ርዱእ እዩ። ከም ሰደህኤ ናጽነት ንገሌና ፍረ ቃልስና ንገሌና ድማ ፍረ ቃልሲ ኣያታትና እዩ።
ንሕና ነዚ ዝኽሪ’ዚ ከምቲ ጉጅለ ህግደፍ ዝገብሮ፡ ቁምነገር ብዝደፍን ናይ ምድንጋር “ጽቡቕ ኣለና” ብምቅላሕ ብዳንኬራን ጓይላን ኣይኮናን እንዝክሮ። ንሕና ብኸመይ ነቲ ተሪፉና ዘሎ ቃልሲ ከም እንምልእ ብዝእምትን ንቕድሚት ብዘማዕዱን ኣገባብ ኢና እንዝክሮ። እዚ ዝኽሪዚ መላእ ህዝቢ ኤርትራን ሰማእታቱን ንዝኸፍልዎ መስዋእቲ ክቡር ዋጋ እንህበሉን፡ ብሰንኪ ህግደፍ ኣብ ዝተፈላለዩ ኩነታት ዝሳቐዩ ዘለዉ ኤርትራውያን እንዝክረሉን፡ ሎሚ’ውን ከምቲ ዝቐደመ ኣንጻር መላኺ ጉጅለ ህግደፍ ቃልና እነሕድሰሉ ኣጋጣሚ ጌና ኢና እንወስዶ። ናይዚ ኣከባብራ ቀንዲ መልእኽትና ክጠቓለል እንከሎ እምበኣር ናጽነትና ከምቲ ጉጅለ ህግደፍ ክብሎ ዝደሊ፡ ንሱ “ተደለየ ዝህቦ ተዘይደለየ ድማ ዝኽልክሎ” ዘይኮነስ፡ ናይ መላእ ህዝቢ ኤርትራ ዋጋ መስዋእቲ ምዃኑ ንምንጋሩ እዩ። ነቲ ጉጅለ ዝረኸብካ መሲሉካ መዓልቲ ናጽነት ዘይምዝካር ግና ከቶ ግዳይ ህግደፍ ምዃን ምዃኑ ነስተብህል።
الهقدف والشعب وجهاً لوجهSaturday, 14 May 2016 21:11 Written by اعلام حزب الشعب الديمقراطي الارتري
منذ مدة ليست بالقصيرة صار موضوع العلاقة بين الشعب الارتري وحكم الهقدف أحد أهم الأجندة السياسية المثيرة للجدل. ولأنه – الهقدف – يصول في البلاد بلا رقيب ولا حسيب ولا منافس سياسي أو اقتصادي، فلا أحد يقف أمامه متحدياً ليقول له هذا صحيح وهذا خاطئ. لذلك اعتبر البلاد إقطاعيته التي يتصرف فيها بما يحلو له، أما الشعب فمن أين له أن ينبس ببنت شفة وهو في هذا السجن الكبير.
الزمن خير حكم كما يقولون، لذا مزق الزمن كل أستار حيل وأكاذيب الهقدف حول علاقته بالشعب، وظهرت الحقيقة عاريةً غير قابلة للتدليس، إذ تأكد بما لا يدع مجالاً للشك، أن هذه العلاقة ما هي إلا علاقة مضطهد (بكسر الهاء) ومضطهد (بفتح الهاء)، سجان وسجين، قاتل ومقتول، إذاً لم تعد العلاقة بينهما كما كان يدعي أنهما روحان في جسدٍ واحد، بل هما ضدان متوازيان غير قابلين للتلاقي.
لم يعد اثنان يختلفان حول ما إذا كان الشعب والهقدف نقيضين لا يلتقيان، بل انتقل السؤال عن درجة تأثيرهما علي الرأي العام، من مع الشعب ومن مع الطرف النقيض، لا شك قد مرت علي الشعب الارتري أيام لم يكن فيها يسمح بالنيل من الهقدف، بل كان يرى نقد الهقدف من العيوب، إنها أيام سكرة الاستقلال، لكن الهقدف يوماً فيوماً، لم يزدد من الشعب إلا بعداً ونفوراً، فأصبحت العلاقة بالهقدف اليوم علي العكس عيباً وأيما عيب. وهذه خطوة كبيرة من خطوات تدهور الهقدف يمكنها أن تلعب دوراً كبيراً في إنجاح جهودنا الدبلوماسية وكل نشاطاتنا الخارجية علي الأصعدة الشعبية والرسمية. وهذه الدرجة من التدهور بين فريقي الشعب والهقدف من صالح قوى المعارضة والتغيير، هذه الحالة المثالية ليست هدية لنا من النظام وإنما حالة اضطرار جبرية ناتجة عن النضال الصابر والدؤوب الذي خاضته قوى المعارضة وهي يومئذٍ قليلة العدد ضئيلة الإمكانات لكنها كانت شديدة الإيمان بتغيـُّــر الموازين لصالحها، وها هو الوقت قد مضى سراعاً وانضم اليها أناس من النظام لم يكن أحد يتوقع انشقاقهم عنه، فأصبح الشعور بالعيب والخجل وقلة العدد من خصائص الهقدفيين لا من خصائص المعارضة.
ذلك لا يعني أن ليس هناك قلة منبوذة من الشعب ومعادية له ومصادقة للهقدف حتى اليوم تصدر من حين لآخر أصواتاً نشازاً تصادم إيقاع قلوب الشعب. حدث ذات يوم أن واحداً من مثقفي الهقدف وفي إجابة له علي سؤال مفاده: (لماذا لا يسلم الهقدف السلطة للشعب؟)، أجاب قائلاً: (بما أن الهقدف قد أتى بالاستقلال فمن حقه التمتع بالسلطة الي ما شاء)، والإجابة لا شك تدل علي مدى الهشاشة الفكرية لمؤيدي الهقدف مهما بلغت ثقافتهم وعلت درجاتهم الأكاديمية.
ذكرنا فيما مضى من السطور أن القوى المعارِضة للهقدف هي اليوم الأكثر من الناحية الكمية، لذلك أمامنا مهمة عظيمة ألا وهي تحويل هذه الطاقة الكمية الي طاقة نوعية فعالة تسرع من خطوات النصر. ومما يصعب مهمتنا أكثر أن الهقدف لن يألو جهداً في إمالة ميزان القوة لصالحه بشتى الوسائل، لذا فهو دعك من الشعب المرتهن بالداخل، لم يتخل عن السير في تغيير مواقف حتى الشباب الذين أخرجهم من بلادهم كرهاً وشتت شملهم في شتى المنافي بكتابة صكوك الاعتراف والتراجع عن خطأ أقوالهم بشأنه، ونحن هنا لا نجزم أنه لن يحصل علي نتيجة إيجابية من مسعاه هذا، لا شك سيؤثر علي قلة من السذج.
علينا نحن في معسكر المعارضة أن نعطل هذه الخطة الماكرة للنظام ونكشف محاولاته لإلهاء وتشتيت طاقات وأذهان قوى التغيير. نقوم بذلك بإصلاح الأحوال داخلنا في المقام الأول دون أن نعتمد علي تسقط أخطاء وأخبار الهقدف فقط. لدينا الكثير مما نقوم به بأنفسنا دون أن نتأثر بما يجري علي مسرح الهقدف، ويأتي علي رأس ذلك لملمة أطراف قوانا المبعثرة وتوجيهها الوجهة الصحيحة، وهذه المهمة علي وعورتها تتطلب التسامح والتحمل والاقتناع بعدم جدوى العمل فرادَى، والمهمة تبدو من الناحية المظهرية والنظرية سهلة المنال لكنها في الواقع العملي شديدة الصعوبة، فالقوى والطاقات متوفرة ولكن القدرة علي توحيدها وتنسيقها ما تزال ضئيلة والعزم عليها ما زال ضعيفاً. أقل ما يمكن أن نحذر منه داخلنا تبادل التصنيفات والتقليل من شؤون بعضنا، فالهقدف سوف يستفيد كثيراً من نعت بعضنا بعضاً بالقدامى والجدد، الشعبويين والجبهويين، المعارضة الناعمة والمعارضة الخشنة...الخ، أما الشعب فلم يعد بحاجة الي من يلقنه الدروس عن من عدوه ومن الصديق، فقد تعلم قبل كل شيء من سوط المعاناة الذي يلهب ظهره كل صباح، من أبنائه الذين أصبحوا بسبب الهقدف نهباً للموت برصاص قناصة حرس الحدود أو غرقاً في البحار وعطشاً في الصحاري والفيافي، لقد مضى عهد الخداع والتغني ب(نحن الشعب والشعب نحن)...الخ خزعبلات الهقدف.


c: text/html

text:
ገበር | ዜሕዝን ነገራት ኬጋጥም ከሎ ብኸመይ ከም እትጻወሮ
ስእነት ጥዕና
ኣብ ኣርጀንቲና እትነብር ማርበል፡ ጽቡቕ ህይወት እትመርሕን ሓኪም ፊዝዮተራፒ (ኣካላዊ ምድራዝን ምጽላውን) ዀይና እትዓይን ንጥፍቲ ሰብ እያ ነይራ። ብ2007 ግና ፍሉይ ድኻም ኪስምዓን በብመዓልቱ ርእሳ ኼሕምማን ጀመረ። ማርበል፡ “ናብ እተፈላለዩ ሓካይም ከይደ፡ ኵሉ ዓይነት ሕክምና ድማ ፈቲነ እየ። እዚ ዅሉ ግና ኣይጠቐመንን” በለት። ኣብ መወዳእታ፡ ብኤም.ኣር.ኣይ (ማግኔቲክ ሪዞናንስ ኢሜጂንግ) ተመርመረት እሞ፡ ኣብ ሓንጎላ ጥረ ኸም ዘለዋ ተፈልጠ። ኣስዒባ ድማ፡ “እዚ ምስ ፈለጥኩ፡ ብስምባድ ቅዝዝ እየ ኢለ። ምስዚ ጸላኢ እዚ እነብር ምንባረይ ክኣምን ኣይክኣልኩን።
“ክሳዕ እቲ መጥባሕቲ ዝገበርኩሉ እዋን፡ ኵነታተይ ክሳዕ ክንደይ ከቢድ ከም ዝነበረ ኽርድኣኒ ኣይክኣለን። ኣብቲ ፍሉይ ምክትታል ዚግበረሉ ኽፍሊ ሕክምና ምስ ተበራበርኩ፡ ክንቀሳቐስ ከም ዘይክእል ተገንዘብኩ። ኣንቃዕሪረ ናብ ሰንቀ ኻብ ምጥማት ሓሊፈ ምንም ክገብር ኣይክእልን እየ ነይረ። ቅድሚ እቲ መጥባሕቲ፡ ንጥፍትን ርእሰይ ክኢለ ዝንቀሳቐስን እየ ነይረ። ሃንደበት ግና ምንም ክገብር ኣብ ዘይክእለሉ ደረጃ በጻሕኩ። ኣብቲ ፍሉይ ምክትታል ዚግበረሉ ኽፍሊ ሕክምና ዘሕለፍክዎ መዓልትታት፡ ተሓዋዊሱኒ እዩ ነይሩ፣ ድምጺ መሳርሒ ሕክምና፡ ድምጺ ድንገተኛ ዅነታት፡ ድምጺ ቃንዛ ሕሙማት ክሰምዕ ድማ እየ ዝውዕል ነይረ። ብቓንዛን ብስቓይን እተኸበብኩ ዀይኑ እዩ ተሰሚዑኒ ነይሩ።
“ሎሚ፡ ብእተወሰነ ደረጃ ሒሹኒ ኣሎ። ብዘይ ሓገዝ ክንቀሳቐስ እኽእል፡ ሓድሓደ ግዜ እውን በይነይ ካብ ገዛ ኽወጽእ እኽእል እየ። ይኹን እምበር፡ ናይ ምርኣይ ጸገም ኣሎኒ፣ ጭዋዳታተይ ምቍጽጻር እውን የጸግመኒ እዩ።”
ዜሕዝን ነገራት ምጽዋር
ኣወንታዊ ኣረኣእያ ዓቅብ። መጽሓፍ ቅዱስ ኣብ ምሳሌ 17:22፡ “ሕጉስ ልቢ ጽቡቕ መድሃኒት እዩ፡ ስቡር መንፈስ ግና ነዕጽምቲ የንቅጾ” ይብል። ማርበል ኣስዒባ፡ “ኣብ ዝሓውየሉ ዝነበርኩ እዋን፡ እቲ ንተሓከምተይ ዜጋጥሞም ዝነበረ ብድሆታት ኣጋጠመኒ። ምውስዋስ ኣካላት ኣዝዩ ዜቐንዙ እዩ ነይሩ፣ ሓድሓደ ግዜ ኸኣ ከቋርጾ እሓስብ ነበርኩ። ጻዕረይ ውዒሉ ሓዲሩ ጽቡቕ ውጽኢት ከም ዘለዎ ስለ እተረድኣኒ ግና፡ ርእሰይ ኣገዲደ ነዚ ኣሉታዊ ኣተሓሳስባ እዚ ኸወግዶ ኣድልዩኒ እዩ።”
ንኽትጻወር ስለ ዚሕግዘካ፡ ኣብ ተስፋታት ኣተኵር። ማርበል፡ “ብመሰረት መጽሓፍ ቅዱስ፡ ዜሕዝን ነገራት ስለምንታይ ከም ዜጋጥም እፈልጥ እየ። ብዘይካዚ፡ ሓንቲ መዓልቲ ብዝሓለፈት መጠን ናብቲ ስቓይ ንሓዋሩ ዜልግሰሉ እዋን ከም እንቐርብ እፈልጥ እየ” በለት። *
ኣምላኽ ብደረጃ ውልቀ ሰብ ከም ዚሓልየልካ ሕሰብ። (1 ጴጥሮስ 5:7) ማርበል ነዚ ምዝካራ ብኸመይ ከም ዝሓገዛ ኸምዚ ብምባል ትገልጽ፦ “መጥባሕቲ ንኽገብር ምስ ወሰዱኒ፡ ነቲ ኣብ ኢሳይያስ 41:10 ዚርከብ፡ ‘ምሳኻ እየ እሞ፡ ኣይትፍራህ’ ዚብል ኣምላኽ እተዛረቦ ቓላት ተመኪረዮ እየ። የሆዋ ኣምላኽ ብዛዕባ እቲ ዘጋጠመኒ ዅነታት ከም ዚግደስ ብምፍላጠይ፡ ብዙሕ ሰላም ከም ዝረኸብኩ ዀይኑ ተሰሚዑኒ እዩ።”
ትፈልጥዶ፧ መጽሓፍ ቅዱስ፡ ደቂ ሰብ ካብ ጸገማት ጥዕና ምሉእ ብምልኡ ናጻ ዚዀኑሉ እዋን ከም ዚመጽእ ይምህር እዩ።—ኢሳይያስ 33:24፣ 35:5, 6።
^ ሕ.ጽ. 8 ዝያዳ ሓበሬታ እንተ ደሊኻ፡ ኣብታ ብናይ መጽሓፍ ቅዱስ ብሓቂ እንታይ እዩ ዚምህር፧ ዘርእስታ መጽሓፍ፡ ኣብ ምዕራፍ 11 ርአ። ኣብ www.jw.org/ti ትርከብ እያ።

robotstxt: allowed

filter: keep


text:
1ከምዙይ ክንብል እንተለና ገና ንርእስና ንንእድ ዲና ዘለና? ወይ ከምቲ ገሊኣቶም ዝገብርዎ ናባኻትኩም ወይ ከዓ ኻባኻትኩም ናይ ናእዳ መልእኽቲ የድልየና ድዩ? 2እታ ዂሉ ሰብ ምእንቲ ኽፈልጣን ከንብባን ኣብ ልብና ዝተጽሓፈት ናይ ናእዳ መልእኽትና ንስኻትኩም ኢኹም። 3ንስኻትኩም ካብ ክርስቶስ ዝተልኣኸት ብኣና ዝበጽሐት ብቐለም ዘይኮነ ብመንፈስ እቲ ሕያው ዝኾነ እግዚኣብሔር ዝተጽሓፈት ኣብ ጽላት እምኒ ዘይኮነ ኣብ ልቢ ወዲ ሰብ ዝተቐርጸት መልእኽቲ ምዃንኩም ግሁድ እዩ። 4እዙይ እንብል ዘለና ኸዓ በቲ ኣብ እግዚኣብሔር ዘለና ብክርስቶስ ዝረኸብናዮ እምነት እዩ። 5ዝኾነ ነገር ንምግባር ብቕዓት ዝሃበና እግዚኣብሔር እዩ እምበር ካብ ባዕልና ዝኾነ ብቕዓት የብልናን። 6ናይታ ብፊደል ዝተጽሓፈት ሕጊ ዘይኮነስ ናይታ ብመንፈስ ቅዱስ ዝኾነት ሓዳስ ኪዳን ኣገልገልቲ ኽንከውን ብቑዓት ዝገበረና እግዚኣብሔር እዩ፤ ጽሑፍ ሕጊ ሞት የምጽእ መንፈስ ቅዱስ ግና ሕይወት ይህብ እዩሞ። 7ደቂ እስራኤል ብምኽንያት እቲ ኃላፊ ዝኾነ ኽብሪ ገጽ ሙሴ ምጥማት ሰኣኑ። እታ ኣብ ጽላት እምኒ ብፊደል ዝተቐርጸት ሞት እተስዕብ ሕጊ ብኽብሪ ኻብ ተገልጸት፤ 8እታ ኣገልግሎት መንፈስ ቅዱስ ደኣ ኸመይ ኣብሊጻ ብኽብሪ ዘይትግለጽ? 9እታ ዂነኔ እተስዕብ ኣገልግሎት ካብ ከበረት እታ ጽድቂ እተስዕብ ኣገልግሎት ደኣ ኸመይ ኣብሊጻ ዘይትኸብር? 10እታ ኽብርቲ ዝነበረት እዛ ኻብኣ ዝኸበረት ብምምጻኣ ኽብሪ ኸም ዘይነበራ ኾነት። 11እታ እናሃሰሰት እትኸይድ ኃላፊት ብኽብሪ ኻብ መጸት እታ ነባሪት ደኣ ኸመይ ኣብሊጻ ብክብሪ ዘይትመጽእ! 12ከምዙይ ዝበለት ተስፋ ስለ ዘላትና ኢና ብትብዓት እንዛረብ ዘለና። 13ንሕና ከምቲ ሙሴ ነቲ ዝሃስስ ዝነበረ ምንጽብራቕ ገጹ ደቂ እስራኤል ከይርእይዎ ዝጕልበብ ዝነበረ ኣይኮንናን። 14እንተኾነ ልቦም ተደፊኑ እዩ፤ ብሉይ ኪዳን ከንብቡ እንተለዉ እቲ ጕልባብ ገና ኽሳዕ ሎሚ ኣይተቐልዐሎምን፤ እቲ ጕልባብ እቱይ ዝቕላዕ ብክርስቶስ ጥራሕ እዩሞ። 15እወ ክሳዕ ሎሚውን ሕጊ ኦሪት ክንበብ እንተሎ ልቦም ብጕልባብ ክዉል እዩ። 16ሓደ ሰብ ናብ ጐይታ እንትምለስ ግና እቲ ጕልባቡ ይቕንጠጠሉ እዩ። 17ጐይታስ መንፈስ እዩ፤ ኣብቲ መንፈስ ጐይታ ዘለዎ ድማ ኣብኡ ሓርነት ኣሎ። 18ንሕና ዂልና ኸዓ ብቕሉዕ ገጽ ክብሪ ጐይታ ኢና እነንጸባርቕ፤ እዙይ ካብቲ መንፈስ ዝኾነ ጐይታ ዝመጸ ኽብሪ ኸዓ ናብ ምስሊ ኣርኣያኡ ምእንቲ ኽንመስል ካብ ክብሪ ናብ ክብሪ ንልወጥ ኣለና።
Copyright
Learn More


text:
ብድምጺ ኣማእታት ኣንበብቲ እተቐድሐ ብናጻ ዚርከብ መጽሓፍ ቅዱስ
“መሳጢ፡ ስምዒት ዜለዓዕል፡ ደራኺ።”
“ንንባብ መጽሓፍ ቅዱስ ህያው ዚገብር።”
“ማራኺ! ኣብ ምሉእ ህይወተይ ንዝሰማዕክዎ ንባብ ሓድሽ ህይወት ዘሪኡሉ።”
እዚ ርእይቶታት እዚ፡ ነታ ብድምጺ እተቐድሐት ኣብ መጽሓፍ ቅዱስ እትርከብ መጽሓፍ ማቴዎስ ካብ jw.org ዝሰምዑ ሰባት ዝሃብዎ እዩ።
ናይ የሆዋ መሰኻኽር ብ1978 ንፈለማ እዋን መጽሓፍ ቅዱስ ብድምጺ ኪቐድሑ ጀሚሮም። ድሕሪ ግዜ ድማ፡ እቲ ትርጉም መጽሓፍ ቅዱስ እቲ ብምሉእ ወይ ብኸፊል ብ20 ቛንቋ ተቐዲሑ።
ብ2013 እተኸለሰ ትርጉም ሓዳስ ዓለም ምስ ወጸ፡ እቲ መጽሓፍ ቅዱስ ከም ብሓድሽ ብድምጺ ኪቕዳሕ ኣድላዪ ዀይኑ እዩ። ይኹን እምበር፡ እዚ ሓድሽ ቅዳሕ ኣውድዮ ኸምቲ ሰለስተ ኣንበብቲ ጥራይ ዝነበርዎ ቐዳማይ ቅዳሕ ኣውድዮ ኣይኰነን፣ የግዳስ፡ እቲ ልዕሊ 1,000 ዚኸውን ገጸ ባህርያት መጽሓፍ ቅዱስ ብእተፈላለየ ድምጺ እዩ ዚቕዳሕ።
ብእተፈላለዩ ኣንበብቲ ዚንበብ ምዃኑ፡ ሰማዕቲ ኣብ ጸብጻባት መጽሓፍ ቅዱስ ንእተጠቕሰ ፍጻመታት ብኣእምሮኦም ኪስእልዎ ይሕግዝ እዩ። እቲ ቕዳሓት ከምቲ ደሃይን ሙዚቃን እተሓወሶ እተቐድሐ ድራማዊ ንባብ መጽሓፍ ቅዱስ እኳ እንተ ዘይኰነ፡ ንንባብ መጽሓፍ ቅዱስ ዝያዳ ህያው ዚገብር እዩ።
እቲ ዕዮ ብዙሓት ኣንበብቲ ዚሓቍፍ ስለ ዝዀነ፡ ብጥንቃቐ መደብ ምውጻእ ኣድላዪ እዩ። ፈለማ፡ ኣብ ነፍሲ ወከፍ ጥቕሲ መን ከም ዚዛረብ፡ እንታይ ትርጉም ከም ዝሓዘ፡ እንታይ ስምዒት ከም ዜመሓላልፍ ምርምር ተገይሩ። ንኣብነት፡ ኣብ ሓደ ጸብጻብ መጽሓፍ ቅዱስ ሓደ መንነቱ ዘይተገልጸ ሃዋርያ እተዛረቦ ዘረባ እንተ ተጠቒሱ፡ ድምጺ ኣየናይ ገጸ ባህርይ እዩ ኪቕዳሕ ዘለዎ፧ ጥርጣረ ዘለዎ ሓሳብ እንተ ዀይኑ ቶማስ፡ ሃወኽ ዘለዎ ዘረባ ድማ ንጴጥሮስ ኪምደብ ይኽእል እዩ።
ዕድመ እቲ ዚጥቀስ ገጸ ባህርይ እውን ኣብ ግምት ኣትዩ እዩ። ሃዋርያ ዮሃንስ መንእሰይ ከሎ ንእተዛረቦ ዘረባ ድምጺ መንእሰይ፡ ሃዋርያ ዮሃንስ ብዕድመ ምስ ደፍአ ንእተዛረቦ ዘረባ ድማ ድምጺ ብዕድመ ዝደፍአ ሰብ ኪኣቱ ኣድልዩ እዩ።
ብዘይካዚ፡ ንፉዓት ኣንበብቲ ንምርካብ ጻዕሪ ተገይሩ እዩ። መብዛሕትኦም ካብቶም ኣብ ሕቡራት መንግስትታት ኣመሪካ ኣብ ዚርከብ ቤት ጽሕፈት ጨንፈር ናይ የሆዋ መሰኻኽር ዜገልግሉ እተመርጹ እዮም። ኣንበብቲ ኪዀኑ ዚኽእሉ ሰባት፡ ካብ መጽሔት ንቕሑ! ተሓርዩ እተዋህቦም ሕጡብ ጽሑፋት ተዳልዮም ከም ዜንብቡ ብምግባር ይፍተኑ እዮም። ከም ቍጥዐ፡ ሓዘን፡ ሓጐስ፡ ወይ ተስፋ ምቝራጽ ዝኣመሰለ ስምዒታት ዜመሓላልፍ ጥቕስታት መጽሓፍ ቅዱስ እውን የንብቡ እዮም። እዚ ፈተና እዚ፡ ክእለት ኣንበብቲ ንምምርማርን እንታይ ዓይነት ገጸ ባህርይ ኰይኖም ኪዓይዩ ኸም ዚኽእሉ ንምውሳንን ይሕግዝ።
ኣንበብቲ ነቲ ዕዮ ምስ ተዋህቦም፡ ኣብ ብሩክሊን ወይ ፓተርሰን ኣብ ዚርከብ ስቱድዮ መጺኦም ይቕድሑ። ኣሰልጣኒ ድማ፡ ነቲ ኣንባቢ ብግቡእ ቃናን ጽሬትን ድምጺ ዜንብብ እንተ ኣልዩ ይከታተሎ። እቲ ኣሰልጣኒ ድምጽን እቲ ኣንባብን፡ ኣብ ነፍሲ ወከፍ ዘረባ፡ ኣበይ ኬዕርፍን ኬጕልሕን ከም ዘለዎ ዚገልጽ መምርሒ ዝሓዘ ፍሉይ ጽሑፍ እዮም ዚጥቀሙ። እቲ ኣሰልጣኒ ነቲ ቐደም እተቐድሐ ሕታም ትርጉም ሓዳስ ዓለም እውን ከም መምርሒ ይጥቀመሉ እዩ።
እቲ ጽሑፍ ኣብ ስቱድዮ ኪቕዳሕ ከሎ እቲ ድምጺ እተወሰነ ምትዕርራይ ይግበረሉ እዩ። ብሉጽ ቅዳሕ ኣውድዮ ምእንቲ ኺዳሎ ድማ፡ እቶም ኣሰናደውቲ ተደጋጊሙ ኻብ እተቐድሐ ቓላት ወይ ምሉእ ሓሳባት ዝበለጸ መሪጾም ኪወስዱ ይኽእሉ እዮም።
እቲ ብ2013 ተኸሊሱ ዝወጸ ትርጉም ሓዳስ ዓለም ምሉእ ብምሉእ ተቐዲሑ ኽሳዕ ዚውዳእ ክንደይ እዋን ከም ዚወስድ ኣይፍለጥን። ይኹን እምበር፡ ነፍሲ ወከፍ መጻሕፍቲ መጽሓፍ ቅዱስ ምስ ተወድአ፡ ኣብ jw.org ኪጽዓን እዩ፣ ኣብቲ “መጻሕፍቲ መጽሓፍ ቅዱስ” ዚብል ገጽ ድማ፡ ኣብ ጥቓ ነፍሲ ወከፍ መጻሕፍቲ መጽሓፍ ቅዱስ ምልክት ቅዳሕ ኣውድዮ ኪርአ እዩ።
ብዝያዳ ፍለጥ
ናይ የሆዋ መሰኻኽር ከመይ ዝበሉ ሰባት እዮም፧
ክንደይ ናይ የሆዋ መሰኻኽር ትፈልጥ፧ ብዛዕባና ብሓቂ እትፈልጦ እንታይ እዩ፧
ከመይ ጌርካ ኻብ ንባብ መጽሓፍ ቅዱስ ዝያዳ ኽትጥቀም ትኽእል፧
ዝዀነ ይኹን ክፋል መጽሓፍ ቅዱስ ከተንብብ ከለኻ፡ ንኣርባዕተ ቐለልቲ ሕቶታት ዚኸውን ምላሽ ክትረክብ ምስ እትጽዕር ብዙሕ ጥቕሚ ኽትረክብ ኢኻ።
መጽሓፍ ቅዱስ ከተጽንዕ ዘሎካ ስለምንታይ ኢኻ፧
መጽሓፍ ቅዱስ፡ ኣብ መላእ ዓለም ንዚነብሩ ብሚልዮናት ዚቝጸሩ ሰባት፡ ንኣገዳሲ ሕቶታት ህይወት መልሲ ኺረኽቡሉ ይሕግዞም ኣሎ። ንስኻኸ ሓደ ኻባታቶም ክትከውን ትደሊዶ፧


text:
ኣብ ደጉዓታትን ወይና ደጉዓታትን ካብ ዘሎ ተሓራሲ መሬት ልዕሊ 50,261 ሄ/ር ንልምዓት ምህርቲ ጥራምረ ዝምችውን እዩ። ዓቕሚ መፍረያይነት ዝውስኹ ቴክኖሎጅታት ብምትእትታው ካብዚ ሕዚ ዘለዎ ብርኪ መፍረያይነት ከባቢ 15 ናብ ኩንታል ብሄክታር ንምብፃሕ ምስራሕ ዝሓትትን ትፅቢት ዝግበረሉን ዓውደ ስራሕ እዩ።
ምህርትታት ጥራምረ ትሕዝቶ ሃናፂ ምግቢ ልዑል ብምኻኑን ንመጣዕምቲ ምግቢ ግልጋሎት ዝውዕል ብምኻኑ ኣብ ዕዳጋ ዘለዎ ተጠላብነት እናወሰኽ ይመፅእ ኣሎ። ካብዚ ብተወሳኺ ኣብ ዕዳጋ ዓለም ዝሓሸ ጠለብን ዋጋ ዘርክብ ምህርቲ ብምዃኑ ኣቀነባቢርካን ክብሪ ወሲኽካ ምልኣኽ ወሳኒ ዝኾነሉ ሃዋህው ይረአ ኣሎ። ስለ ዝኾነ ናይ ውሽጢ ዓዲ ይኹን ወፃኢ ዓዲ ዕዳጋ ኣማሪፅካ ምጥቃም ዘኽእል ሰፊሕ ዕድል ዘለዎ ዘርፊ ስራሕ እዩ።
ብተወሳኺ ምስ ዕቤት ቁጠባ ክልልን ምስ ምስፋሕ ከተማታትን ተጠቃምነት ተቐነባበረ ምግቢ ናይ ኣመጋግባ ስርዓትን ዘመናውነትን ብፍላይ ናይ መንግስትን ድርጅታትን ቑፃር ሰራሕተኛታት ዝኾኑ ናይ ግዜ ፅበት ዘለዎም ካልኦት ተጠቀምትን ስሉጥ ምድላው ሰዓት ዝሓትት ዝተቐነባበረ ብትሕዝቶ ዝበልፀገን ምህርቲ ተመራፅነቱ እንዳሰፍሐን እናማዕበለን ዝመፅእ ዘሎ ፅቡቕ ናይ ዕዳጋ ኣማራፂ እዩ።
ኣብዚ ዘርፊ ተዋፊሮም ንዝሰርሑ ሰብ ሃፍትን ማሕበራትን ኣብዚ ከባቢ ብትሑት ዋጋ ኣቕርቦት ጉልበት ሓይሊ ሰብ ዘሎ ምኳኑ ናይ መሬት ልሙዕነት ብምህላዉን ተወዳደሪ ምህርቲ ንምፍራይ ዘኽእል ዕድል ኣሎ። ብተወሳኺ ፅሬትን መጠንን ኽዓቢ ንምግባር ንዘን ምግቢ መቀነባበርቲ ንጥረ ኣቕሓ ተጠላብነት ዘለዎም ዓይነታት ስርናይ ብምምራትን ብምቕራብን ዝሓሸ ዋጋ ከርክብ ዝኽእል መዋፃኣይ እዩ።


text:
መጽሓፍ ቅዱስ እንታይ ይብል፧
ሃይማኖት፡ ሰብ ዘምጸኦ ድዩ፧
ገሊኦም ሰባት እንታይ ይኣምኑ፧ ገሊኦም ሰባት ሃይማኖት ብደቂ ሰብ ከም ዝመጸ ኺኣምኑ ኸለዉ፡ ካልኦት ግና ኣምላኽ ንደቂ ሰብ ናብኡ ኸም ዚቐርቡ ንምግባር ሃይማኖት ከም ዚጥቀም እዮም ዚሓስቡ። እንታይ ይመስለካ፧
መጽሓፍ ቅዱስ እንታይ ይብል፧
‘ኣብ ቅድሚ ኣምላኽን ኣቦን ንጽህትን ዘይረኸሰትን ሃይማኖት’ ኣላ። (ያእቆብ 1:27፣ እግረ ጽሑፍ) ንጽህቲ ወይ ናይ ሓቂ ሃይማኖት ካብ ኣምላኽ እያ እትመጽእ።
ካብ መጽሓፍ ቅዱስ እንታይ ተወሳኺ ነገር ንምሃር፧
ሓንቲ ሃይማኖት ንኣምላኽ ምእንቲ ኸተሐጕስ፡ ኣብ ሓቅታት መጽሓፍ ቅዱስ ክትምስረት ኣለዋ።—ዮሃንስ 4:23, 24።
ኣብ ሓሳባት ሰባት እተመስረታ ሃይማኖታት ከንቱ እየን። —ማርቆስ 7:7, 8።
ኣባል ሓንቲ ሃይማኖት ክትከውን ግድን ኣድላዪ ድዩ፧
እንታይ ምበልካ፧
እወ
ኣይኰነን
ከከም ኵነታቱ
መጽሓፍ ቅዱስ እንታይ ይብል፧
“ንፍቕርን ንሰናይ ግብርን ንምንቕቓሕ ኣብ ንሓድሕድና ነስተብህል። ንሓድሕድና ንተባባዕ እምበር፡ . . . ኣኼባና ኣይንሕደግ።” (እብራውያን 10:24, 25) ኣምላኽ፡ ኣምለኽቱ ብጕጅለ ተወዲቦም ኪእከቡ እዩ ዚደልዮም።
ካብ መጽሓፍ ቅዱስ እንታይ ተወሳኺ ነገር ንምሃር፧
እቶም ንኣምላኽ ብሓደ ዀይኖም ዜምልኹ፡ ኣብ ዚኣምንዎ ነገራት ሓድነት ኪህልዎም ይግባእ።—1 ቈረንቶስ 1:10, 11።
ኣባላት እታ ኣምላኽ ዚሰምራ ሃይማኖት ዓለምለኻዊ ሕውነት የቝሙ።—1 ጴጥሮስ 2:17።
ብዝያዳ ፍለጥ
እቲ ብዛዕባ ሃይማኖት ዚገልጽ ብስራት እንታይ እዩ፧
ኵሉ ሰብ ነቲ ሓደ ናይ ሓቂ ኣምላኽ ብሓድነት ዜምልኸሉ ግዜስ ይመጽእ ደዀን ይኸውን፧
ኣምላኽ ዚቕበሎ ኣምልኾ
እቶም ናይ ሓቂ ሃይማኖት ዚስዕቡ ሰባት ዚልለዩሉ ሽዱሽተ መገዲ ርአ።


text:
መልሲ ሕቶታት መጽሓፍ ቅዱስ
ምዉታት ተስፋ ኣለዎምዶ፧
ሞት ልክዕ ከም ድቃስ እዩ። እዚ ኺብሃል ከሎ ምዉታት ገለ እኳ ስለ ዘይፈልጡ ምንም ነገር ኪገብሩ ኣይክእሉን እዮም ማለት እዩ። ይኹን እምበር፡ ፈጣሪ ህይወት፡ ንምዉታት ከተንስኦም እዩ። ኣምላኽ ንየሱስ እተወሰኑ ሰባት ካብ ምዉታት ንኼተንስእ ሓይሊ ምሃቡ፡ ነዚ መርትዖ ዚኸውን እዩ።—መክብብ 9:5፣ ዮሃንስ 11:11, 43, 44 ኣንብብ።
ሞት ከም ድቃስ ዚኸውን ከመይ ኢሉ እዩ፧
ኣምላኽ ነቶም ኣብ ዝኽሩ ዘለዉ ሰባት ኣብ ጽድቃዊት ሓዳስ ዓለም ንኺነብሩ ኸም ዜተንስኦም ተመባጺዑ ኣሎ። እቶም ዚትንስኡ ሰባት፡ ኣምላኽ ክሳዕ ዜተንስኦም ሞይቶም እዮም ዚጸንሑ። እቲ ዅሉ ዚኽእል ኣምላኽ ክእለቱን ሓይሉን ተጠቒሙ ንምዉታት ከተንስኦም ይናፍቕ እዩ።—እዮብ 14:14, 15 ኣንብብ።
ትንሳኤ ኸመይ እዩ ኪኸውን፧
ኣምላኽ ንሰባት ምስ ኣተንስኦም፡ እቶም ዚትንስኡ ንርእሶምን ንፈተውቶምን ንስድራ ቤቶምን ከለልዩ እዮም። ኣካል ሰብ፡ ሽሕ እኳ እንተ መሽመሸ፡ ኣምላኽ ነቲ ሰብ ሓድሽ ኣካል ብምሃብ ኬተንስኦ ይኽእል እዩ።—1 ቈረንቶስ 15:35, 38 ኣንብብ።
ብተዛማዲ ሒደት ዝዀኑ ሰባት፡ ኣብ ሰማይ ንኺነብሩ ኺትንስኡ እዮም። (ራእይ 20:6) መብዛሕትኦም ዚትንስኡ ሰባት ግና፡ ኣብታ ገነት እትኸውን ምድሪ እዮም ዚነብሩ። ተስፋ ናይ ዘለኣለም ህይወት ብምሓዝ ከኣ ህይወት እንደገና ኺጅምሩ እዮም።—መዝሙር 37:29፣ ግብሪ ሃዋርያት 24:15 ኣንብብ።
ብዝያዳ ፍለጥ
ምዉታት ኣበይ እዮም ዘለዉ፧
ምዉታት ብዛዕባ ዘለዉሉ ዅነታትን ሰባት ብዛዕባ ዚሞቱሉ ምኽንያትን መጽሓፍ ቅዱስ እንታይ ከም ዚብል ተምሃር።
እቶም እተፍቅሮም ምዉታት ዘለዎም ናይ ሓቂ ተስፋ
እተፍቅሮ ሰብ ሞይቱካዶ ይፈልጥ፧ እንደገና ኽትርእዮ ትኽእል ዲኻ፧ መጽሓፍ ቅዱስ ብዛዕባ ትንሳኤ እንታይ ከም ዚምህር ፍለጥ።


text:
ሕልናኻ ዜተኣማምን መምርሒ ዚህብ ድዩ፧
“ዕላማ እዚ ትእዛዝ እዚ፡ ካብ ንጹህ ልብን ካብ ሰናይ ሕልናን . . . እትርከብ ፍቕሪ እያ።”—1 ጢሞ. 1:5።
መዝሙር፦ 22, 48
1, 2. ሕልናና መን እዩ ሂቡና፧ ሕልና ዘሎና ምዃኑኸ ስለምታይ ኢና ኸነመስግን ዘሎና፧
የሆዋ ኣምላኽ ንሰባት ናይ ምምራጽ ናጽነት ከም ዚህልዎም ገይሩ እዩ ፈጢርዎም። ኣምላኽ ነቶም ቀዳሞት ሰብኣይን ሰበይትን ንዘርኦምን፡ ቅኑዕን ጌጋን ብውሽጦም ዚነግሮም ሕልና ሂብዎም እዩ። ነዚ ሕልና እዚ ብግቡእ ምስ እንጥቀመሉ፡ ጽቡቕ ክንገብርን ካብ ክፉእ ክንርሕቕን ንኽእል ኢና። ስለዚ፡ ሕልናና ኣምላኽ ከም ዜፍቅረናን ኵሎም ሰባት ጽቡቕ ኪገብሩ ኸም ዚብህግን ዜርኢ መርትዖ እዩ።
2 ሎሚ እውን እንተ ዀነ፡ ሰባት ሕልና ኣለዎም። (ሮሜ 2:14, 15 ኣንብብ።) ብዙሓት ካብ ስርዓታት መጽሓፍ ቅዱስ ኣመና እኳ እንተ ረሓቑ፡ ገሊኦም ውልቀ ሰባት ግና ጽቡቕ ይገብሩ፡ ክፉእ እውን ይፍንፍኑ እዮም። ብዙሓት ውልቀ ሰባት ዜስካሕክሕ እከይ ከይገብሩ ሕልናኦም ይኽልክሎም እዩ። ኵሉ ሰብ ሕልና እንተ ዘይህልዎ ነይሩ፡ ዓለም ክሳዕ ክንደይ ከም እትበላሾ እሞ ሕስብ ኣብሎ! ካብዚ ሕጂ እንሰምዖ ዝገደደ እከይ ምሰማዕና ኔርና። ኣምላኽ ንሰባት ሕልና ምሃቡ እምበኣር ብዙሕ ኢና እነመስግኖ።
3. ሕልና ኣብ ክርስትያናዊት ጉባኤ ጽቡቕ ጽልዋ ኺህልዎ ዚኽእል ብኸመይ እዩ፧
3 መብዛሕትኦም ሰባት ንሕልናኦም ኬሰልጥንዎ ኣይሓስቡን እዮም። ኣገልገልቲ የሆዋ ግና ንሕልናኦም ኬሰልጥንዎ ይደልዩ እዮም። ሕልናኦም ምስቲ ኣብ ቃል ኣምላኽ ዚርከብ ስርዓታት ቅኑዕን ጌጋን፡ ጽቡቕን ክፉእን ኪሰማማዕ ይደልይዎ እዮም። ብግቡእ ዝሰልጠነ ሕልና፡ ኣብ ክርስትያናዊት ጉባኤ ጽቡቕ ጽልዋ ኺህልዎ ይኽእል እዩ። ንክርስትያናዊ ሕልናና ምስልጣንን ብእኡ ምጥቃምን ግና ናይ ኣእምሮ ጕዳይ ጥራይ ኣይኰነን። መጽሓፍ ቅዱስ ንጽቡቕ ሕልና ምስ እምነትን ፍቕርን እዩ ዜተሓሕዞ። ጳውሎስ፡ “ዕላማ እዚ ትእዛዝ እዚ፡ ካብ ንጹህ ልብን ካብ ሰናይ ሕልናን ግብዝና ኻብ ዘይብላ እምነትን እትርከብ ፍቕሪ እዩ” ኢሉ ጽሒፉ እዩ። (1 ጢሞ. 1:5) ንሕልናና ኸነሰልጥኖን ነቲ ንሱ ዚብለና ኽንሰምዕን ከለና፡ ንየሆዋ ዘላትና ፍቕሪ ትዓሙቝ፡ እምነትና እውን ትድልድል እያ። ንሕልናና እንጥቀመሉ መገዲ፡ ዕምቈት መንፈሳውነትናን ንጽህና ልብናን ንየሆዋ ንምሕጓስ ዘሎና ባህግን የርኢ እዩ። እወ፡ እዚ ውሽጣዊ ድምጺ እዚ፡ ብሓቂ እንታይ ዓይነት ሰብ ምዃንና እዩ ዜርኢ።
4. ንሕልናና ኸመይ ጌርና ኸነሰልጥኖ ንኽእል፧
4 ግናኸ፡ ከመይ ጌርና ኢና ንሕልናና ኸነሰልጥኖ እንኽእል፧ ብጸሎት ዚግበር ስሩዕ መጽናዕቲ መጽሓፍ ቅዱስ፡ ብዛዕባ እቲ ዘንበብናዮ ምስትንታን፡ ድሕሪኡ ድማ ነቲ እተመሃርናዮ ኣብ ግብሪ ምውዓል፡ ንሕልናና ንምስልጣን ዜኽልእ ወሳኒ መገድታት እዩ። እዚ ኸኣ ሓቅታትን ሕግታትን ምፍላጥ የጠቓልል እዩ። ኣብ መጽሓፍ ቅዱስ እንገብሮ መጽናዕቲ፡ ብዛዕባ የሆዋን ብዛዕባ ባህርያቱን ብዛዕባ እቲ ንሱ ዚፈትዎን ዚጸልኦን ነገራት በብግዜኡ እናነጸረ ዚኸይድ ስእሊ ኺህበና ኣለዎ። በዚ ኸምዚ፡ ሕልናና ምስ መገድታት የሆዋ ኣምላኽ እናተሰማምዐ ይኸይድ። እዚ ድማ ንዕኡ ብዝያዳ ምእንቲ ኽንመስሎ፡ ንልብና ኼለዓዕሎ ይግባእ።
5. ኣብዛ ዓንቀጽ እዚኣ እንታይ ክንምርምር ኢና፧
5 ይኹን እምበር፡ ከምዚ ኢልና ኽንሓትት ንኽእል ኢና፦ ውሳነታት ክንገብር ኬድልየና ኸሎ፡ ብግቡእ ዝሰልጠነ ሕልና ኸመይ ገይሩ ይሕግዘና፧ ነቲ ሓደ ኣማኒ ዝዀነ ብጻይና ብሕልናኡ ተደሪኹ ዝገበሮ ውሳነ ኸመይ ጌርና ኸነኽብረሉ ንኽእል፧ ሕልናናኸ ኸመይ ገይሩ እዩ ብዝያዳ ቕንኣት ኸነገልግል ኪድርኸና ዚኽእል፧ ነዚ ሕቶታት እዚ ሒዝና፡ ሕልናና ኣወንታዊ ጽልዋ ኼሕድረሉ ዚኽእል እዚ ዚስዕብ ሰለስተ መዳያት ንርአ፦ (1) ክንክን ጥዕና፡ (2) መዘናግዒ፡ (3) ኣገልግሎት።
ሚዛናዊ ኹን
6. ሓደ ኻብቲ ሕቶታት ዚልዓለሉን ውሳነታት ኪግበረሉ ዜድልን ዓውድታት እንታይ እዩ፧
6 መጽሓፍ ቅዱስ ካብ ዚጐድኣና ነገር ክንርሕቕ፡ ኣብ ከም ብልዕን መስተን ከኣ ሚዛናውያን ክንከውን የተባብዓና እዩ። (ምሳ. 23:20፣ 2 ቈረ. 7:1) ስርዓታት መጽሓፍ ቅዱስ ኣብ ግብሪ ኸነውዕሎ ኸለና፡ ካብ እርጋንን ሳዕቤናቱን እኳ ኸነምልጥ እንተ ዘይከኣልና፡ ብእተወሰነ ደረጃ ጥዕናና ንሕሉ ኢና። ኣብ ገሊኡ ሃገራት፡ ልሙድ ዓይነት ሕክምናን እተፈላለየ ዓይነት ኣማራጺ ዀይኑ ዚቐርብ ሕክምናን ኣሎ። ኣብያተ ጽሕፈት ጨንፈር ብዛዕባ ገሊኡ ሕክምናታት ቅኑዕ ወይ ጌጋ እንተ ዀይኑ ኻብ ኣሕዋትን ኣሓትን ሕቶታት ይቐርበለን እዩ። ብዙሓት ከኣ፡ “ሓደ ኣገልጋሊ የሆዋ ኸምዚ ዝበለ ሕክምና ኺገብር ይኽእል ድዩ፧” ዚብል ሕቶ የቕርቡ እዮም።
7. ብዛዕባ ሕክምና ኸመይ ጌርና ኢና ውሳነታት ክንገብር እንኽእል፧
7 ቤት ጽሕፈት ጨንፈር ኰነ ሽማግለታት ጉባኤ፡ ንሓደ ናይ የሆዋ ምስክር፡ ዋላ እኳ እንተ ሓተቶም፡ ንኽንክን ጥዕና ዚምልከት ውሳነ ኺገብሩሉ ኣይክእሉን እዮም። (ገላ. 6:5) ኣብ ውሳነኡ ጽልዋ ኺገብር ዚኽእል ሓሳብ፡ ካብ ቃል የሆዋ ኼርእይዎ ይኽእሉ እዮም። ንኣብነት፡ ሓደ ክርስትያን ነቲ “ኻብ ደም . . . ርሓቑ” ዚብል መጽሓፍ ቅዱሳዊ ትእዛዝ ኪዝክሮ ኣለዎ። (ግብ. 15:29) እዚ ኸኣ ምሉእ ደም ወይ ቀንዲ ተዋጽኦታት ደም ከይወስድ ብንጹር ዚኽልክል እዩ። እዚ ፍልጠት እዚ ድማ፡ ሓደ ክርስትያን ብዛዕባ እቲ ኻብቲ ኣርባዕተ ተዋጽኦታት ዚወጽእ ደቀቕቲ ኽፋላት ንዚገብሮ ውሳነ እውን ንሕልናኡ ኺጸልዎ ይኽእል እዩ። * ብዛዕባ ሕክምና ኽንሓስብ ከለና ግና፡ ኣብ መጽሓፍ ቅዱስ ዚርከብ እንታይ ካልእ ምኽሪ እዩ ኺመርሓና ዚኽእል፧
8. ንኽንክን ጥዕና ብዚምልከት፡ ፊልጲ 4:5 ብኸመይ ክትሕግዘና ትኽእል፧
8 ምሳሌ 14:15፡ “ገርሂ ሰብ ንዅሉ ቓል ይአምን፡ ለባም ግና ንስጕምቱ ይጥንቀቐለን” ትብል። ገሊኡ ሕማማት፡ ፍሉጥ ዓይነት ሕክምና የብሉን ይኸውን። ስለዚ፡ ዜደንቕ ውጽኢት ኣለዎ ዚብሃል፡ ግናኸ ብበላበለው ጥራይ ዚዋዓዋዕ ዓይነት ሕክምና ኽንጥንቀቐሉ ኣሎና። ጳውሎስ ብመንፈስ ኣምላኽ ተደሪኹ፡ “ልዙባት ምዃንኩም ኣብ ኵሉ ሰብ ይፈለጥ” ኢሉ እዩ። (ፊል. 4:5) ልዙባት ወይ ሚዛናውያን ምስ እንኸውን፡ ንጥዕናና እምብዛ ብዙሕ ግዜ ብምውፋይ ንመንፈሳዊ ነገራት ዕሽሽ ኣይንብሎን ኢና። ቀንዲ ኣትኵሮ ህይወትና ኣብ ጥዕናና እንተ ጌርና፡ ኣብ ጥቕሚ ርእስና ጥራይ እነተኵር ክንከውን ንኽእል ኢና። (ፊል. 2:4) መንፈሳዊ ነገራት ልዕሊ ዅሉ ኣገዳሲ እዩ፣ ንጥዕናና ብዚምልከት ድማ ኣረኣእያና ሚዛናዊ ኪኸውን ይግባእ።—ፊልጲ 1:10 ኣንብብ።
9. ሮሜ 14:13, 19 ኣብቲ ብዛዕባ ጥዕና እንገብሮ ውሳነታት እንታይ ጽልዋ ኣለዋ፧ ሓድነትና ኣብ ሓደጋ ኺኣቱ ዚኽእልከ ብኸመይ እዩ፧
9 ሓደ ሚዛናዊ ክርስትያን ኣረኣእያኡ ኣብ ልዕሊ ኻልኦት ኣይጽዕንን እዩ። ሓደ ግዜ፡ ኣብ ሓንቲ ኣብ ኤውሮጳ እትርከብ ሃገር፡ ሓደ ጽምዲ ሰብ ሓዳር ገሊኡ ዓይነት መወሰኽታ ምግቢ ዚኸውን ከኒናታትን ስርዓት ኣመጋግባን ብውዕዉዕ መገዲ የፋልጡ ነይሮም እዮም። ንገሊኦም ኣሕዋት ከኣ ነቲ ከኒናታት ኪጥቀሙ ኣእሚኖምዎም እዮም፣ ገሊኦም ግና ሕራይ ኣይበልዎምን። ድሕሪ ግዜ፡ እቲ ውጽኢት ከምቲ እተጸበይዎ ብዘይምዃኑ፡ ንብዙሓት ቅር ኣቢልዎም እዩ። እቶም ሰብ ሓዳር ንባዕሎም ገሊኡ ስርዓት ኣመጋግባ ኺስዕቡ፡ መወሰኽታ ምግቢ ዚኸውን ከኒናታት እውን ኪወስዱ መሰሎም እዩ። ምእንቲ ኽንክን ጥዕና ኺብሉ ንሓድነት ጉባኤ ኣብ ሓደጋ ኸእትዉ ግና ሚዛናዊ ተግባር ድዩ፧ ኣብ ሮሜ ዝነበሩ ክርስትያናት ንምግብን ንበዓላትን ብዚምልከት እተፈላለየ ርእይቶታት ዝነበሮም እዋን ነይሩ እዩ። እሞኸ ጳውሎስ እንታይ ምኽሪ እዩ ሂብዎም፧ ብዛዕባ በዓላት፡ “እቲ ሓደ ነታ ሓንቲ መዓልቲ ኻብታ ኻልእ ኣብሊጹ ይርእያ፣ እቲ ሓደ ኸኣ ንዅላተን መዓልትታት ማዕረ ገይሩ ይርእየን፣ ነፍሲ ወከፍ ነቲ ሓሳቡ ኣጸቢቑ ይእመነሉ” እዩ ኢልዎም። ንኻልኦት መዐንቀፊ ኸይንገብር ክንጥንቀቕ ኣሎና።—ሮሜ 14:5, 13, 15, 19, 20 ኣንብብ።
10. ካልኦት ንዚገብርዎ ብሕታዊ ውሳነታት ከነኽብረሎም ዚግብኣና ስለምንታይ ኢና፧ (ኣብ ገጽ 8 ዘላ ስእሊ ርአ።)
10 ሓደ ኣማኒ ዝዀነ ብጻይና ኣብ ገሊኡ ጕዳይ ብሕልናኡ ተደሪኹ ዝገበሮ ውሳነ ኺርድኣና እንተ ዘይክኢሉ፡ ቀልጢፍና ኽንፈርዶ ወይ ሓሳቡ ኪቕይር ጸቕጢ ኽንገብረሉ ኣይግባእን። ምናልባት ሕልናኡ ገና “ድኹም” ስለ ዝዀነ፡ ዝያዳ ስልጠና የድልዮ ይኸውን፡ ወይ እውን ኣብ ገሊኡ ጕዳያት ተነቃፊ ኪኸውን ይኽእል እዩ። (1 ቈረ. 8:11, 12) በቲ ኻልእ ሸነኽ ድማ፡ ንሕና ንሕልናና ኽንምርምር የድልየና ይኸውን፣ ምናልባት ሕልናና ምስ ስርዓታት ኣምላኽ ንምስምማዕ ዝያዳ ስልጠና የድልዮ ይኸውን። ኣብ ከም ክንክን ጥዕና ዝኣመሰለ ጕዳያት፡ ነፍሲ ወከፍና ብብሕቲ ውሳነ ኽንገብርን ነቲ ምስኡ ዚመጽእ ሓላፍነት ክንስከምን ይግብኣና።
ሃናጺ ብዝዀነ መዘናግዒ ባህ ይበልካ
11, 12. መዘናግዒ ኽንመርጽ ከለና፡ እንታይ ስርዓት መጽሓፍ ቅዱስ ኢና ኽንዝክር ዘሎና፧
11 የሆዋ ንሰባት ብመዘናግዒ ኺሕጐሱን ካብኡ ኺጥቀሙን ከም ዚኽእሉ ገይሩ እዩ ፈጢርዎም። ሰሎሞን “ንሰሓቕ . . . ጊዜ አለዎ” “ንጓይላ . . . ጊዜ አለዎ” ኢሉ ጽሒፉ እዩ። (መክ. 3:4) መሕለፍ ግዜ ዘበለ ዅሉ ግና ኣይኰነን ዚጠቅምን ዜዛንን ዜሐድስን፣ ኣብ መዘናግዒ እምብዛ ግዜ ምሕላፍ፡ ወይ እናሳዕ ንምዝንጋዕ ምፍታን ጽቡቕ ኣይኰነን። ሃናጺ ብዝዀነ መዘናግዒ ባህ ምእንቲ ኺብለና፡ ካብኡ እውን ምእንቲ ኽንጥቀም፡ ሕልናና ብኸመይ ኪሕግዘና ይኽእል፧
12 ቅዱሳት ጽሑፋት፡ “ግብሪ ስጋ” ኻብ ዚብሃል ገሊኡ ጠባያት ክንርሕቕ የጠንቅቐና እዩ። እዚ ግብሪ እዚ ድማ፡ “ምንዝርና፡ ርኽሰት፡ ንውርምና፡ ኣምልኾ ጣኦት፡ ጥንቈላ፡ ጽልኢ፡ ባእሲ፡ ቅንኢ፡ ቍጥዓ፡ ህልኽ፡ ፍልልይ፡ ኑፋቐ፡ ምንቀኝነት፡ ስኽራን፡ ፈንጠዝያ፡ ከምዚ ዝኣመሰለ ኻልእ እውን” የጠቓልል። ጳውሎስ፡ “እቶም ከምዚ ዝኣመሰለ ዚገብሩ ንመንግስቲ ኣምላኽ ከም ዘይወርስዋ” እውን ጽሒፉ እዩ። (ገላ. 5:19-21) ስለዚ፡ ንርእስና ኸምዚ ኢልና ኽንሓትት ንኽእል ኢና፦ ‘ሃሳዪ ንዝዀነ፡ መንፈስ ውድድር ንዘለዎ፡ ሃገራዊ ስምዒት ንዚንጸባረቖ፡ ወይ ዓመጻ ንዘለዎ ዓይነት ስፖርት ከርሕቖ፡ ሕልናይ ይድርኸኒ ድዩ፧ ስእለ ጽዩፍ ዘለዎ ወይ ንምንዝርናን ንስኽራንን ንጥንቈላን ከም ቅቡል ገይሩ ዜቕርብ ፊልም ክርኢ ኽፍተን ከለኹ፡ ኣብ ውሽጠይ ዘሎ ድምጺ የጠንቅቐኒ ድዩ፧’
13. ኣብ 1 ጢሞቴዎስ 4:8ን ምሳሌ 13:20ን ዚርከብ ምኽሪ፡ ንመዘናግዒ ብዚምልከት ከመይ ገይሩ ኺሕግዘና ይኽእል፧
13 መጽሓፍ ቅዱስ፡ ምስ መዘናግዒ ብዚተሓሓዝ ንሕልናና ኽንቀርጸሉ ዚግባእ ስርዓታት እውን ይህበና እዩ። ሓደ ኻብኡ፡ “ኣካላዊ ልምምድ ንቝሩብ እዩ ዚጠቅም” ዚብል እዩ። (1 ጢሞ. 4:8) ብዙሓት ክርስትያናት እተወሰነ ስሩዕ ምውስዋስ ኣካላት ንጥዕና ጽቡቕ ምዃኑ፡ ንኣካሎምን ንመንፈሶምን እውን ከም ዜሐድስ ይፈልጡ እዮም። ብጕጅለ ዄንና ኣካላትና ኸነወሳውስ እንተ ደሊና ግና፡ ምስ ዝዀነ ይኹን ሰብ ዲና ኸምኡ ኽንገብር ዘሎና፧ ምሳሌ 13:20፡ “ምስ ጠቢባን ዚመላለስ ጠቢብ ይኸውን፡ ምስ ዓያሱ ዚመሐዞ ግና ሕሱም ይኸውን” ትብለና። እዝስ ኣብ ናይ መዘናግዒ ምርጫና በቲ ብመጽሓፍ ቅዱስ ዝሰልጠነ ሕልናና ተመሪሕና ተጠንቂቕና ኽንመርጽ ከም ዘሎና ዚሕብር ደይኰነን፧
14. ሓንቲ ስድራ ቤት ነቲ ኣብ ሮሜ 14:2-4 ዚርከብ ስርዓት ኣብ ግብሪ ዘውዓለቶ ብኸመይ እያ፧
14 ክሪስትያንን ዳኒየላን ወለዲ ኽልተ ጐራዙ እዮም። ክሪስትያን ከምዚ ብምባል ዘጋጠሞም የዘንቱ፦ “ሓደ ግዜ፡ ኣብታ ኣምልኾ ስድራ ቤት እንገብረላ ምሸት፡ ብዛዕባ መዘናግዒ ተመያይጥና። ሽዑ ኸኣ፡ ገሊኡ ዓይነት መዘናግዒ ቕቡል ምዃኑ፡ ገሊኡ ግና ዘይቅቡል ምዃኑ ተሰማሚዕናሉ። መንከ እዮም ጥዑያት ኣዕሩኽ ኪብሃሉ ዚኽእሉ፧ ሓንቲ ኻብ ደቅና ኣብ ቤት ትምህርቲ ኣብ ዕረፍቲ፡ ገሊኦም መንእሰያት ናይ የሆዋ መሰኻኽር፡ ንሳ ዘይግቡእ ገይራ እትርእዮ ተግባራት ከም ዚገብሩ ነጊራትና። ከምኡ ኽትገብር ጸቕጢ ኸም ዚወርዳ እውን ሓቢራትና። ንሕና ድማ ነፍሲ ወከፍና ሕልና ኸም ዘሎና፡ እንታይ ከም እንገብርን ንዕኡ ምስ መን ከም እንገብሮን ክንሓሪ ኸለና ኸኣ ብሕልናና ኽንምራሕ ከም ዘሎና ኣረዲእናያ።”—ሮሜ 14:2-4 ኣንብብ።
15. ንመዘናግዒ ግዜ ኽንምድብ ከለና፡ ማቴዎስ 6:33 ብኸመይ ክትሕግዘና ትኽእል፧
15 መዓስ ክንዘናጋዕ ከም ዘሎና እውን ኪሕሰበሉ ይግባእ እዩ። ንኸም ኣኼባታትን ኣገልግሎት ወፍርን ብሕታዊ መጽናዕትን ዝኣመሰለ ቲኦክራስያዊ ንጥፈታት ግዜ ድሕሪ ምምዳብካ ዲኻ ንመዘናግዒ ግዜ እትምድብ፡ ወይስ ንመዘናግዒ ግዜ ምስ መደብካ ኢኻ ንቲኦክራስያዊ ንጥፈታት ኣብቲ ዝተረፈ ግዜ ኽትውትፎ እትፍትን፧ ነየናይ ኢኻ ቐዳምነት እትህብ፧ የሱስ፡ “ቅድም መንግስቲ ኣምላኽን ጽድቁን ብቐጻሊ ድለዩ፣ እዚ ዅሉ ድማ ይውሰኸልኩም” እዩ ኢሉ። (ማቴ. 6:33) እሞኸ ሕልናኻ ምስቲ የሱስ ዝሃቦ ምኽሪ ዚሰማማዕ ቀዳምነታት ክትሰርዕ ይድርኸካ ድዩ፧
ብቕንኣት ከነገልግል ንድረኽ ኢና
16. ሕልናና ኣብ ስብከትና እንታይ ጽልዋ ኺህልዎ ይኽእል፧
16 ሰናይ ሕልና ኻብ ጌጋ ጥራይ ኣይኰነን ዜጠንቅቐና። ሰናይ ክንገብር እውን ይድርኸና እዩ። ካብ ሰናይ ተግባራት ከም ኣውራ ኺጥቀስ ዚከኣል ከኣ፡ ኣብቲ ኣብ በቤት እናኸድካ ዚግበር ኣገልግሎትን ኣብ ዘይወግዓዊ ምስክርነትን ምስታፍ እዩ። ጳውሎስ ከምኡ ኺገብር ብሕልናኡ ተደሪኹ እዩ። ስለዚ ድማ፡ “ኣነ አበስር እንተ ኣለኹ፡ ግዲ ዀይኑኒ እዩ እሞ፡ ዝምክሓሉ የብለይን። እንተ ዘየበሰርኩ ግና፡ ወይለይ!” ኢሉ ጽሒፉ እዩ። (1 ቈረ. 9:16) ንዕኡ እንተ መሲልናዮ፡ ሕልናና ጽቡቕ ከም ዝገበርና የረጋግጸልና እዩ። ነቲ ብስራት ክንሰብኽ ከለና ኸኣ፡ ንሕልና እቶም እንሰብከሎም ሰባት ከነነቓቕሖ ንፍትን ኢና። ምስዚ ብእተተሓሓዘ፡ ጳውሎስ፡ “ነታ ሓቂ እናኣግሃድና፡ ኣብ ቅድሚ ኣምላኽ ንሕልና ዅሉ ሰብ ብዚማርኽ መገዲ ርእስና ነርኢ ኣለና” ኢሉ እዩ።—2 ቈረ. 4:2።
17. ሓንቲ ጐርዞ ምስ ሕልናኣ ተሰማሚዓ ስጕምቲ ዝወሰደት ብኸመይ እያ፧
17 ጃኲሊን ጓል 16 ዓመት ኣብ ዝነበረትሉ እዋን፡ ኣብ ቤት ትምህርታ ስነ ህይወት ተጽንዕ ነይራ እያ። ሓደ ግዜ ድማ፡ ክልሰ ሓሳብ ፍልቀት ብዝርዝር ኪግለጽ ተጀሚሩ። ሽዑ ብዛዕባ ዝገበረቶ ኸኣ ከምዚ ትብል፦ “ከም ቀደመይ ኣብቲ ኣብ ክፍልና ዚግበር ምይይጥ ምሉእ ብምሉእ ንምስታፍ ሕልናይ ኣይፈቐደለይን። ንኽልሰ ሓሳብ ፍልቀት ክድግፎ ኣይክእልን እየ። ስለዚ፡ ናብ መምህረይ ቀሪበ መትከለይ ገሊጸሉ። እቲ ዘገረመኒ ድማ፡ ንርእይቶይ ብጽቡቕ ተቐቢልዎ፡ ንብዘለዉ ደቂ ኽፍልና ብዛዕባ ፍጥረት ክዛረቦም እውን ዕድል ሂቡኒ።” ጃኵሊን ነቲ ብመጽሓፍ ቅዱስ ዝሰልጠነ ሕልናኣ ምስማዓን ብእኡ ተደሪኻ ስጕምቲ ምውሳዳን ውሽጣዊ ዕግበት ኣምጺኡላ እዩ። እሞኸ ሕልናኻ ብተመሳሳሊ ቕኑዕ ክትገብር ይድርኸካ ድዩ፧
18. ሰናይን ዜተኣማምንን ሕልና ንምጥራይ ድሌት ከነሕድር ዘሎና ስለምንታይ ኢና፧
18 ሸቶና ንህይወትና ምስ ስርዓታትን መገድታትን የሆዋ ኻብ ግዜ ናብ ግዜ ብዝሓሸ እናኣሰማማዕና ምኻድ ምስ ዚኸውንሲ ኽሳዕ ክንደይ ሰናይ ኰን እዩ! ነዚ ሸቶ እዚ ንምውቃዕ፡ ሕልና ኣገዳሲ መሳርሒ ኪኸውን ይኽእል እዩ። ቃል ኣምላኽ ብስሩዕ ብምንባብን ብዛዕባ እቲ ዘንበብናዮ ብምስትንታንን ንዕኡ ኣብ ግብሪ ብምውዓልን፡ ንሕልናና ኸነሰልጥኖ ንኽእል ኢና። በዚ ኸምዚ ኸኣ፡ ኣብ ክርስትያናዊ ህይወትና ዚጠቕመና ኣዝዩ ኽቡር ጥሪት ኪዀነልና ይኽእል እዩ!
^ ሕ.ጽ. 7 ኣብ ናይ 15 ሰነ 2004 ግምቢ ዘብዐኛ፡ ኣብ ገጽ 29-31 እትርከብ፡ “ሕቶታት ካብ ኣንበብቲ” ርአ።


text:
መስመር ተሃድሶና ዕላዊ መስመር ውድብና ኮይኑ ተግባራዊ ምዃን ካብ ዝጅምር እነሆ 15 ዓመታት ኮይንዎ ኣሎ። ኣብቶም ዝሓለፉ 15 ዓመታት ድማ ብልምዓታውን ዲሞክራሲያውን መስመርናን ካብኡ ብዝፍልፍሉ እስትራተጅታትን ፖሊስትታትን እናተመራሕና ብዝገበርናዮ ምርብራብ ኣንፀባረቕቲ ዓወታት ክንጭብጥ ክኢልና ኣለና። ዝርኣዩን ዝጭበጡን ውፅኢታት ክነመዝግብ ብምኽኣልና ከዓ ኣብ ተፈጥሮ ሃፍቲ፣ ኣብ ዝራእቲ፣ ኣብ መስኖ፣ ኣብ ኣጠቓቕማ ቴክኖሎጂ ብሓፈሻ ኣብ ገጠርን ከተማን ዓበይቲ ቁጠባዊ ዓወታት ኣምፂእና ኢና። በዚ ምኽንያት ህዝብና ፍትሓዊ ብዝኾነ መንገዲ ተጠቃሚ ክኸውን ስለዝጀመረ ድማ ነቲ ዝረኽቦ ጥቕሚ እናስተማቐረ ተወሰኽቲ ረብሓታት ንክረጋገፅሉ ዘየቋርፅ ጠለባት ዘቕርበሉን ቀፃሊ ዕብየትን ለውጥን ንምምፃእ ብቓፃልነት ድፍኢት ዝፈጥረሉን ሰለዚ ድማ ጉዕዞ ተሃድሶና ካብ ሓደ ምዕራፍ ናብ ካሊእ ምዕራፍ እናተሰጋገረ ንክቕፅል ዘኽእል መሰረት እናደላደለ ዝኸደሉ ኩነታት ተፈጢሩ ኣሎ። እቶም ዓወታት ብፍላይ ናብቲ ዝበዝሕ ሓረስታይ ዝነብረሉ ገጠር ወሲድካ እንትርኣዩ ኣብ ከይዲ ኣፈፃፅማ ዘጋጥሙ ናይ ኣረኣእያ ዕንቅፋታት እኳ እንተሃለው ብውፅኢቶም መዚንካ ብዙሓትን ዓበይትን ለውጥታት መፅዮም ኣለው። ካብቶም ቅድሚ ሒደት ዓመታት ብኣግባቡ ኣብ ጥቕሚ ዘይወዓሉ ግን ከዓ ናይ ኢኮኖሚና ፍልፍል ድማ ሓደ መስኖ እዩ።
ከምዝፍለጥ ቅድሚ ተሃድሶ ስራሕቲ መስኖ ትርጉም ብዘለዎ ደረጃ ዝካየድ ኣይነበረን። ኣብ ብጣዕሚ ውሱን ከባብታት ትግራይ ብልምዲ ዘካየድ ልምዓት መስኖ ዋላ እኳ እንተነበረ እዚ ንዝበዝሕ ከባብታት ትግራይ ክገልፅ ዝኽእል ኣይኮነን። ሓጋይ ምሉእ ብዘይምቁራፅ ዝውሑዙ ዓበይቲ ሩባታት ኣብ ጥቓ ግራቱ ክፈሱ ብዓይኑ እናረኣየ ሓረስታይና ነቶም ፀጋታት ፀንቂቑ ክጥቀመሎም ዘግብር ናይ ኣተሓሳስባ ልዕልነት ክውንን ኣይከኣለን። ምኽንያቱ ብኣረኣእያ ደረጃ ንማይ ብዙሕ ክብሪ ዝህብ ኣተሓሳስባ ኣይነበረን። ስለዝኾነ ድሕሪ ተሃድሶ ካብ ዝተመዝገቡ ዓበይቲ ለውጥታት ሓደ ሓረስታይ ንኽብሪ ማይ ዝህቦ ዘሎ ዋጋ ካብ እዋን ናብ እዋን እናዓበየ ምምፅኡ እዩ።
በዚ ምኽንያት ድማ ኣብ ጥቓ ግራቱ ዝውሕዝ ማይ እንተሃልዩ ኣልዩ ወይ ብሞተር ሲሒቡ መስኖ የልምዕ፤ እቲ ኣማራፂ ማይ ዘይነበሮ ድማ ዒላ፣ ባስካ፣ ሆረየ ክህልዎ ይፅዕር። ካብኡ ሓሊፉ መንግስትና ናይ መስኖ እስትራክቸራት ክሰርሐሉን ግድባት ክሃንፀሉን ድፍኢት ናብ ዝገብረሉ ብርኪ ተሰጋጊሩ ምህላው ክንርዳእ ንኽእል። ረብሓን ኣድላይነትን ማይ ክርዳእ ክኢሉ ስለዘሎ ድማ መንግስቲ ነቲ ዘሓተቶ ህንፀት ግድባትን ካልኦት ናይ ማይ ኣማራፅታትን እንትሃንፅ ወዓል ሕደር እንተይበለ ስራሕቲ ልምዓት መስኖ የስፍሕፍሕ። ሰለዝኾነ ስርሕቲ መስኖ ዳርጋ ሎሚ ሓረስታይ ትግራይ ኣብ ኩሉ ከባብታት ከም ቀንዲ ዋኒኑ ገይሩ ዝወስዶን ፍርያት ርሃፁ ዝኾነ ምህርቲ ፍራምረ፣ ኣሕምልቲ ሸዊትን ካሊእ ዕዳጋ ተኮር ዝራእትን ናብ ዕዳጋታት እናውረደ ትርፊ ክረክብ ስለዝጀመረ ዋጋ ራሃፁ እናዓበየ ዝመፀሉ ኩነታት ተፈጢሩ እዩ።
በዚ መሰረት ቅድሚ ተሃድሶ ብመስኖ ዝለምዕ ዝነበረ ስፍሓት መሬት ካብ 4773 ሄክታር ዘይበልፅ ዝነበረ ካብ 2007 ዓ/ም ናብዚ ግና ልዕሊ 270 ሽሕ ሄክታር መሬት ብመስኖ ክለምዕ ብምኽኣሉ ልዕሊ 20 ሚለየን ኩንታል ዝተፈላለየ ዓይነት ምህርቲ ክርከብ ተኻኢሉ ኣሎ። ልምዓት መስኖ በዚ ደረጃ እዚ ኣብ ክልልና ዝዓበየሉ ምኽንያት ካሊእ ኣይኮነን። ብቐንዱ ውፅኢት ናይቲ ኣብ ሕርሻ እንኽተሎ ዘለና ፖሊስን እስትራተጅን እዩ። ቀፂሉ ኣብ ምስፍሕፋሕ መስኖ ዓብይ ግደ ዘፃወት ዘሎ ድማ እቲ ኣብ ልልና ንብርክት ዝበሉ ዓመታት ክካየድ ዝፀንሐን ሕዚ እውን ተጠናኺሩ ዝቕፅል ዘሎን ስርሕቲ ክንክን ሃፍቲ ተፈጥሮን ልምዓት ተፋሰስን እዩ። ምንም እኳ ስራሕቲ ዕቀባ ሓመድን ማይን ይኹን ስራሕቲ ዳግመ ግረባ ገና ኣብ ዕጥቃዊ ቃልሲ እናሃለና ዓቕሚ ብዝፈቐዶ መጠን ዝተጀመረ እንተኾነ ድሕሪ ውድቀት ስርዓት ደርግ እውን ብስፍሓት ተጠናኺሩ ዝቕፅል ዘሎ እዩ።
ብፍላይ ድሕሪ ተሃድሶ ድማ ንድርቂ ዝፃወር ኢኮኖሚ ኣብ ምህናፅ ዘለዎ ፋይዳ ተነፂሩ ብብቕዓት ተመሪሑ ዝኸደሉ ኩነታት ክፍጠር ብምኽኣሉ ካብ ትግራይ ሓሊፉ ብብርኪ ሃገር እውን ተመክሮ ክኸውን ዝኽእል ብሉፅ ውፅኢት ክመፅእ ክኢሉ እዩ። ከም ውፅኢቱ እውን ሓረስታይ ትግራይ በብዓመቱ ኣርበዓ መዓልቲ ነፃ ጉልበት እናወፈየ ብምምፅኡን ከባቢኡ ንምሕዋይ ብዘወፈዮ ጉልበት ስራሕቲ ዕቀባ ሓመድን ማይን ክህነፅ ብምኽኣሉን ልዕሊ 1.5 ሚልየን ሄክታር ትሕተ ቅርፂ መፋስስ፣ ልዕሊ 120 ሽሕ ኪሎ ሜትሮ ምሕዋይን ምልማዕን ኣፃድፍን ጉህምታትን ሰሪሑ ናብ ልምዓት ክቕየር ገይርዎ እዩ። ውፅኢት ናይቲ ዝተጠናኸረ ስራሕቲ ሃፍቲ ተፈጥሮን ልምዓት ተፋሰስን ድማ ናብ በረኻታት ወይ ምድረ ባዳነት ክልወጥ ጀሚሩ ዝነበረ ከባብታት ናብ ንቡር ተፈጥራዊ ገፅትኡ ክምለስ፣ ዓሪቑ ዝነበረ ጐቦታት ብኣግራባት ክሽፈን ከርሰ መሬት ማይ ቋፂሩ ፍልፍላትን ሩባታትን ማይ ክውሕዝ፣ ካብኡ ሓሊፉ ዒላታት እንትዃዓቱ ብቐሊሉ ዓይኒ ማያት ክፍልፍሉ ዘግብር ውፅኢታዊ ስራሕ ተሰሪሑ እዩ። እዚ ድማ ሕፅረት ዝናብ ኣብ ዘጋጥመሉ እዋን ዝራእቲ ሕርሻ ብቐሊሉ ከይስኮን ኣብ ልዕሊ ምግባሩ ኣብ ምስፍሕፋሕ ልምዓት መስኖ እውን ዓብይ ግደ ዝፃወት ዘሎ ዘኹርዕ ተግባር እዩ። ፋይዳ ናይቲ ብነፃ ጉልበት ዝተሰርሐ ክንክን ተፈጥሮ ሃፍቲ ኣብዚ ጥራሕ ዝሕፀር ኣይኮነን። ዙርያ መለሽ ፋይድኡ ካብቲ ልዕል ክብል ዝተገለፀ ረብሓ ንላዕሊ እዩ። ምኽንያቱ እቲ ብቢልየናት ገንዘብ ዝግመት ነፃ ጉልበት ህዝብና በብዓመቱ ዝፈሶ ዘሎ ስራሕቲ ክንክን ሃፍቲ ተፈጥሮ ዝለዓለ ኢኮኖሚያዊ ረብሓ ንምሃብ ቀፃሊ ትኹረት ዘድልዮ እዩ።
ስለዝኾነ እውን ኣብቶም ዝቕፅሉ ዓመታት እቲ ቅድም ክብል ተጀሚሩ ዝፀንሐን ተጠናኺሩ ዝቐፅልን ጐቦታት ናይ ምልማዕን ኣብቶም ዝለምዑ ጐቦታት መሬት ዘይብሎም መናእሰያት ኣብ ሃፍቲ እንስሳን ዝለዓለ ጠለብ ዕዳጋ ኣብ ዘለዎም ቀወምቲ ኣትክልትታትን ተጠቀምቲ ዝኾንሉ ኩነታት ምፍጣር ግድን ይኸውን። ስለዚ ኣብቶም ዝሓለፉ 15 ዓመታት ዝረኸብናዮም ዓወታት ዓበይትን ካብ ሓደ ምዕራፍ ናብ ካሊእ ምዕራፍ ዘሰጋገሩናን እንተኾኑ እውን ዓወታትና ተዓቂቡን ተጠናኺሩን ዝቕፅል ዝጀመርናዮ ብዕምቆት ናይ ምህዳስ ጉዕዞ ኣብ ሸትኡ እንትበፅሕ ስለዝኸውን ሎም እውን ከምትማሊ ሓደጋ ትምክሕትን ፀቢብነትን እናመከትና ምኻድ ግድን ይኸውን።


text:
ንቕሑ! ጥሪ 2015
ህይወት ብኸመይ ጀሚሩ፧
እቲ እትህቦ መልሲ፡ ሃይማኖታዊ ምዃንካን ዘይምዃንካን ድዩ ዚውስኖ፧
ህይወት ብኸመይ ጀሚሩ፧
ብዙሓት ስነ ፍልጠታዊ ኣተሓሳስባ ዘለዎም ሰባት፡ ንፍልቀት ከም መበቈል ህይወት ገይሮም ኪርእይዎ ዚኸብዶም ስለምንታይ እዩ፧
ኪሕተት ዚግባእ ክልተ ሕቶ
እቲ ኽልሰ ሓሳብ ፍልቀት ብዛዕባ መበቈል ህይወት ዚህቦ መልሲ ዜዕግብ እንተ ዀይኑ፡ ባዕልኻ ወስን።
ክትሓስበሉ ዚግባእ መልሲ
ንሓደ ቐንዲ ተጣባቒ ኢዝሄርነት ዝነበረ ሰብኣይ፡ ህይወት ካብ ሓደ ዝለዓለ ምስትውዓል ዘለዎ ኣካል ከም ዝመጸ ዘእመኖ እንታይ እዩ፧
ጎጎ መዓር
ክኢላታት ሕሳብ ክሳዕ 1999 ብመርትዖ ኬቕርብዎ ዘይከኣሉ፡ ኣናህብ ግና ድሮ ዝፈለጥዎ ውጽኢታዊ ኣጠቓቕማ ቦታ።
ንቝጥዓኻ ብኸመይ ከም እትቈጻጸሮ
ንቝጥዓኻ ንኽትቈጻጸሮ ኺሕግዘካ ዚኽእል ኣብ መጽሓፍ ቅዱስ እተመስረተ ሓሙሽተ ነጥቢ።
ናብ ኮስታ ሪካ እተገብረ ምብጻሕ
ተቐማጦ እዛ ሃገር እዚኣ፡ ቲኮስ ተባሂሎም ዚጽውዑ ስለምንታይ ምዃኑ ፍለጥ።
“ሕማመይ ንህይወተይ ኪቈጻጸሮ ኣይፈቕደሉን እየ”
ኢላይሳ ነቲ ዘለዋ ሕዱር ሕማም ንኽትጾሮ፡ ሓድሓደ እዋን እውን ንኽትርስዖ ዜኽእላ ብርታዐ እትረክብ ብኸመይ እያ፧
መከራ
ኣምላኽ ብዛዕባ እቲ ዜጋጥመና ፈተናታትን ስቓይን ይግደስ ድዩ፧
ኣትኵሮ ኣብ ሃይማኖት
ኣብ ቀረባ እዋን ዝወጸ ዜና ኸም ዚሕብሮ፡ ሃይማኖት ምንጪ ሓድነት ኪኸውን ኣይከኣለን።


text:
ዝተኣሰሩ ኢትዮጵያውያን ንምፍታሕ ፃዕሪ ይግበር ኣሎ…
መቐለ ጥሪ 03//2009(ድወት) ኣብ ሃገራት ማእኸላይ ምብራቕ ብዝተፈላለዩ ገበናት ኣብ ቤት ህንፀት ዝርከቡ ኢትዮጵያውያን ብምሕረት ንክፍትሑ መንግስቲ ኢትዮጵያ ትኹረት ሂቡ ክሰርሐሉ እዩ ኢሎም ፕረዝደንት ዶክተር ሙላቱ ተሾመ።
ኢትዮጵያ ምስ ሃገራት ማእኸላይ ምብራቕ ፅቡቕ ርክብ ከምዘለዎ ዝገለፁ እቶም ፕረዝደንት ኣብተን ሃገራት ብዝተፈላለዩ ገበናት ተኣሲሮም ንዝርከቡ ዜጋታት ብምሕረት ዝፍትሕሉ ኹነት ንምምችቻው ፅቡቕ ዕድል እዩ ኢሎም።
ኣብ ስዑዲ ዓረቢያ ኣብ ቤት ህንፀት ዝነበሩ 375 እሱራት ብዝተገበረ ዝርርብ ክፍትሑ ምኽኣሎም ናይዚ መርኣያ ምዃኑ ዘፍለጡ ዶክተር ሙላቱ ኣብ ኻልኦት ሃገራት ተኣሲሮም ዝርከቡ ኢትዮጵያውያን’ውን ብምሕረት ንክፍትሑ መንግስቲ ዝገብሮ ፃዕሪ ኣጠናኺሩ ክቕፅለሉ እዩ ኢሎም።
ኣብ ሃገራት ማእኸላይ ምብራቕ ልዕሊ 1ሚልዮን ኢትዮጵያውያንን ትውልደ ኢትዮጵያውያንን ከምዘለዉን እቶም ልዕሊ 500ሽሕ ድማ ኣብ ስዑዲ ዝርከቡ ምዃኖም ፀብፃባት የመላኽቱ።


text:
Il blog di Gabriele Del Grande. Sei anni di viaggi nel Mediterraneo lungo i confini dell'Europa. Alla ricerca delle storie che fanno la storia. La storia che studieranno i nostri figli, quando nei testi di scuola si leggerà che negli anni duemila morirono a migliaia nei mari d'Italia e a migliaia vennero arrestati e deportati dalle nostre città. Mentre tutti fingevano di non vedere.
18 July 2009
ግዱድ ዕዮን ስቅያትን ኤርትራውያን ጥሩዛት ካብ ሊብያ
እቲ ሓቂ ካብ ግንቦት 2004 ይጅምር። ሓንቲ፡ መብዛሕቲኦም ኤርትራውያን ተሳፈርቲ ዝጸዓነት ኣርጊት ናይ ምግፋፍ ዓሳ ጃልባ፡ ከባቢ 172 ተሳፈርቲ ሒዛ ናብ ላምፓዶዛ ነቂላ፡ ድሕሪ ገለ ጉዕዞ ግና መንገዳ ቀይራ ንገማግም ባሕሪ ሊብያ ገጻ ተመልሰት። ኣብ ጸግዒ ሓደ ከውሒ ምስ በጽሐት ከኣ ኩሉ ሰብ ናይ ከምልጠሉ ዝኽእል ኣንፈት ክሃድም ጀመረ፡ እንተኾነ ግዳ መብዛሕቲኦም ተተሒዞም ኣብ ምስራታ ተኣሲሮም። C. ከኣ ምስ ካልኦት ክልተ ኣዕርኹቱ ክሃድም ፈተነ፡ እንተኾነ ግን ዳግማይ ኣብ ደገ ናይቲ ካንቸሎ ተታሕዙ። ኣብ ናይ በይኖም ሸላታት ከኣ ንሰለስተ መዓልታት ብሓያል መግረፍቲ ተሳቀዩ። ድሕሪ ከባቢ ሓደ ወርሒ ምድጓኖም ከኣ ናብ ካልእ ኣብ ትሪፖሊ ዝርከብ መዳጎኒ መዓስከር ተሰጋገሩ። ሓደ ንግሆ ከኣ ፍሉያት ሓይልታት ወተሃደራት ናብቲ እሱር-ቤት መጽዮም። “ብርክት ዝበሉ ኤርትራውያን ከኣ ኣብ መካይን ክጽዕንዎም ጀሚሮም፡ እንታይ ይግበር ከም ዘሎ ካባና ክግምት ዝከኣለ ሰብ ኣይነበረን። ከም ቀደሞም ምስግጋር ናብ ካልእ ቦታ መሲሉና። እንተኾነ ግና ከምኡ ኣይነበረን። እታ መኪና ኣብ ውሽጢ ናይ ትሪፖሊ ወተሃደራዊ መዓርፎ-ነፈርቲ ጠጠው በለት፡ Air Libya Tibesti ከኣ ትጽበዮም ኔራ። ሓምለ 21, 2004’ዩ፡ ኣብ ውሽጢ 48 ሰዓታት ኣብ ቅድሚ ትዕዝብቲ ኣምባሳደር ኤርትራ ኣብ ሊብያ ሰሰስተ ነፈርቲ ተበጊሰን፡ ብጠቅላላ ከኣ 109 ስደተኛታት ተጠሪዞም።
ኣብ መዓርፎ ነፈርቲ ኣስመራ ከኣ ሰራዊት ይጽበዮም ኔይሩ። ብዙሕ ተብ-ተብ ተገይሩ፡ ፊስካ ተሃሪማ ከኣ ኣብ ወተሃደራውያን መካይን ተጻዒኖም ናብ ገማግም ቀይሕ-ባሕሪ ዝርከብ ገላዕሎ ተወሲዶም።እዚ እሱር-ቤት ኣይኮነን፡ ግና ግዱድ ዕዮ ዝካየደሉ መዳጎኒ መዓስከር። ካብ’ቲ ከተማ ወጺኻ ጽላል ክትረክብ ኣጸጋሚ’ዩ። እቲ መዓስከር ከኣ ብጽዑቃት ኣሻዃት ሓጹር ዝተኽበ’ዩ፡ ስለዚ ፈተነ ህድማ ፈጺሙ ኣይከኣልን። ኣብ ትሕቲ ጽኑዕ ሓለዋ ከኣ፡ ኩሉ ግዜ ንጎሆ ሰዓት 6ቅ.ቀ አሱራት ተሰሪዖም ናብ ናይ ስራሕ ቦታ፡ ናብ’ታ መርኣያ ምዕባለ’ዛ ሃገር ክትከውን ዝትሰፍወላ ገላዕሎ ሆቴል ይምርሹ። ገለ 100 ካብ ሊብያ ዝተጠረዙ፡ ካልኦት 200 ከኣ ቅድሚ ክልተ ዓመት ካብ ማልታ ዝተጠረዙ። ካልኦት ከኣ ካብ ውትህድርና ዝኮብለሉ ወይ ከኣ ብዘይ ፍቃድ ናብ ሱዳን ክሃድሙ ዝተታሕዙ ይርከብዎም። መዓልቲ በታ ናይ ንግሆ ፊስካ ሰዓት 5 ትጅምር፡ ሰዓት 6 ከኣ ናብ ስራሕ ትወፍር። ብጥራይ እግርኻ እንዳኸድካ፡ በቶም ወተሃደራት እንዳተገፋዕካን እንዳተሓለኻን፡ ብዘይ እኩል መግቢ፡ ኣብ’ቲ ዝወዓየ ምድረበዳ ኤርትራ፡ ሙቀት ክሳብ 45 ዲግሪ ዝበጽሓሉ ኣብቲ ህንጻ ይሰርሑ። ንምሳሕን ድራርን ባኒ ማይ ጌሮም ይበልዑ። C: Fን: Lን ከኣ ኣብ ከምዚ ኩነታት ንዓሰርተ ኣዋርሕ፡ ማለት ክሳብ ግንቦት 30 2005 ጸኒሖም። ብድሕሪ’ዚ ከኣ ናብ ወተሃደራዊ ታዕሊም ዊዓ ተወሲዶም፡ አዚ ካብ 1998 ኤርትራ ግዱድ ዕስክርናን ንሂወትካ ምሉእ ምግላጋልን ተካይደሉ ቦታ’ዩ። ኣብ መንጎ’ዚ ኩሉ ቤተሰቦም ክበጽሕዎም ኮነ፡ ዝኮነ ናይ ቴለፎነ ርክብ ክገብሩ ኣይተፈክደሎምን፡ ብዛዕባ ሃለዋቶም መን ተገዲስሎም።
እዚ ዛንታ እዚ ብካለእ ራብዓይ ናይ ዓይኒ ምስክር ተደጊፉ’ዩ። ንሱ ሓደ ካብቶም 232 ኤራውያን ስደተኛታት ካብ ማልታ ናብ ኤርትራ ኣብ መስከረም 2002 ዝተጠረዙ እሞ ኣብ 2005 ብ ኤልሳ ጭሮም ቃለ-መጠየቅ ዝተገብረሉ’ዩ። ናይ ዓይኒ ምስክር ነቶም ብጥምየት ብጽምእን ስእነት ሕክምናን ዝሞቱ እሱራት። “ኩሉ ሰብ ይፈልጥ’ዩ። ኣልኣዛር ገብረንጉስ ካብ ማልታ ኣብ 2002 ተጠሪዙ፡ ብጉድለት ሕክምና ሞይቱ፡ ንባናናን ኣራንሽን አንዳለመነ። ጽምእን ጥምየትን እቲ ዋዒን እኩላት ኣብ ዘይኮንሉ እዋን ከኣ እቶም እሱራት ናይ ግድን ይግረፉ” ብምባል ከኣ ይዛረብ’ቲ ስደተኛ።
ሳልሳይ ምንጪ ነዚ ዘራጉድ እውን ኣሎ። ኣብቲ ብ ሁማን ራይትስ ዋች፡ “ኣገልግሎን ንምሉእ ህይወት” ኣብ ትሕቲ ዝብል ኣርእስቲ ዝወጸ ጸብጻብ፡ ሓደ ምሉእ ምዕራፍ ብዛዕባ ኣገባብ ግፍዒ የጠቃልል። ኤልክትሪኮ፡ ፌሮ፡ ጄሶ፡ ክሪስቶ፡ ጎማ። ናይ ቋንቋ ጣልያን ቃላት ኣብ ኣገባግ ምስቃይ ከኣ ገለ ካብ ግዜ ግዝኣት ኢጣልያ ዝተወርሰ ኣገባባት ክኸውን ይኽእል። እዚ ጸብታብ እዚ ብዛዕባ እቶም ካብ ሊብያ ኣብ 2004 ዝተጠረዙን፡ ብዛዕባ እቶም ኣብ 2002 ካብ ማልታ ዝተተረዙን’ውን የጠቃልል። ከም ኣገላልጻ ሁማን ራይትስ ዋች፡ ኣብ ኣዝዩ ጽኑዕ እሱርቤታት ደሴት ዳህላክ ከቢር፡ ኣብ ትሕቲ-መሬት ዝርከቡን ብዚንጎ ዝተሰርሑ ክፍልታት፡ ብጻዕቂ፡ ጥምየትን ሃሩርን ከም ዝተኣስሩ የረጋግጽ።
ዝበዝሑ ካብቶም 3000 ዝኮኑ ኣብ 2008 ኢጣልያ ዝኣተዉ ኤርትራውያን ዑቅባ ክወሃቦም ሓቲቶም፡ ኣብ ትሕቲ ዓለምለኻዊ ዑቅባ ከኣ መንበሪ ፍቃድ ተዋሂብዎም። ሕጆ’ውን እንተኾነ፡ ኢጣልያ ኣብ መሬታ ከይበጽሑ ከለዉ ክትክልክሎም’ያ ትጽዕር ዘላ። እቲ ዛንታ ገና ኣይጀመረን፡ በቶም ኣብ ዝሓለፈ ሓምለ 1, 2009 ናብ ሊብያ ዝተጠረዙ ይኹን ብዛዕባ እቶም ኣብ ምስራታ ካብ 2006 ኣትሒዞም ተኣሲሮም ዝርከቡ ከባቢ 700 ዝኾኑ ኤርትራውያን ወላ ሓደ ኣይተነግረን። እቲ ዛንታ ብC: Fን: Lን ጀሚሩ ኣሎ። እወ፡ ኣብ 2004 ብኢጣልያ ዝተወደበን ዝተመወለን ጥርዝያ፡ ኣብ ኣርባዕተ በረራታት ተጠሪዞም። እዚ ከኣ ብመሰረት ኢጣልያ ምስ ቃዛፊ ኣብ 2003 ዝገበርዎ ውዕል ኣብ ጉዳይ ስደተኛታት’ዩ። እዚ ኣብ ኤውሮጳዊ ሕብረት ዝርከብ ጸብጻባት ዘረጋግጽዎ’ዩ። ሓደ ራብዓይ በረራ’ውን ኔሩ፡ እንተኾነ ኣብ መዓልቦኡ ኣይበጽሐን።ምኽንያቱ ከኣ መጭወይቲ ስለዘጋጠመ። ኣብ ነሓሰ 2004’ዩ ኔሩ፡ ገለ 84 ዝኾኑ ተሳፈርቲ ነታ ነፋሪት ብምቁጽጻር ኣብ ካርቱም ሱዳን ኣውሪዶምዋ፡ ኣብኡ ከኣ ብላዕለዋይ ተጸዋዒ ስደተኛታት ናይ ስደተኛ መሰል ረኪቦም። ዕድል ገይሮም ነቲ ዋርሳይ ይከኣሎ ዝተባህለ ወላ ሓደ ኣይበርከትሉን!


text:
እዋናዊ ዜናታት
- ናይ ሓዘን መግለጺ፣ደሞክራስያዊ ግንባር ሓድነት ኤርትራ፡
- ደምዳሚ መግለጺ፣ስሩዕ ኣኼባ ፈጻሚ-ኣካል፡ ደሞክራስያዊ ግንባር ሓድነት ኤርትራ /ደ.ግ.ሓ.ኤ/
- ቃል ሓዘን ጨንፈር ሽወደን ግንባር ሃገራዊ ድሕነት ኤርትራ
- ቃል ሓዘን ግንባር ሃገርዊ ድሕነት ኤርትራ/ ሕድሪ ጨንፈር ጀርመን
- ናይ ሓዘን መግለጺ ግንባር ሃገራዊ ድሕነት ኤርትራ-ሕድሪ
- ኤርትራ ካብ 2015 ንነጀው ቀጥታ ተጠቃዒት ናይ’ቲ ብኤል ኒኖ ዝፍለጥ ምዝባዕ ኣየር ኮይና ምጽናሐ ተገሊጹ
- ናይ ሓዘን መግለጺ ብደግሓኤ ዞባ ኤውሮጳ
- ናይ ሐዘን መግለጺ
- ቃል ሓዘን
- መግለጺ ሓዘን፡
- ክልተ ዲፕሎማት ስርዓት ህግደፍ ነቲ ስርዓት ከም ዝራሕርሑ ይግለጽ ኣሎ
- ምስጋና
- ሓድነት ኤርትራውያን ንፍትሒ ኣብ ዓባይ ብሪጣኒያ ዝተባህለ ማሕበረ ተመስሪቱ
- ኤርትራውያን ተቐማጦ ሕቡራት መንግስታት ኣመሪካ፡ ሓድሽ ዓመት 2017 ብሓባር ጸንቢሎም
- ተመሃሮ ቤት ትምህርቲ “ እንዳ ማርያም ” ኣንጻር ስርዓት ህግደፍ ኣድማ ኣካይዶም !!
ኣብ መርበብ ዘለዉ
We have 15 guests and no members online
መዓልቲ ብሄራትን ብሄረ-ሰባትን ህዝብታት ኢትዮጵያ ንመበል 11 ግዜኡ ኣብ ታሪኻዊት ከተማ ሃረር ብድምቀት ተኸቢሩ። መንግስቲ ህግደፍ ኣብ መበል 107 ዋዕላ ቤት ምኽሪ ማሕበር ስደተኛታት ብምስታፉ ንብዙሓት ከም ዘግረመሎም ተፈሊጡ።
- Details
- Written by ድምጺ ሰላምን ደሞክራስን ኤርትራ
- Published: 12 December 2016
ስርዓት ህግደፍ ካብ ናይ ገጠር ሕርሻን እንስሳ ዘቤትን ገንዘብ ንምምዝማዝ ዘኽእሎ ኣዋጅ ኣውጺኡ።
ገባቲ ስርዓት ህግደፍ ቅድም ክብል ክሰርሓሉ ዝጸንሐ ኣዋጅ ብምስራዝ፡ ካብ ኣታዊ ሕርሻ ገጠርን እንስሳ ዘቤትን ግብሪ ንምእካብ ዝወጽአ ኣዋጅ 178/2016 ብዝብል ሓድሽ ናይ ምዝመዛ ኣዋጅ ከም ዘውጸአ፡ በዚ ኣዋጅ መሰረት ዓመታዊ ንሓደ ሄክታር 150 ናቕፋ ከከፍል ከም
ዝኾነ፡ ብ3 ታሕሳስ 2016 ኣብ ጋዜጣ ሓዳስ ኤርትራ ቁ 81 ኣብ ዝዘርገሖ ሓበሬታ ኣፍሊጡ ኣሎ።
እቲ ኣብ ሓዳስ ኤርትራ ተዘጊሑ ዘሎ ኣዋጅ፡ ብዘይካ ካብ መሬት ካብ እንስሳ ዘቤት፡ ማለት ከብቲ፣ ኣድገ በቕሊ፣ ግመል፣ ጠለ-በጊዕ ኣብ ሰፈረን ወይ ደምበአን ብሽማግለታት እናተቖጽራ ዓመታዊ ግብሪ ከኽፍለን ምዃኑ፡ ዝተባህሎ ኣብ ግዜኡ ንዘይኽፈል ሓረስታይ ወይ ወናኒ ጥሪት ከኣ ከቢድ መቕጻዕቲ ከም ዝጸበዮን ኣጠንቂቑ።
ግብሪ ዝኽፈለሉ ግዜ፡ ብክራማት ከበሳን ምዕራባዊ መታሕትን ዝጥቀም ሓረስታይን ዋና ጥሪትን ኣብ ነፍስ ወከፍ ዓመት ካብ መጀመርያ ወርሒ ታሕሳስ ክሳብ መወዳእታ ለካቲት ኣብ ዘሎ ግዜ፡ ብክራማት ባሕሪ ዝጥቀም ሓረስታይን ዋና ጥሪትን ከኣ ካብ መጀመርያ ወርሒ መጋቢት ክሳብ መወዳእታ ወርሒ ግንቦት ኣብ ዘሎ ግዝያት ኮይኑ፡ ዝጥቀመሉ ስፍሓት መሬት፡ በዝሕን ዓይነት ጥሪትን ሽማግለ ዓዲ ብዝሰለዓሉ ግብሪ ክኸፍል ከም ዘለዎ የገድድ። እዚ ኣስገዳዲ ኣዋጅ ካብ ሓደ ግመል ኣብ ዓመት 100 ናቕፋ፣ ካብ ከብቲ ፈረስን በቕልን 50 ናቕፋ፣ ካብ ኣድጊ 25 ናቕፋ፣ ንጠለ-በጊዕ 13 ናቕፋ ከኽፈል ምዃኑ ኣፍሊጡ ኣሎ።
ካብ ኢድ ናብ ኣፍ ዝኾነ ህይወት ዝመርሑ ዘለው ሓረስቶትን ጓሶትን ኤርትራ በዚ ተዋሂቡ ዘሎ ናይ ነፍስ ወከፍ ዋጋ ተመን መሰረት እንተኸፊሎም ኣብ መነባብሮኦም ዝኸበደ ጸገም ዝፈጥር ከም ዝኾነ፡ እዚ ኣገባብ’ዚ ድሕሪት ተመሊሱ ንመስፍናዊ ስርዓት ሃይለ-ስላሴ ዘዘኻኽር ጨካን ኣዋጅ ከም ዝኾነን ወሃብቲ ርእይቶ ግልጺ ገይሮም።
መዓልቲ ብሄራትን ብሄረ-ሰባትን ህዝብታት ኢትዮጵያ ንመበል 11 ግዜኡ ኣብ ታሪኻዊት ከተማ ሃረር ብድምቀት ተኸቢሩ።
ብሰሪ ቀዳሞት ስርዓታት ዝኽተልዎ ዝነበሩ ኣድላውን ዓፋንን ፖሊሲ፡ ኣብ ልዕሊ ህዝብታት ኢትዮጵያ ደርባውን ብሄራውን ወጽዓታት ዘንቀሎ ናይ መሰልን መንነትን ሕቶ ቅድሚት መጺኡ፡ ድሕሪ ናይ 17 ዓመት ዝተናወሐ ፖለቲካውን ብረታውን ቃልሲ ናይ ዓፈና ስርዓታት ምስ ተቐብሩ፡ ሕቶ መሰል መንነትን ብሄራትን ብሄረ-ሰባትን ኢትዮጵያ ምሉእ ብምሉእ ብደረጃ ሕገ-መንግስቲ ኣፍልጦ ረኺቡ ከም ዝተመለሰን ኣብ’ቲ ጽንብል ተገሊጹ።
ኣብ’ቲ ጽንብል ፕረሲደንትን ቀዳማይ ሚኒስተርን ዝርከብዎም ላዕለዎት ሓለፍቲ ፈደራላዊ መንግስትን ክልላትን፣ መራሕቲ ሃገራት ኡዳንን ጅቡትን፣ ከምኡ’ውን መራሕቲ ፖለቲካዊ ውድባት፡ ካልኦት ዕዱማትን ወከልቲ ብሄራትን ብሄረ-ሰባት ከም ዝተረኽቡ፡ ፕረሲደንት ፈደራላዊ ደሞክራስያዊ መንግስቲ ኢትዮጵያን ዶ/ር ሙላቱ ተሾመ፡ ነቲ በዓል ዝምልከት ሰፊሕ መደረ ከምዘስምዑ፡ ብዘይካ’ዚ ኣብ’ቲ ክልል ኣብ ውሽጢ’ዚ ዝሓለፈ 25 ዓመት ዝተሰላሰሉ መደባት ልምዓት እናተዘዋሩ ከም ዝተዓዘቡ፡ ተወልደቲ ዝተፈላለዩ ብሄራትን ብሄረ-ሰባት ባህሎም ከላልዩን ሕድሕዶም ክፋላጡን ዕድለ ከም ዝፈጠረሎም ምግላጾምን ተለቪዥን ኢትዮጵያ ብ8 ታሕሳስ 2016 ጸብጺባ።
መንግስቲ ህግደፍ ኣብ መበል 107 ዋዕላ ቤት ምኽሪ ማሕበር ስደተኛታት ብምስታፉ ንብዙሓት ከም ዘግረመሎም ተፈሊጡ።
መንግስቲ ህግደፍ ጠንቅን ተሓታትን ናይ ኤርትራውያን ስደተኛታት ምዃኑ፡ ብብዙሕ መረዳእታ ተረጋጊጹ ዝሓደረ ክንሱ፡ ከም ተሓላቒ ስደተኛታት ካብ 5-8 ታሕሳስ 2016 ኣብ ጀኔቭ ኣብ ዝተኻየደ ዋዕላ ማሕበር ስደተኛታት ምስታፉ፡ ንብዙሓት ከም ዘገረመሎምን ኤውሮጳዊ ሕብረት ዳግም ዝተዛበዐ መርገጻት ይሕዝ ከም ዘሎ ዘመላኽት ከም ዝኾነን፡ ምንጭታት ድምጺ ሰላምን ደሞክራስን ኤርትራ ሓቢሮም።
እቲ ኣህጉራዊ ማሕበር ንዋሕዚ ስደተኛታት ኣመልኪቱ ኣብ ዘቕረቦ ጸብጻብ፡ ኣብ’ዚ እዋን’ዚ ብዓለም ደረጃ ብዝተፈላለየ ምኽንያታት ካብ ቤት ንብረቶም ተፈናቒሎም መሰጋገሪ ሓገዝን ቀዋሚ ናይ ስራሕ ዕድላትን ክረኽቡ ዝጽበዩ ኣስታት ሓደ ቢሊዮን ስደተኛታት ከም ዘለው ከም ዘነጸረ፡ እንተኾነ ንከም በዓል ጸረ-ህዝቢ ስርዓት ህግደፍ ዘሳተፈ ዋዕላ ኣብ ህይወት ስደተኛታት ካብ ዘረባን ብስም ስደተኛታት ናይ ቃላት ጸወታን ሓሊፉ ዘምጸኦ ለውጢ ከምዘየለን ኣረዲኦም።
ስርዓት ኢሳያስ ይብሉ እዞም ንመርገጽ ኤውሮጳዊ ሕብረት ብቐረባ ከም ዝከታተሉ ዝገለጹ ወሃብቲ ርእይቶ፡ ስርዓት ኢሳያስ ተሓኒቑ ናብ ቤት ፍርዲ ክቐርብ ዝግባእ ጠንቒ ኤርትራውያን ስደተኛታት ደኣምበር፡ ብስም ህዝብን ሃገርን ኤርትራ ብኽብሪ ክዕደምሲ ንዕቀት ንህዝቢ ኤርትራን ደላዪ ሰላም ማሕበረ-ሰብ ዓለምን’ዩ ድማ ኢሎም።
ብሓልዮት ደሞክራስያዊ ግንባር ሓድነት ኤርትራ ዝፍኖ፡ ድምጺ ሰላምን ደሞክራስን ኤርትራ፡ 09-12-2016
ኣገዳሲ ቆጸራታት
- SECOND EASE CONGRESS ANNOUNCEMENT - ምልክታ : ካልኣይ ጉባኤ ዝምልከት
- ኣገዳሲ ሓበሬታ ዝኽሪ መበል 25 እዮብያላዊ ዓመት ናጽነት ኤርትራ Firande av 25 års av Eritreas Självständighet.
- ኣገዳሲ ሕዝባዊ መፍለጢ Important Public Announcement دعوة لإجتماع هام
- መጸዋዕታ ንኣገዳሲ ህዝባዊ ኣኼባ
- ዕድመ መጋቢት 8 2016 ኣህጉራዊ መዓልቲ ደቂ ኣንስትዮ
- ኣገዳሲ ሕዝባዊ ሰሚናር ኣብ ከተማ ስቶክሆልም اجتماع جماھیري مھم في مدینة استوكھلم مظلھ الارتریھ السویدیة لتغییر Important Public Seminar in Stockholm Sweden
- ዕድመ ንሓዲሽ ዓመት አብ ከተማ ኰለን/ጀርመን
ሓተታ-ርእይቶ-መልእኽቲ
- ፖሎቲካ መገለይሲ ቐየስገው፣ ዓውተር ደርብሲ አልግድ (ጥበብድ) ገምድገው ሓሪረትል ለመለም የንቱታት ለቡኑኽር ጉኑዂር መንድርተነኲ።
- ባሕሪ ኤርትራ ጥሙይ ዘየዕንግል፡ ድራር ዓይኒ
- ሰሪሕናን ንሰርሕ ኣለናን በበይኑ’ዩ
- ኣብ እንዳ ህግደፍ ሓተትን ተሓታትን ኩሎም ሓደ
- ካልኦት ዘዝበልዎ እናደገምካ ብተስፋ ካብ ምባር፡ ኣብ መሬትካ ሰቢትካ ናትካ ምግባር
- ነውራም መራሒ፡ ነውራማት ደገፍቲ
- Initiating Ethio- Eritrea Dialogue for Democratic Development
ሞድ የማን Mod Right sample subtitle goes here
This is the right module position, which is not using any module suffix.
To create a subtitle, separate the title input text in the module manager with an "|" character then enter your subtitle text.


text:
ምዕራፍ 79
ጥፍኣት እቶም ዘይኣምኑ ኣይሁድ ቀሪቡ ዝነበረ ስለምንታይ እዩ፧
የሱስ ካብ ክልተ ዜሕዝን ፍጻመታት ዚርከብ ትምህርቲ ገለጸ
ሓንቲ ዝጐበጠት ሰበይቲ ብሰንበት ሓወየት
የሱስ ንሰባት፡ ብዛዕባ እቲ ምስ ኣምላኽ ዘለዎም ርክብ ከም ዚሓስቡ ንምትብባዕ ብዙሕ መገድታት ተጠቒሙ እዩ። ኣብ ወጻኢ ቤት ሓደ ፈሪሳዊ ዀይኑ ንህዝቢ ድሕሪ ምዝራቡ፡ ካልእ ከምዚ ዝበለ ኣጋጣሚ ተፈጥረ።
ገሊኣቶም ሓደ ዜሕዝን ፍጻመ ጠቐሱሉ። እወ፡ “ብዛዕባ እቶም [እቲ ሮማዊ ሹም ጶንጥዮስ] ጲላጦስ ደሞም ምስ መስዋእቶም ዝጸምበሮ ገሊላውያን” ነገርዎ። (ሉቃስ 13:1) ስለምንታይ እዮም ነዚ ጠቒሶምሉ፧
ምናልባት እቶም ገሊላውያን እቲኦም፡ ጲላጦስ ካብቲ መመጽወቲ ቤተ መቕደስ እተረኽበ ገንዘብ ንየሩሳሌም ዚኸውን መትረብ ማይ ንምስራሕ ምስ ኣውዓሎ ብምቅዋሞም እተቐትሉ ኪዀኑ ይኽእሉ እዮም። ጲላጦስ ነቲ ገንዘብ ንምርካብ፡ እቶም ኣብ ቤተ መቕደስ ሓላፍነት ዝነበሮም ሰባት ተሓባቢሮምዎ ኪዀኑ ይኽእሉ እዮም። እቶም ነቲ ዜሕዝን ፍጻመ እቲ ዜዘንትዉ ዝነበሩ፡ እቶም ገሊላውያን እኩያት ብምዃኖም እዚ መዓት እዚ ዝወረዶም መሲልዎም ነይሩ ይኸውን። የሱስ ግና ምስ ሓሳቦም ኣይተሰማምዐን።
ኣስዕብ ኣቢሉ፡ “እዞም ገሊላውያን እዚኦም፡ እዚ ስለ ዝረኸቦምሲ፡ ካብ ኵሎም ገሊላውያን ዝገደዱ ሓጥኣን ዝነበሩዶ ይመስለኩም፧” ኢሉ ሓተተ። “ኣይፋሎምን” ኢሉ እውን ባዕሉ መለሰ። በቲ ኣጋጣሚ እቲ ተጠቒሙ ድማ ነቶም ኣይሁድ፡ “እንተ ዘይተነሲሕኩም፡ ኵላትኩም ከምኡ ኽትጠፍኡ ኢኹም” በሎም። (ሉቃስ 13:2, 3) ቀጺሉ ኸኣ ብዛዕባ እቲ ኣብ ኣጋ እቲ ግዜ እቲ ዘጋጠመ ኻልእ ዜሕዝን ፍጻመ ተዛረበ፣ ምናልባት ንሱ እውን ምስ ምህናጽ እቲ መትረብ ማይ እተተሓሓዘ ኪኸውን ይኽእል እዩ።
“እቶም ኣብ ሰሊሆም ግምቢ ዝወደቖም እሞ ዝቐተሎም ዓሰርተው ሸሞንተኸ፡ ካብ ኵሎም እቶም ኣብ የሩሳሌም ዚነብሩ ዝገደዱ በደልቲ ዝነበሩዶ ይመስለኩም፧” ኢሉ ድማ ሓተተ። (ሉቃስ 13:4) እቶም ህዝቢ፡ እቶም ሰባት ብኽፍኣቶም ከም ዝሞቱ ይመስሎም ነይሩ ይኸውን። የሱስ ግና ኣብዚ እውን ምስ ሓሳቦም ኣይተሰማምዐን። “ግዜን ኣጋጣምን” ከም ዜጓንፍ፡ እቲ ዜሕዝን ፍጻመ ድማ ብሰንኪ እዚ ኸም እተኸሰተ ይፈልጥ ነይሩ እዩ። (መክብብ 9:11) ሰባት ግና ካብቲ ፍጻመ እቲ ኺምሃሩ ነበሮም። የሱስ ድማ፡ “እንተ ዘይተነሲሕኩም፡ ኵላትኩም ከማታቶም ክትጠፍኡ ኢኹም” በሎም። (ሉቃስ 13:5) ነቲ ትምህርቲ እቲ ኣብቲ ግዜ እቲ ዘጕልሖ ግና ስለምንታይ እዩ፧
ከምኡ ኺብል ዝደረኾ፡ ንኣገልግሎቱ ተሪፍዎ ዝነበረ ግዜ ኪኸውን ከሎ፡ ነዚ እውን በዛ እትስዕብ ምሳሌ ገይሩ ኸምዚ ኢሉ ገለጾ፦ “ሓደ ሰብኣይ ኣብ ኣታኽልቲ ወይኑ፡ ኦም በለስ ነበረቶ፣ ፍረ ደልዩ ናብኣ መጸ፡ ግናኸ ኣይረኸበላን። ነቲ ሓላው ኣታኽልቲ ወይኒ ድማ፡ ‘እንሆ፡ ካብዛ ኦም በለስ እዚኣ ፍረ እናደለኹ ሰለስተ ዓመት መጺአስ፡ ኣይረኸብኩላን። ቍረጻ! ስለምንታይ ምድሪ እተባኽን፧’ በሎ። ንሱ ግና፡ ‘ጐይታይ፡ ወሰነ ወሰና ኽሳዕ ዝዅስኵሳ፡ ድዅዒ ኽሳዕ ዝድኵዓ፡ ሓንቲ ዓመት ሕደጋ። ኣብ መጻኢ እንተ ፈርያ፡ ጽቡቕ፣ እንተ ዘይኰነ ግና፡ ትቘርጻ’ ኢሉ መለሰሉ።”—ሉቃስ 13:6-9።
የሱስ ኣብቶም ኣይሁድ እምነት ንምዅስኳስ፡ ልዕሊ ሰለስተ ዓመት ፈቲኑ እዩ። እንተዀነ ግና፡ እቶም ፍረ ጻዕሩ ጌርካ ዚርኣዩ ደቀ መዛሙርቱ ብተዛማዲ ሒደት ጥራይ እዮም ነይሮም። ድሕርዚ፡ ኣብ ራብዓይ ዓመት ኣገልግሎቱ፡ ኣብ ይሁዳን ጴርያን ጻዕርታቱ ኣሐየለ። በቲ ኣብ ይሁዳን ጴርያን ዚገብሮ ዝነበረ ስብከትን ትምህርትን ኣቢሉ ነታ ብኣይሁድ እተመሰለት ኦም በለስ ወሰነ ወሰና ይዅስኵሳን ይድኵዓን ነይሩ ኪብሃል ይከኣል እዩ። እዚኸ እንታይ ኣፍርዩ፧ ሒደት ኣይሁድ ጥራይ እዮም ተቐቢሎምዎ። እቶም ህዝቢ ብሓፈሻኡ ኺንስሑ ፍቓደኛታት ብዘይምንባሮም፡ ጥፍኣት ይጽበዮም ነይሩ እዩ።
ድሕርዚ ብዙሕ ከይጸንሐ፡ ብዙሓት ኪቕበልዎ ፍቓደኛታት ዘይምዃኖም፡ ብመዓልቲ ሰንበት ነጸረ። በታ መዓልቲ እቲኣ፡ የሱስ ኣብ ምኵራብ ይምህር ነበረ። ኣብኡ ኸኣ ብሰንኪ ጋኔን ን18 ዓመት ዝጐበጠት ሰበይቲ ረኣየ። ብርሕራሐ ድማ፡ “ኣቲ ሰበይቲ፡ ካብ ድኻምኪ ተፈቲሕኪ ኢኺ” በላ። (ሉቃስ 13:12) ኣእዳዉ ኸኣ ኣንበረላ፣ ብቕጽበት ድማ ቀንዐት፡ ንኣምላኽ እውን ኣሞገሰቶ።
እቲ መራሕ ምኵራብ ግና ተቘጢዑ፡ “ኪዕየየለን ዚግባእ ሽዱሽተ መዓልቲ ኣለዋ፣ እምበኣር፡ ብኣታተን መጺእኩም ተፈወሱ እምበር፡ ብመዓልቲ ሰንበትሲ ኣይኰነን” በለ። (ሉቃስ 13:14) እቲ መራሒ እቲ፡ የሱስ ኬሕዊ ሓይሊ ከም ዘለዎ ኣይኰነን ዚኽሕድ ነይሩ፣ የግዳስ፡ እቶም ሰባት ኪሓውዩ ኢሎም ብመዓልቲ ሰንበት ብምምጻኦም እዩ ዀኒንዎም! የሱስ ድማ፡ “ኣቱም ግቡዛት፡ ነፍሲ ወከፍ ካባኻትኩም ንብዕራዩ ወይስ ንኣድጉ ብሰንበት ካብ ጋጹ ፈቲሑ፡ ኬስትዮ ኢሉ ይመርሖ ደይኰነን፧ እዛ ን18 ዓመት ሰይጣን ዝኣሰራ ጓል ኣብርሃምከ፡ ካብዚ ማእሰርቲ እዚ ብመዓልቲ ሰንበት ክትፍታሕዶ ኣይግብኣን እዩ፧” ኢሉ ንጹር ምላሽ ሃበ።—ሉቃስ 13:15, 16።
እቶም ተጻረርቲ በዚ ሓፈሩ፣ እቶም ህዝቢ ግና በቲ የሱስ ኪገብሮ ዝረኣይዎ መስተንክር ዝዀነ ግብርታት ተሓጐሱ። ሽዑ፡ የሱስ እቲ ኣቐዲሙ ኣብ ባሕሪ ገሊላ ኣብ ጃልባ ዀይኑ ዝነገሮም ንመንግስቲ ኣምላኽ ዚምልከት ክልተ ትንቢታዊ ምሳሌታት ደገመሎም።—ማቴዎስ 13:31-33፣ ሉቃስ 13:18-21።


text:
ቃለ መጠይቕ | ዶክተር ጂን ህዋንግ
ክኢላ ስነ ሕሳብ ብዛዕባ እምነቱ ዝገለጾ
ዶክተር ጂን ህዋንግ ብ1950 ኣብታ ኣብ ታይዋን እትርከብ ከተማ ታይናን እዩ ተወሊዱ። ሕጂ ድማ ካብቲ ፕሮፌሰር ስነ ሕሳብ ኰይኑ ዜገልግለሉ ዝነበረ ኣብ ታይዋን ዚርከብ ሃገራዊ ዩኒቨርሲቲ ቹንግ ቸንግ ጡረታ ወጺኡ ኣሎ። ኣብቲ ብዛዕባ ስታቲስቲክስን ፕሮባብሊቲን ዝመሃረሉን ምርምር ዝገበረሉን ኣብ ሕ.መ.ኣ. ዚርከብ ዩኒቨርሲቲ ኮርነል እውን ፕሮፌሰር ኰይኑ ኣገልጊሉ ነይሩ እዩ። ንሓያሎ ዓመታት፡ ሓደ ኻብቶም ብዛዕባ ስታቲስቲክስ ብዙሕ ዘሕተመ ምሁራት እዩ ነይሩ፣ ሕጂ እውን ኣብቲ ዓውዲ እቲ ይነጥፍ ኣሎ። ብግዜ ንእስነቱ፡ ህይወት ብዘገምታዊ መስርሕ ፍልቀት ከም ዝመጸ ይኣምን ነይሩ። ደሓር ግና ኣረኣእያኡ ቐዪሩ እዩ። መጽሔት ንቕሑ! ብዛዕባ ዕዮኡን ሃይማኖታዊ እምነቱን ቃለ መጠይቕ ገይራትሉ ኣላ።
ብግዜ ንእስነትካ እንታይ ትምህርትታት ተማሂርካ፧
ኣብ ቤት ትምህርትና ኽልሰ ሓሳብ ፍልቀት ከም ትምህርቲ ይውሃብ ነይሩ፣ ህይወት ከመይ ኢሉ ኸም ዝጀመረ ግና ዝገለጸልና ኣይነበረን። ወለደይ ሰዓብቲ እምነት ታኦነት ምስ ኰኑ፡ ንሃይማኖታዊ ትምህርቶም እሰምዕን ብዙሕ ሕቶታት እሓትቶምን ነይረ። ኰይኑ ግና፡ ብዙሕ ዜዕግበኒ መልስታት ኣይረኸብኩን።
ስለምንታይ ኢኻ ኽኢላ ስነ ሕሳብ ኴንካ፧
ኣብ መባእታዊ ቤት ትምህርቲ ኸለኹ፡ ሕሳብ ይምስጠኒ ነይሩ። ክሳዕ እቲ ኣብ ዩኒቨርሲቲ ዝኣተኹሉ እዋን እውን ይምስጠኒ ነይሩ፣ ኣብ ዩኒቨርሲቲ ኸኣ ትምህርቲ ሕሳብን ፕሮባቢሊቲን እፈትዎ ነይረ። ንዓይ ሓጺር መርትዖ ሕሳብ ጽቡቕን ምዕሩግን ኰይኑ እዩ ዚርኣየኒ።
ብዛዕባ መጽሓፍ ቅዱስ ደኣ ኸመይ ኢልካ ተገዳስነት ኣሕዲርካ፧
ብ1978 ብዓልቲ ቤተይ ጂንግህዋይ ምስ ናይ የሆዋ መሰኻኽር ኰይና መጽሓፍ ቅዱስ ከተጽንዕ ጀሚራ፣ ኣነ ድማ ሳሕቲ ኣብቲ ምይይጥ እሳተፍ ነይረ። ኣብቲ ግዜ እቲ ኣብ ሕቡራት መንግስትታት ኣመሪካ ኢና እንነብር ኔርና። ጂንግህዋይ ኣጋ ሽዑ ኣቢላ ብፊዚክስ መዓርግ ዶክተርነት ረኺባ ነይራ፣ ኣነ ድማ ኣብቲ ኣብ ኢንድያና ዚርከብ ዩኒቨርሲቲ ፐርድዩ፡ ስታቲስቲክስ አጽንዕ ነይረ።
እሞኸ ንመጽሓፍ ቅዱስ ከመይ ረኺብካዮ፧
ምድሪ ንህይወት ሰብ ከም እትዳለወት ዚገልጽ ዛንታ መሲጡኒ እዩ። እቲ ኣብ ዘፍጥረት ዚርከብ ፍጥረታት እተፈጥረሉ ሽድሽተ እዋናት፡ ቀሊል ቋንቋ ዚጥቀም እኳ እንተ ዀነ፡ ዘይከም ጥንታዊ ጽውጽዋያት፡ ምስ ጭቡጥ ሓቅታት ዚቃዶ ዀይኑ እዩ ተሰሚዑኒ። * ግናኸ፡ ድሕሪኡ እውን ንሓያሎ ዓመታት ኣብ ፈጣሪ ምሉእ ብምሉእ ኣይኣመንኩን።
ስለምንታይ እዩ እዚ ኣጸጊሙካ፧
ኣብ ፈጣሪ ንምእማን፡ ነቲ ናይ ቍልዕነት ሃይማኖተይ ክሓድጎ ነይሩኒ
ስምዒተይ ክቕበሎ ብዘይምኽኣሉ እዩ። ኣብ ፈጣሪ ንምእማን፡ ነቲ ናይ ቍልዕነት ሃይማኖተይ ክሓድጎ ነይሩኒ፣ ስለምንታይሲ፡ እምነት ታኦነት ብርእሱ ሓሲቡ ዚገብር ኣምላኽ ወይ ፈጣሪ ኸም ዘሎ ኣይምህርን እዩ።
ደሓር ግና ኣረኣእያኻ ተቐዪሩ። ስለምንታይ፧
ብዛዕባ መበቈል ህይወት ብዝያዳ ብዝሓሰብኩ መጠን፡ እቲ ናይ ፈለማ ህያው ነገር ኣዝዩ እተሓላለኸ ነይሩ ኪኸውን ከም ዘለዎ ብዝያዳ ኽኣምን ጀሚረ። ንኣብነት፡ እቲ ህያው ነገር እቲ፡ ናይ ምፍራይ ክእለት ኪህልዎ ነይርዎ፣ እዚ ድማ ጂናዊ ሓበሬታን በቲ ሓበሬታ እቲ ጌርካ ብልክዕ ንምርባሕ ዜኽእል ነገርን የድሊ ማለት እዩ። ብዘይካዚ፡ እታ ዝቐለለት እትብሃል ህያው ዋህዮ እኳ ንዅሉ ኽፋላት እታ ሓዳስ ዋህዮ ንምህናጽ ዜድሊ ሞለክዩላዊ ማሽናት፡ ከምኡ ድማ ጸዓት ንምጥቃምን ንምእላይን ዜኽእላ ነገር የድልያ እዩ። ከምዚ ዝበለ እተሓላለኸ ነገር ካብ ዘይህያው ነገር ከመይ ኢሉ ብሃውሪ ኺገጣጠም ይኽእል፧ ክኢላ ስነ ሕሳብ ብምዃነይ፡ ነቲ ግምት እቲ ክቕበሎ ኣይከኣልኩን። ብሃውሪ ይኸውን ዚብሃል መስርሕ እምብዛ እዩ ዚበዝሖ።
ነቲ ናይ የሆዋ መሰኻኽር ዚምህርዎ ትምህርትታት ብዝያዳ ኽትምርምሮ ዝደረኸካ እንታይ እዩ፧
ምስ ናይ የሆዋ መሰኻኽር ብተደጋጋሚ መጽናዕቲ እጅምርን እቋርጽን ነይረ እየ። ድሕሪኡ፡ ብ1995 ናብ ታይዋን ምስ ከድኩ፡ ሓሚመ ነይረ፡ ሓገዝ እውን የድልየኒ ነይሩ። ሰበይተይ ኣብ ሕቡራት መንግስትታት ኣመሪካ ዀይና፡ ኣብ ታይዋን ንዝነበሩ ናይ የሆዋ መሰኻኽር ሓቢራቶም። ንሳቶም ከኣ ኣብ ግዳም ሓደ ብምሉኡ ዓራውቱ እተታሕዘ ሆስፒታል ብድኻም ተወዲአ ረኺቦምኒ። ሓደ ኻብቶም ናይ የሆዋ መሰኻኽር ድማ ምእንቲ ኸዕርፍ ናብ ሆቴል ወሲዱኒ። ብድሕሪኡ ኸኣ እናመጸ ይከታተለኒ ነይሩ፡ ንሕክምና ድማ ናብ ክሊኒክ ወሲዱኒ።
እቲ ልባዊ ተገዳስነት ውሽጠይ ተንክዩኒ እዩ፣ ናይ የሆዋ መሰኻኽር ንስድራ ቤተይ ዝለውሁሉ ኻልእ ኣጋጣሚታት እውን ኣስተንቲነሉ። እምነቶም ፍሉያት ከም ዚገብሮም ድማ ተገንዚበ። ስለዚ፡ ከም ብሓድሽ ምሳታቶም ኰይነ መጽሓፍ ቅዱስ ከጽንዕ ጀሚረ። ንዓመታኡ ኸኣ ተጠሚቐ።
እምነትካ ምስ ዓለማዊ መጽናዕትታትካ ይጋጮ ድዩ፧
ፈጺሙ ኣይጋጮን እዩ! ኣብዚ ኣብ ቀረባ ዓመታት፡ ንተግባር ጂን ንዜጽንዑ ተመራመርቲ ስነ ፍልጠት ሕሳባዊ ደገፍ ሂበዮም ነይረ። መጽናዕቲ ስነ ጂን ንመስርሕ ህይወት ክትግንዘቦ ይሕግዘካ እዩ፣ እዚ ግንዛበ እዚ ድማ ብጥበብ ፈጣሪ ኸም ዝድነቕ እዩ ገይሩኒ።
ብዛዕባ እቲ ጥበብ እቲ ገለ ኣብነትዶ ምሃብካና፧
ንኣብነት መስርሕ ምፍራይ ንርአ። ከም ኣሜባ ዝኣመሰሉ ገሊኦም ተህዋስያን፡ ተባዕታይን ኣንስተይትን ጾታ የብሎምን። የግዳስ፡ እዞም ብንጽል ዋህዮ ዝቘሙ ተህዋስያን ብቐሊሉ ንጂናዊ ሓበሬታኦም ይቐድሑን ይምቀሉን እዮም፣ እዚ መስርሕ እዚ ጾታ ኣልቦኣዊ ምፍራይ ይብሃል። መብዛሕትኦም እንስሳታትን ኣትክልትን ግና ካብ ተባዕታይን ኣንስተይትን ወለዲ ዚርከብ ጂናዊ ሓበሬታ ብምድማር እዮም ብጾታዊ መገዲ ዚፋረዩ። ጾታዊ ምፍራይ ዜገርም ዝዀነ ስለምንታይ እዩ፧
ሕስብ እንተ ኣቢልናዮ፡ ሓደ ብቐሊሉ ናብ ክልተ እናተመቕለ ዚራባሕ ዝነበረ እሞ ነዚ ድማ ንኣዝዩ ነዊሕ እዋን ዚገብሮ ዝነበረ ተህዋስ፡ ነቲ ዚስዕቦ ዝነበረ ስርዓት ምፍራይ ሓዲጉ፡ ስለምንታይ እዩ ኽልተ ተዋሂዶም ሓደ ዜቝሙሉ ስርዓት ዜማዕብል፧ ፍርቂ ጂናዊ ሓበሬታ ኻብ ተባዕታይ፡ ፍርቁ ድማ ካብ ኣንስተይቲ ንምውሳድ ዜኽእል መስርሕ ኣዝዩ እተሓላለኸ ስለ ዝዀነ፡ ነቶም ኣብ ፍልቀት ዚኣምኑ ተመራመርቲ ስነ ህይወት ከቢድ ጸገም እዩ ዜጋጥሞም። ብኣረኣእያይ እንተ ዀይኑ፡ ኣብ ጾታ እተመስረተ መስርሕ ምፍራይ ሓሳብ ኣምላኽ ከም ዝዀነ ብዘየማትእ መገዲ የረጋግጽ እዩ።
^ ሕ.ጽ. 11 ብዛዕባ ፍጥረት እተፈጥረሉ እዋናት ዝያዳ ሓበሬታ እንተ ደሊኻ፡ ኣብታ ብናይ የሆዋ መሰኻኽር እተሓትመት ዎዝ ላይፍ ክሪኤትድ፧ ዘርእስታ ብሮሹር ርአ። እዛ ብሮሹር፡ ኣብ www.jw.org ትርከብ እያ።
ብዝያዳ ፍለጥ
ዘይተነግረ ታሪኽ ፍጥረት
እቲ ኣብ መጽሓፍ ቅዱስ ዚርከብ ጸብጻብ ፍጥረት፡ ምስ ስነ ፍልጠታዊ ሓቅታት ይሳነ ድዩ፧
ህይወት ብኸመይ ጀሚሩ፧—ኪሕተት ዚግባእ ክልተ ሕቶ
እቲ ኽልሰ ሓሳብ ፍልቀት ብዛዕባ መበቈል ህይወት ዚህቦ መልሲ ዜዕግብ እንተ ዀይኑ፡ ባዕልኻ ወስን።


text:
1ይ ቆሮንቶስ 2:1-2 - :ኣሕዋተየ፡ ኣነ ድማ ኣብ ማእከልኩም ከሎኹ፡ ብዘይ የሱስ ክርስቶስ፡ ንሱ ኸኣ እቲ እተሰቕለ፡ ሓደ ነገር እኳ ኸም ዘይ
Saturday, 28 July 2012
ምምላድ ማለት እንታይ ማለት እዩ???።
ምምላድ ማለት እንታይ ማለት እዩ???።
ኣብዝ ሓለፈ ቁሩብ መዓልታት ብዛዕባ ኣማላድነት ዘለኒ መልሲ ክህቦም ብዙሓት ሓቲቶምኒ ብምድንጓየይ ድማ ይቅረታ ይሓትት፡ብ መስረተ ቃል ኣምላኽ ግን ህጂ ነገረ ኣማላድነት ክጽሕፍ ባህ ይብለኒ።
ብዙሓት ሰባት ኣብ ምምላድ ዘለዎም ኣረደድኣ ካብ ግዜ ናብ ግዜ እንዳ ነኣሰ ይኸይድ ኣሎ።ገሊኦም ምስጢር ምምላድ ሰኣን ምርዳኦም፡ድማ ክፈርዱን ክራገሙን ክሳዕ ሃይማኖታት ክቅይሩን ከለዉ።ገሊኦም ከኣ ንምምላድ ክሓዋዉሱዎን በዚ ድማ ብምድብላቅ ኢየሱስ ክርስቶስ ኣማላዲ ኣይኮነን፡ ብምባል ን ተበጃውነት ብምኽሓድ፡ዝገደደ ክሕደት ኢ ኦርቶዶክሳውን ኢ መጽሓፍ ቅዱሳውን ክምህሩን ይርኣዩ።ብዙሓት ፈላጣትን ሊቃውንትን እኳ ተለዉ ግን ዓገብ ዝብሉ ኣይረኣኹን። ብሓቂ ድማ ይሓዝን መታን ከይትስደድ፡ጸርፊ ከይበጽሓካ፡ ከይትስጎግ ሽምካ ከይጽልም ዘይሽምካ ከይህቡኻ ነቲ ሓቂ ዘይፈልጡዎ ኢልካ፡ኩሉ ግዜ ከቢርካ ክትነብር ኢልካ ቃል ኣምላኽ እንዳ ተዓመጸ ስቅ ክትብልን ጸረ ናይ ቅዱሳን ትምህርቲ ጸርካ ክትከይድን ግን ዓገብ ደኣ ኮይኑ ይስምዓኒ።
ኣማላድነት ን ቅዱሳን ጥራሕ ብምሓዛእ ክሕደት ይምህሩ ይርኣዩ ገሊኦም ፡እቶም ገሊኦም ድማ ኢየሱስ ጥራሕ እዩ ኣማላዲ ብምባል ን ኣምላጅነት ቅዱሳን ክስርዝዎን ነዚ ከም ክሕደት ክቆጽርዎን ይርኣዩ ጸገሞም ግን ሓደ ዓይነት ጸገም እዩ፡ትርጉም እቲ ሰፊሕ ምስጢር ኣምላጅነት ዘይምርዳእ እዩ ግን እቲ ጸገም።ግን እስከ ምምላድ ማለት እንታይ ማለት እዩ??፡ህድእ ኢልና ብ መጽሓፍ ቅዱስ ንርኣዮ ካብ ስምዒት ወጺእና።ነዚ ክጽሕፍ ከለኹ ተወከስኪሎም መጻሕፍቲ መጽሓፍ ቅዱስን ከምኡ እውን ገለ ቅዱሳን መጻሕፍትን እዮም።
ምምላድ ማለት እንታይ ማለት እዩ፡?? ኦርቶዶክስ ተዋህዶ ቤተ ክርስትያን ብዛዕባ ኣማላጅነት ዘለዋ ኣረኣእያ ከመይ ይመስል ክንርኢ ክንፍትን ኢና።
(2) ክልተ ዓይነት ዝተፋላለየ ምምላድ ኣሎ።
1ይ. ምምላድ ክርስቶስ
2ይ. ምምላድ ቅዱሳን
መቸስ መጽሓፍ ቅዱስ ዳኛና እዩ።ከምኡ እውን መሰረትን ማእከልን እምነትና እዩ።ምስኡ ዝጋጮ ናይ ዝኾነ ይኹን ኣካል ዝመጸ ዋላ መልኣኽ እውን ገላ1፡8 ከይንቅበል ድማ እዙዛት ኢና።ሃወርያት ድማ ካብዚ ዝመሃሩና ወጻኢ ፍልይ ዝበለ ትምህርቲ ከይንምህር ብ ውግዘት ኣጠንቂቆምና እዮም ገላ 1፡6።
ገለ ገለ ክርስትያናት ብ ቅድስቲ ድንግል ማርያም ወይ ብ መላእኽቲ ወይ ብቅዱሳን ዝኣመሰለ ፡ኣይቅበሉን እዮም።ነዚ ዝምርኮሱሉ ከኣ እቲ ከምዚ ዝስዕብ ዝብል ኣበሃህላ ሐዋርያ ዮሐንስ እዩ።ጠበቃ ኣብ ኣቦ ኣሎና፡ ንሱ ኢየሱስ ክርስቶስ እቲ ጻድቅ እዩ።1ይ ዮሐንስ 2፡1 ከምኡ እውን እቲ ‘ማለት፡ኣምላኽ ሓደ እዩ። እሞ እቲ ኣብ መንጎ ኣምላኽን ሰብን ዘሎ ማእከላይ ‘ውን እቲ ሰብ ክርስቶስ ኢየሱስ ሓደ በይኑ እዩ’’።1ይጢሞ 2፡5።ዝብል ቃል ሓዋርያ ጳውሎስ እዩ።
ብሓቂ ኣብ መንጎ ምምላድ ኢየሱስ ክርስቶስን ቅዱሳንን ዓቢይ መሠረታዊ ፍልልይ ኣሎ። ምምላድ ኢየሱስ ክርስቶስ ናይ ተበጃውነት ምምላድ እዩ።
ናይ ቅዱሳን ምምላድ ግን ፍልይ ዝበለ እዩ።
ማልት ጎይታና ኢየሱስ ክርስቶስ በቲ ንተበጃውነትና፡ ኣብ ክንዳና ዋጋ ሓጢኣት ዝኸፈለ ገይሩ ንሕድገት ሓጢኣትና ይማልድ።ምምላድ ጎይታ ልክዕ ከም፡ ጸብጻብ ሓጢኣቶም ሕደገሎም ምኽንያቱ ኣነ ኣብ ክንድኦም እቲ ኣበሳ ጸርኩ” ዝብል እዩ።ኢሳ53፡6
በዚ ኸኣ ከም መንጎኛ ኮይኑ ኣብ መንጎ ኣምላኽን ሰብን ይቀውም።ንሱ እቲ ሓደ መንጎኛ ኣብ መንጎ ኣምላኽን ሰብን ዝቖመ እዩ። ካብ ሓጢኣቶም ንኽብጀዎም፡ምእንትኦም ስለዝሞተ ፡ነቦ ኣብቲ ኣምላኻዊ ፍርዲ መሰሉ ሂቡ ፡ንሰብ ድማ ሕድገት ኣውሃቦ።
ሓዋርያ ቅዱስ የሐንስ እዚ ትርጉም ማለት እዩ። ሓደ እኳ ሓጢኣት ዝገበረ እንተ ኣሎ፡ ጠበቃ ኣብ ኣቦ ኣሎና፡ንሱ ኸኣ ኢየሱስ ክርስቶስ እቲ ጸድቕ እዩ።ንሱ ድማ ብናይ ሓጢኣትና መተዓረቂ እዩ።ብ ናይ ሓጢኣት ኩላ ዓለም ድማ እዩ እምበር ብ ናይ ሓጢኣት ጥራይ ኣይኮነን።1ይዮሐንስ 2፡1-2።ይብለና መቸስ ነዚ ቃሉ ብዘይ ስምዒት ክንቅበሎ ተስፋ ይገብር ስለምንታይ ምርዳእ ደኣ እንበር ስምዒት ዋጋ የብሉን እዩ። ስለዚ ነዚ ቃል ከም ቃሉ ክንጥቀመሉ ኣሎና።
ኣብዚ እምበኣር እታ ናይ ተበጃውነት ምምላድ ብርህ ዝበለት ትመስል።ንሳ ነቲ ዝሓጥአ ሰብ ምምላድ እያ።’ሓደ ምስ ዝሓጥእ ‘’’ እቲ ዝሓጥእ እዚ ተበጃውነት የድልዮ።በጃ ማለት እዩ።በጃና ክርስቶስ ጥራሕ እዩ።ብዙሓት ሰባት ግን ን ገለ ፍጡራን በጃይ በጃና ክብሉ ዝጽውዑ ዝሰማዕኩዎም ኣለዉ።ገለ እውን ዝብጀዉ በጃ ዝገብሩ ኣባግዕ ሓሪዶም በጃ ገይረሉ ገይረላ ዝብሉ ኣለዉ እዚ ጸርፊ ኣብ ልዕሊ ክርስቶስ እዩ፡ብሓቂ እዚ ገይጋ ዘይኮነስ ክሕደት እውን እዩ።
ንነፍስና በጃኣ ክርስቶስ ጥራሕ እዩ።ንሱ ኣብ ኣብ መስቀል በጃ ኩላትና ደሙ ኣፍሰሰ ክሳዕ ሞት ተኣዘዘ።ስለዚ በጃና ምባል ን ሰባት ተቋረጹዎ ሂወት ዘውህቦም ይመስለኒ። እቲ ሓደ በይኑ ነዚ ተበጃውነት ዘቅረበ ኸኣ ፡ንሱ እቲ ብጹእ ኢየሱስ ክርስቶስ እዩ።ስለዚ ኸኣ በቲ ምእንታና ዝፈሰሰ ደሙ ገይሩ ኣብ ክንዳና ምምላድ ዝኽእል እዩ።ይቅጽል,,,,።ተኸታተል ክሳዕ መወዳእታ ተዘይ ኣንቢብካዮ ዘይክርድኣካ ይኽእል እዩ።
haymanoteabewo@gmail.com
Tuesday, 24 July 2012
ማዕዶት ጋዜጣ ሓዳስ ኤረትራ ዶ ዋልስ መስከርም.ነት መጽሄት ፖሎቲካ።
ማዕዶት ጋዜጣ ሓዳስ ኤረትራ ዶ ዋልስ መስከርም.ነት መጽሄት ፖሎቲካ።
እዚ ዘለናዮ ቀው ኢልካ ተስተውዒልካ ዘገርም ጥራሕ ኢኻ ትሰምዕ። ሓቀኛን ሓሳውን ክትፈልየሉ ዘይትኽእል፡ ውላ ትንፈር ዑፍ እያ ዝብሉ ሰባት እዝንኻ ትሰምዓሉ፡መላኽን ተመላኽን ዘይብሉ ኩሉ ኣነ እየ ዝብለሉ እዋን።ናይዚ ኹሉ ሽግር መቸስ እቲ ሕግንስ ርዓትን ዘይኽተል ግን ከ ስርዓት እየ ዝብል ኣካል ኣስመራ ምኻኑ ልቢ ዘለዎ ኣይስሕቶን እዩ።
ኣብዚ ቀረባ መዓልታት ብ ዘበን ኣምጸኦም ፖሎቲካ ኤረትራ እትምራሕ ንምፍልላይን ምንቋትን ህዝቢ ኦርቶዶክስ ዝተሰርዐት ብሎግ ዝዘርገሐቶ ኢና ከነቅርበልኩም።ኣብታ ብሎግ ዝተጻሕፈ ኩሉ ካብ መጽሔት ህዝብን ፖሊስን ሓዳስ ኤረትራን ዝተወስደ ኮይኑ ከም ጭብጢ ተቅሪቦ ድማ ፖሊስን መንግስትን ኤረትራ ዘቅረቡዎ እዩ።ቅዋምን ስርዓተ ሕግን ዘይብላ ሃገር ዘቀመጠቶ ፖሊስን ፈጻሚ ኣካልን ፡መቸስ በየናይ እዩ ንሰባት ዝፈርዶም ይገርመና እዩ።ደሓን ነዚ ንሕለፎ እስከ ናብዛ ሃዋርያ ዶ መጋበርያ ኢላ ናይ ፖሊስ ኣርእስቲ ብምውሳድ ጀሚራ ዘላ ብሎግ ንኺድ ገለ ካብቲ ዝሰፈረ ከምዚ ኢላ ትጅምር ብሎግ መዓዶት፡-
ኣብዚ ናይ ሎሚ “ንቕሑ” ዓምድና: ምክንያተ ጽሑፍ ዝኾነና ጒዳይ: ካብ ቅዱሳት መጻሕፍቲ ወይውን ቅድስት ቤተ ክርስቲያን ዝረኸብናዮ ኣይኮነን፤ እንታይ ደኣ ካብ ልሳን ፖሊሲ ኤርትራ ዝኾነት መጽሔት ‘ህዝብን ፖሊስን’ ኅታም ጥሪ - ለካቲት ቍ.38 2012 ዝተወስደ እዩ። ርእሲ እቲ ዝያዳ ዘገደሰና ኣብታ መጽሔት ዝሰፈረ ጽሑፍ ከኣ “ሃዋርያ ዶ መጋበርያ” ዝብል እዩ። ምናልባት ገሌና ኣብዚ ደገ ነዛ መጽሔት’ዚኣ ኣቐዲምና ናይ ምንባብ ዕድል ረኺብና ብኣግራሞት ተዋሒጥና ንኸውን፤ ዘየገርም ድማ ኣይኮነን። በቲ ብስም ‘እምነት’ ብዝግበር ኣሽካዕላልን: ኣማኒ መሲልካ ብዝፍጸም ዘሎ ምድንጋርን: ኣብ ውሽጢ ሃገር ነዛ መጽሔት ዘንበቡ ብዙኃን ሰባት: ኣዝዩ ከምዝደንጸዎም፤ ንዝተወሰነ እዋን’ውን ኣብ ከተማታት መዛረቢ ዛዕባ ኮይኑ ከምዝቐነየ ዝበጽሓና ሓበሬታ የመልክት። ኮይኑ ድማ ብኸምዚኦም ዚኣመሰሉ ተዃሉ ሓራጥቃውያን ዘይሩ ዘይሩ ግዳይ ዝኸውን ዘሎ እቲ በጊዕ ምእመን እዩ'ሞ ንቤተ ክርስቲያን ብቀንዱ ዝምልከታ ኣርእስቲ ስለዝኾነ ክንግደሰሉ እምበር "እዚስ ምጾት እዩ" ጥራይ ኢልና ክንሓልፍ ኣይመረጽናን።
በዚ መሠረት'ዚ ከኣ ኣብዛ ዝጠቐስናያ መጽሔት ዝሰፈረ ውጽኢት ገበናዊ መርመራ ዝኾነ ጽሑፍ ብመንጽር ሃይማኖታዊ መልእኽቱ ምስ ገለ ውሑድ ዕቃቤታትና ኣገዳሲ ኮይኑ ስለዝተራእየናን: ምስቲ ብቀጻሊ ንምእመናን ብፍላይ ከኣ ንመንእሰያት: ዕላማ መናፍቓን እናጠቐስና ክነቕሕሉ ከነተሓሳስቦ ምስ ዝጸናሕና ጽሑፋትና: ብፊደል ይኹን ብመንፈስ ዝሰማማዕ ኮይኑ ስለዝረኸብናዮን ብቀጥታ ከምቲ ዘለዎ ናባኹም ከነቕርቦ ወሰንና።
ከምዝፍለጥ ስለነናቶም በበይኑ ዕላማታት: ብዙኃን “በጻሕቲ” “ዳህሰስቲ” “ልኡኻት እምነት (ሚስዮነሪ)” “ትካላት እምነትን ረድኤትን” ወቦዘ… ብፍላይ ድኅሪ ፲፮/16 ክፍለ ዘመን ናብ ሃገርናን ከባቢናን በብእዋኑ ብምምጻእ፤ ዝተፈላለየ ስዉር ዕላማታቶም ንምስዋር ቀዳማይ ግዳይን መጋበርያን ክገብርዋ ዝፍትኑ ቅድስት ቤተ ክርስቲያንን ደቃን እዮም።
ብፍላይ ድማ ብመጠን ይኹን ብዓይነት ብዝረቀቐ ሜላ ኣብዞም ዝሓለፉ ፶/50 ዓመታት: ኣብተን ኣቦታት መንእሰያት ንምምሃር ኢሎም ብቅንዕና ኣብ ዝጀመርዎን ማኅበራትን ኣብያተ ትምህርቲ ሰንበትን ሃገርና ኣመንቲ መሲሎም ሰሊኾም ብምእታው ቈርበት በጊዕ ተኸዲኖም፤ ንምእመናን ብፍላይ ከኣ ንመንእሰያት ከደናግሩን ካብ ደንበ ቅድስት ቤተ ክርስቲያንን፤ ሃይማኖት ኣቦታቶምን ክጨውዩን: መጋበርያ ካልእ ዕላማታቶም ክገብሩዎምን ጸኒሖም እዮም።
እዚ ኣካይዳ’ዚ ድኅሪ ናጽነት ሃገርና: ዝያዳ ብዝተወደበ መልክዕን፤ ንመሓውራት እቲ ላዕለዋይ ቤት ጽሕፈት መንበረ ፓትርያርክ ክሳዕ ምቍጽጻር ብዝበጸሐ ኣገባብ ይዓዩ ከምዝነበሩ ከኣ ዝርሳዕ ኣይኮነን። በብቝሩብ ዓውድታትን ቀጽርታትን ቤተ ክርስቲያንና፤ ብግልጺ ብስም ጉባኤ “ኦርቶዶክሳዊት ተዋሕዶ” ኑፍቄ ብዕሊ ዝንገረለን: ካልእ ሓድሽ “ወንጌል” ዝስበኸለን: መሰጋገሪ ድንድል ናብ ካልኦት ዘመን ዘምጽኦም “ሓደሽቲ እምነታት” ተቐይረን ምንባረን ከኣ ናይ ትማሊ ተዘክሮ እዩ። እምበኣር ሕዝብና ብእምነቱ ጽኑዕ ይኹን ደኣ እምበር፤ ኣብዚ ሓድሽ ወለዶ ብመራሕቲ ኣቦታት ዝግበረሉ መንፈሳዊ ጕስነት ኣዝዩ ብምድካሙ፤ ሕጂ’ውን ምሉእ ብምሉእ ተሪፉ እንተዘይተባህለ’ውን: ደቅና ብዘጋጥሞም ወራር “እምነታት” ክዝመቱ: ግዳይ ከምዚኦም ዚኣመሰሉ ተመሳሲሎም ስዉር ዕላማታቶም ዘካይዱ “ትካላት እምነት” ክኸውን ዝተገደደሉ እዋናት ነይሩ እዩ። ሕጂ’ውን እቶም ክሕልዉዎ ዝግባእ ጓሶት ከምቲ ዝግባእ ስለዘይተበራበሩ: እቲ ወራርን ምዝራእ ክርዳድን ይቕጽል ከምዘሎ እዚ ኣብዚ መጽሔት ወጺኡ ዘሎ ዛንታ ህያው ምስክር እዩ። እምበኣር ደቂ ካህናት ተባሂሎም ኣብ ኸምዚ ዚኣመሰለ መርበብ ኣትዮም ይሰርሑን የስርሑን ካብ ዝነበሩ ከኣ: እዚ ሎሚ እከይ ግብሩ ብሕዝብን ፖሊስን ተቓሊዑ ዘሎ መንግሥተአብ ወዲ ቀሺ መብራህቱ አርአያ እዩ።ኢላ ብምውሳክ ውርድ ኢላ ድማ ነዚ ወስ ኣቢላትና ኣላ ።
ሎሚ መዓልቱ ኣኺሉ: ገበን ናይዚ ሓደን ውሑዳት ሰዓብቱን ብዕሊ ተቓሊዑ ደኣ እምበር፤ ገበናት እቶም ኵሎም ንመንግስተአብን ካልኦት ኣዕርዅቱን ዝመልመሉን: ሎሚ’ውን ብፍላይ ኣብዚ ደገ ገሊኦም ጉልባቦም ቀሊዖም “ፓስተር” እናተበሃሉ ዝጽውዑ፤ ገሊኣቶም ከኣ ጌና “ኣይተፈለጥናን” እናበሉ ብደረጃ "ክህነት" “ቀሺ” “መሪጌታ” ክስቶ እናተባህሉ ብምድንጋርን ብንግዲ “እምነት” ጁባታቶምን ባንካታቶምን ገንዘብ ዝመልኡ ዘለዉ ሰባት በብሓደ ዘርዚርካ’ውን ዝውዳእ ኣይኮነን። ነዚኦም’ከ መን እዩ ከቓልዖም? መዓስ’ከ ይቓልዑ ይኾኑ? እግዚአብሔር ይፈልጥ! ዕላማ ተረፍ መረፍ ናይዞም ከምዚኦም ዚኣመሰሉ ሰባት ዝተሓንገጡን፤ ሕጂ’ውን ብክልተ ማንካ ዝበልዑን (double agent): መሲሎም ዚሰርሑን ብፍላይ ከኣ ካብ ኣትላንታ ብቀጥታ ይኹን ብተዘዋዋሪ ብዝምጠወሎም ገንዘብ ድሌታቶም ኣብቲ ላዕለዋይ ኣካል ቤተ ክርስቲያን ኦርቶዶክሳዊት ተዋሕዶ ብደረጃ ሓላፍነት ዘተግብሩን’ከ መዓስ እዩ ሓቀኛ መንነቶም ክጋሃድ?።
ብምባል ድማ ነዚ ወብሳይት ናይ ጋዜጣ ሓዳስ ኤረትራ ብምቅራብ ካብቲ መጽሓፍ ቅዱሳ ከነንብብ ኣቅሪባትልና ኣላ።
ኣስተውዕል ኦርቶዶክሳዊ ካብዚ ጽሑፍ እዝስ እንታይ ተማሂርካ መጻህፍቲ ተዋህዶ ተወዲኦም ድዮም ንመጽሓፍ ቅዱስ በዚ ተተኪኡ፡ነገረ ጭዋ ሽግር እዩ። ተዋህዶ ዘገድሳኸ እንታይ እዩ???ሰባት ምእሳሮምን ምርሻኖምን ዋላስ ሰባት እንታይ ??፡፡ ንምዃኑ ኸ ኦርቶዶክስ መሳርሕቲ ፖሊስ ድያ???፡ንምኻኑኸ ኣብ ጋዜጣ ሓዳስ ኤረትራ ዝወጸ ኩሉ ሓቂ ድዩ??ከምኡ እውን ኣብ መጽሔት ህዝብን ፖሊስን ዝወጸ ን መጽሓፍ ቅዱስ ተኪኡ ኣብ መድረኽ ክምሃረሉ ካብ መዓስ ተጀመረ፡ካብ መዓስ እዩ መጽሔታት ን መጽሓፍ ቅዱስ ዝተክአ!፡ካልእ ኣይኮነን ብሽም ቅድስቲ ቤተ ክርስትያን ቅዱሳን ሰባትን ኣደና ቅድስቲ ድንግል ማርያም ገርካ ሰባት እንዳ ሸርሸርካ መሳርሒ ፖሎቲካ ምግባር እዩ።ምትቃዕ እዩ፡እዚ ኣካል ናይቲ 03 ተባሂሉ ዝንገር ምዕቡል መሳርሒ ንምጥቃዕ ሰባት እዩ።ኣብ ከምዚ የውጽእዎ ደሓር ሰብ ምስ ተጨውየ ዋእ ደንጉዮም እኳ ይብል ክንደይ የዋህ ።ዋእ ደው የብሎ ዝመንግስትና ኢሉ መስኪን ነቲ ጥጅእ ዘይፈልጥ ይምርቅ።ይቅጽል….ናብ ካልይ ክፋል.,,,።
ሃይማኖተ ኣበው
haymanoteabow@gmail.com
Subscribe to: Posts (Atom)


text:
[audioplayer file=”http://sallina.com///audio/Ewanawi-Zaeba/Ewanawi Zaeba-25-10-2016.mp3″]
ወፍሪ ሓሶትን ምድንጋርን ይኣክል
ኣብ ኤርትራ ንስልጣን ህዝቢ ብዓመጽ ብሒትዎ ዘሎ ኢሳይያስ ዝመርሖ ጉጅለ ህዝብና ብርእሲ ኢሳይያስ ጥራይ ክሓስብ ብልሳን ኢሳይያስ ንክዛረብ ወፍሪ ሓሶትን ምድንጋርን ከም ዓቢ ኣጀንዳ ጌሩ ስለዝሰርሓሉ ብዙሓት ተገሪሆም ቁጽሮም ዘይንዓቕ ተደናጊሮም ነቲ ኢሳይያስ ዝነዝሖ ባዶሽ ፕሮፓጋንዳ ከም ፓፓጋሎ ዝደግሙ ኣብዚ ዝሓለፈ ርብዒ ዘመን ተዓዚብና፡፡
ማዕከን ዜና ኢሳይያስ ንሓቂ ቀቢሩ ነቲ ዝነዝሖ ፕሮፖጋንዳ ሓሶት “Serving the truth” ብዝብል ቴማ ህዝብና ሓሶት ከይሓየኸ ንክውሕጦ ዓቢ ወፍሪ ምድንጋርን ሓሶትን ከይተሓለለ ሰሪሑሉ’ዩ፡፡ ሎሚ ሎሚ እቲ ሓቂ ከም ጸሓይ ንጉሆ ይበርህ ስለዘሎ ወፍሪ ሓሶትን ምድንጋርን ክነፍስ ጀሚሩ’ሎ፡፡
ንነዊሕ ዓመታት ኢሳይያስ ብዝውንነን ማዕከናት ዜና ቲቪ ኤረ፡ ድምጺ ሓፋሽን ሓዳስ ኤርትራን ሓደ ዓይነት ቋንቋ’የን ተዛሪበን፡፡
- ኤርትራ ብርእሰ ምርኮሳ ንምልማዕ ብዝተገበረ ሓያል ወፍሪ ቁጠባና ተሓምቢቡ ሰማይ ዓሪጉ
- ማሕበራዊ ጸገማት ንምቅላል ትካላት ጥዕና ትምህርቲ ቀረብ ጽሩይ መስተማይ ታሪኽ ተሰሪሑ
- ብልዕለን ትሕተ ቅርጽን ኣብነት ኣፍሪቃ ክንከውን በቂዕና
- ቅሱን መነባብሮን ሰላምን ኣብ ኤርትራ ንክዓስል ብወፍሪ ዋርሳይ ይክኣሎ ዓለም ክሳብ ትቐንኣልና መስተንክር ስራሕና ወዘተ ዝብሉ ኣብ ባይታ ዘየሎ ብዘይጭበጥ ሕልሚ ህዝብና ርእሱ ኣድኒኑ አብ ባርነታዊ መግዛእቲ ተቐይዱ ንኽነብር ማዕከናት ዜና ኢሳይያስ ንልዕሊ 25 ዓመታት ሓላፍነት ብዝጎደሎ ወፍሪ ምድንጋር እናሰርሓ ጸኒሐን ይሰርሓ ኣለዋን፡፡
ኣብ ባይታ ዘሎ ሓቂ ካብ ህዝብና ዝተኸወለ’ኳ እንተዘይኮነ እቶም ቀንዲ ቀንዲ ምድንጋራት ኢሳይያስ ግን ምዝኽኻር ኣገዳስነት ኣለዎ፡፡
- ኤርትራ ብርእሰ ምርኮሳ ነዊሕ ጉዕዞ ከምዘሰጎመት ዝንገር ብኣንጻሩ ከምዝኾነን ድኽነት፡ ዓጸቦ መለለ¥ ህዝብና ኮይኑ ከርፋሕ ህይወት ይመርሕ ከምዘሎ ርዱእ’ዩ፡፡ ቁጠባ ኤርትራ ብዘይ ቅርዑይ ምሕደራ ባይታ ዘቢጡ ገንዘብ ህዝቢ ኣብ ባንክታት ኤርትራ ጅሆ ተታሒዙ ገንዘቡ ብዓቐን ይወሃቦ ብሞቑነን ዕለታዊ መግቢ ዝዕደል ኣብ ሃገርና ጥራይ ከምዝኾነ ብዓይንና እንሪኦ ዘለና ሓቂ’ዩ፡፡
- ትካላት ጥዕና ብሓይሊ ሰብ ባዶ ኮይነን እኹል ኣፋውስ ዘይርከበለን ስለዝኾና ዜጋታትና ሰኣን ሕክምና ብሕማም ሳንሳን’ዩ ዝብል ዘሎ
- ትካላት ትምህርቲ ብሕጽረት መምህራን ግቡእ ኣስተምህሮ ዘይውሃበለን ተምሃሮ ልዕሊ 15-16 ዓመት ብኣስገዳድ ናብ ሳዋ ዝዳጎንሉ ዘሰክፍ ኩነታት ስለዝተፈጥረ ኣብያተ ትምህርቲ ብዘይ መምህራንን ተምሃሮን ጋሕ ኢለን ከምዘለዋ እናተፈለጠ ነዚ ሓቂ’ዚ ጉጅለ ኢሳይያስ ብሓሶት ክጎስዮ ይፍትን
- ቀረብ መስተ ማይ ኣይኮነን’ዶ ገጠራት ኤርትራ ንኣስመራ ሓዊሱ ዓበይቲ ከተማታት ኤርትራ ኣብ ከቢድ ጸገም ከምዝወደቓ ዝፍለጥ ኮይኑ ኢሳይያስ ግን ነዚ ምላሽ ክህብ ተሓቲቱ “ሰብ ናብ ማይ ዘለዎ ይኺድ” ኢሉ ኣባጭዩሉ፡፡
- ሕጽረት መጓዓዝያ፡ ነዳዲ ህዝብና ከም ልቡ ከይንቀሳቐስ ሓኒቑ ሒዝዎ እናሃለወ ህዝቢ ኤርትራ ብሰላም ቀሲኑ ይሓድር’ሎ፡፡ ስደት ዝውሕዙ ዘለዉ ሓተላ ክፋል ሕ/ሰብ’ዮም ጽጋብ ዝሰርነቖም ሓላፍነት ዘይስምዖም ክብል ኢሳይያስ ከምዘላገጸ ዝርሳዕ ኣይኮነን፡፡
- ዋሕዚ ስደት ኤርትራውያን ቁጠባዊ ጸገም’ምበር ፖለቲካዊ ጸገም ኣይኮነን ክብል ተጠሊዑ መራሒ ጉጅለ ኢሳይያስ ንዓለም ነጊርዎ፡፡ በብዓመቱ ክዛረብ ከሎ ከኣ ብርእሰ ምርኮሳ ተኣምር ሰሪሕና ቁጠባና ክዓቢ ጌርና ክብል ብዘይ ሕንከት ክዛረብ ይስማዕ፡፡ ንዋሕዚ ስደት ኣመልኪቱ ክዛረብ ከሎ ከኣ ብቁጠባዊ ጸገም’ዩ ህዝብና ዝበታተን ዘሎ ብዝብል ነንሓድሕዱ ብዝራጸም ፕሮፖጋንዳ ከእምን ይፍትን፡፡ ኣብ ባይታ ዘሎ ሓቂ ግን ልዕሊ’ዚ ዝተገልጸ ዝኸፍአ ጸገም ከምዘሎን ሃገርና ሓደጋ ኣንጸላልይዋ ምህላዉ’ዩ ዘመላኽት፡፡
ኣብ ልዕሌና ዝወረደን ዝወርድ ዘሎ ግፍዕን ኣደራዕን ከብቅዕ እንተድኣ ኮይኑ ነቲ ወፍሪ ሓሶትን ምድንጋርን ኢሳይያስ ብምቅላዕ ህዝብና እቲ ሓቂ ክበርሃሉን ክግሃደሉን በብዘለናዮ ክነፍልጥ በደል ንዝበጽሖ ዘሎ ህዝቢ ክበራበር ክነቅሕ ክውደብ ድምጽና ዓው ኣቢልና ተቓውሞና ክነስምዕ ዓለም ንበደልና ክትፈልጦን ኣብ ጎንና ክትስለፍን ኢሳይያስን ጉጅልኡን ተፈንፊኑ ንክጉሓፍ ብዕቱብ ኣብ ማዕከናት ዜና ሱታፌና ክዓዝዝ ይግባእ፡፡
ዝተደጋገመ ሓሶት ከም ሓቂ ይሕሰብ ዝብል ሕቡእ ኣጀንዳ ጉጅለ ኢሳይያስ ክቃላዕ ኣለዎ፡፡ ወፍሪ ሓሶትን ምድንጋርን ይኣክል፡፡


text:
ኤርትራውያን፡ ሃገርና ንእሽቶ፡ ህዝብና ውሑድ፣ መከራና ግዙፍ ሬሳታትና ብዙሕ ኮይኑ ኣሎ። ሎሚ፡ ብሰንኪ ተደጋጋሚ ጥፍኣትን ህልቂትን፡ "ኤርትራዊ ሞይቱ!" ዝብል ወረ፡ ንቡር ካብ ዝውሰድ ነዊሕ ኮይኑ ኣሎ። ብሰንኪ እዚ ከኣ ክብሪ መንነትና ሓሲሩ፡ እትረፍ እታ ዜና ጥፍኣትና እትሰምዕ ዓለም፡ ንሕና ንባዕልና እውን እቲ መከራን ጥፍኣትን ኣሪዚዙናስ፡ ሞትን ጥፍኣትን ንዓና ጥራይ ከምዝግባእ ጽዋእ ዝተቐበልናዮ ንመስል። ኣብ ሑጻ ሰሃራ ተደፊንካ ሞት፡ ኣብ ባሕሪ ጥሒልካ ሞት፡
ተገሪፍካን ተሳቒኻን ሕልፈት፡ ሕሱም ኑሮ ኣብ ባርነት ከም ንቡር ወሲድና፡ ብዝሓለፈ እናስተንተንና ንዝመጽእ ምጻኣት አሕዋትና ደንዚዝና ንቕበሎ ኣሎና። ኣርዑትና ስቓይና ክንድርቢ ፍኒሕኒሕ ዘይምባልና፡ ሓቢርና ድምጺ እምቢታ ከነቃልሕ ዘይምኽኣልና ከም ህዝቢ ሕልናን ክንምርምር ይግበኣና። ክሳብ ሕጂ ዝገበርናዮ ምንቅስቓስ እንተልዩ ከኣ ኣዙዩ ውሑድን እተነጻጸለን እዩ።
ሎሚ ቕነ ኣብ ማዕከናት ዜና ዓለም ኣብ ቓዛ ኣስታት 1600 ዝኾኑ ሰባት ስለዝሞቱን 298 ሰባት ዝጸዓነት ነፋሪት ኣብ ምብራቕ ዩክሬን ብሚሳይል ተሃሪማ ብምውዳቓ ዓለም ተናዊጻ'ያ ቀንያ። ኣብ ነብሲ ወከፍ መስኮት ተለቭዥናት ዓለምና ከኣ እቲ ዜና እቲ እዩ ክደጋገም ቀንዩ። ማዕረ ማዕረ ናይዚ ኣቓልቦ ዓለም ስሒቡ ዝቐነየ ዜና ከኣ፡ ብዙሕ ዘይዝረበሉ፡ ግን ምስቲ ጥፍኣት ዝዳረግ ዘስካሕክሕ ህልቂት ኤርትራውያን ከጋጥም ወሪሑ'ሎ። ኣብዚ ወርሒዚ ጥራይ እኳ ሓያለ ኤርትራውያን ካብ ሱዳን ናብ ሊብያ ክሰግሩ ብዘጋጠሞም ሓደጋ መኪና ገለ ብማይ ጽምኢ፡ ገለ ወቕዒ ጸሓይ፡ ሞይቶምስብሑጻ ተደፊኖሙና ኣለዉ። ንሱ ጥራሕ ከይኣክል ከኣ ገለ ደቂ ሃገርና፡ ኣብ ማእከል ትርቡሊ ኣብ መንበሪ ገዞኦም እንከለዉ ቦንባ ዓሊቡዎም፡ ብሰንኪ ሕማቕ ኣተሓሕዛ ኣብ ኣብያተ ማእሰርቲ ሊብያ ሂወቶም ዝሰኣኑ እውን ኣለዉና።
ኣብዚ ዝሓለፈ ቁሩብ መዓልታት ኣስታት 150 ዝኾኑ ኤርትራውያን ኣብ ማእከላይ ባሕሪ ብጃምላ ዝሃለቑ ኣለዉና። ካልኦት፡ ቅድሚ ወርሒ ተበጊሶም ደሃይ ኣጥፊኦም ዝጸንሑ ኮይኖም ሕጂ ብዘይ መላስ ወረ ኣብ ባሕሪ ጥሒሎም ከምዝሞቱ ዝገልጽ ወረ ይነፍስ ኣሎ።
እዚ ዘይንቡር ሞት እዚ ኣብ ነብስ ወከፍ ገዛ በጺሑ እዩ። እንተ ብቐጥታ፡ ኣብ ደቃን ውላዳን፡ ወይ ኣብ ዘመዳን መቕርባን ዘየጋጠማ ኤርትራዊት ስድራ-ቤት እንተልያ ምስትንክር ክበሃል እዩ።
በዚ ዘሰቅቕ ዕለታዊ ሞትን ጥፍኣትን ህዝቢ ኤርትራ በብሓደ ይውሕድ ኣሎ። እዚ እቲ ኣብ ስደት ዘጋጥም ዘሎ ህልቂት እዩ። ኤርትራውያን ግን ካብ ዓድና ምስ ወጻእና ጥራሕ ኣይኮናን ንመወት ዘሎና። ኣብ ሃገርና እውን ህዝብና ብሰንኪ ሕጽረት መድሃኒትን ሕክምናን፡ ብሰንኪ ዋሕዲ ቀረብን ጓሂን ይረግፍ ኣሎ። ትማሊ ትማሊ እኳ ተመሃሮ ቤት ትምህርቲ ጽንዓት ዓዲ ዃላ ናብቲ መወዳእታ ዘይብሉ ባርነት፡ ከካብ ገዞኦም፡ ተገዲዶም ናብ ሳዋ ክወርዱ እንከለዉ 15 መንእሰያት ምስ መምህሮምን መራሕ መኪናኦምን ብጥንቁልሓስ ጸዲፎም ተቐዚፎም። ኤርትራና ከኣ ኣብ ሓደ እዋን ሬሳ 17 ደቃ ቀቢራ። ከምዚ ዓይነት ትራጄዲ መወዳእታ ስኢንናሉ ኣሎና። ብሰንኪ ሓደ ሕሱም መላኺን ውሑዳት ጉጅልኡን፡ ብዝኸድናዮ ጥፍኣት፡ ብዝወፈርናዮ ሞት ይሃድነና ኣሎ። ብኸምዚ እንኸዶን ዘጋጥመና ዘሎን እንተቐጺልና መወዳእትና ከሰንብደና እዩ።
ምዚ ኢልና እንተቐጺልና ከኣ መወዳእታና ዘ
ኣብ ኣብ ዒራቕን ኣፍጋኒስታንን ብነብሰ ቅትለታዊ መጥቃቲ 100 ሰባት ሞይቶም፡ ኣማኢት ኤርትራውያን ድማ ኣብ ባሕሪ ጠፊኦም ዝብል ወረ ኣብ ኣእዛን ኣህዛብ ዓለም ልሙድ ኮይኑሉ ኣብ ዘሎ እዋን፡ መሰል ዜጋታተን ዘኽብራ ሃገራት ግን፡ ሓደ ህጻን ብዘይከውን እንተሞይቱወን፡ ጠንቅን ምኽንያትን ናይቲ ሞት ክሳብ ኣጻርየን ዝግባእ ስጉምቲ ዝወስዳ ማዕከናት ዜናታተን ጫቚ-ጫቚ ክብል እዩ ዝቕኒ። ምኽንያቱ ብድሕነት ህዝቡን ዜጋታቱን ዝግደስ መንግስቲ ስለዘለወን። እዚ ሓልዮት ህዝቡ ዘይብሉ ምልካዊ ስርዓት ሃገርና ግን፡ ዜጋታትና ብጃምላ እናጠፍኡን እናጠሓሉን፡ " ኣፍሪቃውይና ስደተኛታት" ብምባል ብውክልና ነህጉርና ከላግበላ ሒዅ ክብል ሰሚዕናዮ። በዚ ኸኣ ንህዝብና አሕሱርዎ ንክብርና ደዊኑዎ።
ንሱ ንጥፍኣትና ተዓጢቑ እናሰርሐ፡ ንሕና ሰሚርና ሃገርና ከነድሕን ኣይተጋህናን። እኤርትራውያን ሎሚ በቲ ንናጽነትናን ንሓርነትና ዝኸፈልናዮ ዋጋ ኮሪዕና ምነበርና። ሎሚ ኤርትራዊት ኣደ ኣብ መመረቕታ ትምህርትን መርዓን ደርዓን ደቃ፡ ጸጒራ ተቖኒና፡ ተሓኒናን ተዃሒላን ብሓጎስ ወዛሕዛሕ ምበለት እምበር፡ ጸጒራ ደርሚማ መንጠለይና ሓዘን ተኸዲና ሬሳታት ደቃ ክትደሊ ፈቐድኡ ኮለል ኣይምበለትን።
ዝቐበጸን ዝነቐጸን ከምዝበሃል፡ ዝቐበረስ እቐብጽ እኳ፣ ናህና ግን ካልኣይ የብሉን። ካብ ክትጸውየሉ ክትሰትሮ፡ ክትቀብሮ ይሓይሽ። ኤርትራዊ ኣቦሎሚ፡ ሻቕሎት ደሃይ ዘይገበሩ ደቁ ከይኣኽሎ፡ ክጾሮ ዘይክእልብረት ክሕንገጥ ተገዲዱ ኣሎ። ኣባይቲ ኤርትራውያን ብፍረን ውላድን ናጽነት ፉሕ-ፉሕ ምበለ እምበር ሎሚ'ዶ ሕልምልም ምበለ። ኤርትራና ቤት ኣጓብዝን ኣባጽሕን ምኾነት እምበር ሃገር ቆሉዑን ኣረጋውያንን'ዶ ምኾነት።
ኣንቱም ህዝቢ ንጠፍእ ኣሎና። ሬሳታት አሕዋትናን ደቅናን ተሳጊርና ንጥቕሚ በይንና ኣይኑግየ። ኣንታይ ገደሰኒ ኣብ ዘብጽሓና የብሉን። ርግእ ኢልና ንሕሰብ። ክምከርን ክግበርን ዝኽእል ብዙሕ ነገር ኣሎ። ወለዶና ምስ በረሰን ምስ ፈረሰን "ዋይ ኣነ!" ከይከውን ሕጂ ንለብም። ጽባሕ ንግሆ ተጣዒስና ክንመልሶ ኣብ ዘይንኽእል ደረጃ ከይንወድቕ። ኣይንገማማዕ... ንሰማማዕ። ንምነዮን ዘለናዮን ንገብሮን ነሳንዮ።
ንኣብነት ኤሪ ቲቪ ነቲ ኣብዚ ሰሙን ዘጋጠመ ሓደጋ ተመሃሮ ኣዝዩ ኣሰንባዲን ሃገራዊ ትራጀዲ ክነሱ፡ ንናይ ዕለት 05 ነሓሰ ሸፈነ ዜናኣ ብፈስቲቫል ቶሮንቶ እያ ክትከፍቶ መሪጻ። ሳዕሳዒት ከም ቀንዲ ኣርእስቲ ተወሲዱ ኸኣ እቲ መርድእ ዕሸላት ኣብ ድሕሪት ተሰሪዑ ኣብ ውሽጢ ሓደ ደቒቕ ተነቢቡ ተሓሊፉ። ንሕና ግን ከም ህዝቢ ናይ ውሽጥና ንውሽጥና ቀቢርና ደሓን ከምዘለና ብሳዕሳዒትን ከበሮን ንነብስና ኣይንጠብራ። እቲ ናይ ብሓቂ ምስልና ነንጸባርቆ። ጓሂ ልብና ንስለ ህዝብና ዝርንዛሕ ንንበዓሉ። ኣዴታት ኤርትራ ደቀይ ደቀይ በላ። ኣንቱም መንእሰያት ኣብ እትደልይዎ ሃገር ምስ በጻሕኩም ንሃገርኩም ብጎቦ ዓይንኹም ኣይትጠምትዋ። ክቡራት ስለዝኾንኩም ነቲ ክብርኹም ቀንጢጡ ኣብ ስደት ብሕስረት ክትነብሩ ዝቐሰበኩም መላኺ ተቓለስዎ። ኣንጻር ሕልናኹም ደው ኣይትበሉ። ኤርትራን ኤርትራውያንን ክነብሩ ምእንቲ ናይ ኩላትና ኢድ የድሊ‘ሎ። ሞት አሕዋትኩም ንቡር ኣይኮነን ።እቲ ንቡር ብሂወት ብኽብሪ ኣብ ዓድኻ ምንባር‘ዩ።


text:
1ኣነ ጳውሎስ ኣብ ቅድሜኹም ሓፋር ብድኅሬኹም ግና ደፋር ዝተብሃልኩ ብናይ ክርስቶስ ሕያዋይነትን ለውሃትን እልምነኩም ኣለኹ። 2ነቶም ብሥጋዊ መንገዲ ኸም እንነብር ገይሮም ዝቖጽሩና ሰባት ብድፍረት ክምልሰሎም እኽእል እየ፤ እንተኾነ ናባኻትኩም ምስ መጻእኹ ብድፍረት ኣብ ምዝራብ ከይተብጽሑኒ እልምነኩም ኣለኹ። 3ኣብዛ ዓለም እኳ እንተነበርና ኸምዛ ዓለም ኣይንዋጋእን ኢና። 4ኣፅዋር ውግእና ድማ ጽኑዕ ዕርድታት ዘፍርስ መለኮታዊ ኃይሊ ዘለዎ ኣፅዋር እዩ እምበር ናይዛ ዓለም ኣፅዋር ኣይኮነን። 5በዙይ ከዓ ነቲ ንፍልጠት እግዚኣብሔር ብትዕቢት ዝቃረን ኲሉ ነፍርሶ፤ ንዂሉ ሓሳብ ማሪኽና ድማ ንክርስቶስ ከም ዝግዛእ ንገብሮ። 6ንስኻትኩም ብምእዛዝ ፍጹማት ምስ ኮንኩም ነቲ ዘይእዘዝ ኲሉ ኽንቀጽዖ ድልዋት ኢና። 7ንስኻትኩም ንሓደ ነገር ብኣፍኣዊ ጥራሕ ኢኹም እትርእይዎ፤ ሓደ ናይ ክርስቶስ ከም ዝኾነ ዝኣምን እንተልዩ ከምቲ ንሱ ናይ ክርስቶስ ዝኾነ ንሕናውን ናይ ክርስቶስ ከም ዝኾንና ኽሓስብ ይግብኦ። 8በቲ ጐይታ ንመጥፍኢኹም ዘይኮነስ ንምህናጽኩም ዝሃበና ሥልጣን ቊሩብ ኅልፊ ገይረ እንተ ደኣ ተመኪሐ ኾይነ ድማ ኣይኃፍርን እየ። 9ብመልእኽታተይ ገይረ ኸፈራርኀኩም ዝደሌኹ ኣይምሰልኩም። 10ሓድሓደ ሰባት እተን መልእኽታቱ ኸበድትን ብርቱዓትን እየን፤ ብኣካል ምሳና እንተሎ ግና ድኹም እዩ፤ ዘረባኡውን ንዑ ቕ እዩ ዝብሉ ኣለዉ። 11እቶም ከምዙይ ዝብሉ ሰባት ከምቲ ኣብ ርሑቕ እንተለና ብመልእኽታትና እንብሎ ብኣካል ኣብኡ ምሳኻትኩም እንተለናውን ከምኡ ኸም እንብል ይፍለጡ። 12ምስቶም ባዕላቶም ንባዕላቶም ዝንእዱ ርእስና ኽንቈጽር ወይ ክነመዓራሪ ኣይንደፍርን ኢና። ንሳቶም ንርእሶም ምስ ርእሶም ስለ ዘመዛዝኑ ንርእሶም ከዓ ምስ ርእሶም ስለ ዘመዓራርዩ ዘየስተውዕሉ እዮም። 13ንሕና ግና ናባኻትኩም ክሳዕ እንበጽሕ በቲ እግዚኣብሔር ዝወሰነልና መጠን እምበር ካብ መጠን ኃሊፍና ኣይንምካሕን ኢና። 14ቅድሚ ዂሉ ናይ ክርስቶስ ወንጌል ዝሰበኽናልኩም ንሕና ኢና፤ ስለዙይ ብኣኻትኩም እንተ ተመካሕና ካብ ዝተወሰነልና ዝኃለፍና ኣይመስለንን። 15ንሕናስ ካብ ዝተወሰነልና ኃሊፍና በቲ ኻልኦት ዝደኸሙሉ ኣይንምካሕን ኢና። እኳ ደኣ እምነትኩም ክዓቢ እሞ እቲ ኣባኻትኩም ዝተወሰነልና ኣገልግሎት ክሰፍሕ ተስፋ ንገብር ኣለና። 16ኣብቲ ኻልኦት ኣቐዲሞም ብዝሠርሑሉ እንተይተመካሕና ካባኻትኩም ኃሊፍና ናብ ካልኦት ሃገራት ወንጌል ክንሰብኽ ኢና። 17 እቲ ዝምካሕ ብእግዚኣብሔር ይመካሕ ከም ዝብሎ 18እቲ እግዚኣብሔር ዝንእዶ እምበር እቲ ንርእሱ ዝንእድ ሰብ ኣይኮነን ተቐባልነት ዝረክብ።
Copyright
Learn More


text:
ኣብ ኢትዮጵያ ወፍሪ ክታበት ፀረ ሕማም ኣልምሲ ይዋሃብ’ሎ
ኣብ ኢትዮጵያ ክልል ሶማል ሓደ ብሕማም ፖልዮ ማለት ኣልምሲ ዝተጠቐዐ ማማይ ከምዝተረኸበ ምግላፅና ይዝከር
ሃገራዊ ወፍሪ ፀረ ሕማም ኣልምሲ መስከረም 23 ተጀሚሩ’ሎ ክሳብ ሰንበት መስከረም 26 ክወሃብ እዩ፡፡ ኣብቲ ወፍሪ ብደረጃ ሃገር ሸውዓተ ምኢቲ ሽሕን ሰብዓን ሓደን ህፃውንቲ ክኽተቡ እዮም፡፡
ኣብ ቢሮ ሓለዋ ጥዕና ትግራይ ኣተሓባባሪ ጥዕና ኣደታትን ህፃውንትን ኣይተ ፍስሃ ኣሸብር ንድምፂ ኣመሪካ እንትገልፁ መንግስቲ ኣመራርሓ፣ ብኣወዳድባ ሓይሊሰብን ቀረብ ሕክምናዊ ናውትን እኹል ምስንዳእ ብምክያድ ነቲ ወፍሪ ጀሚሩ’ሎ፡፡
እቲ ውራይ ቤት ንቤት ዝወሃብ ኮይኑ ኣብ ባይታ ግቡእ ስልጠና ዝወሰዳ ኣባላት ልምዓት ጉጅለን ሰብ ሞያ ጥዕናን ይሳተፋሉ፡፡ ሕድሕድ ቤት እናተኳሕኮሐ ቆልዓ ዘለዎን ዘይብሉን ብምፅራይ ዘይተኸተበ ቆልዓ ከየምልጥ ይረጋገፅ፡፡
ኣብ ኢትዮጵያ ክልል ሶማል ሓደ ብሕማም ፖልዮ ማለት ኣልምሲ ዝተጠቐዐ ማማይ ከምዝተረኸበ ምግላፅና ይዝከር፡፡


text:
1ድኅርዙይ ድማ በዓል ኣይሁድ ኮነ፤ ኢየሱስውን ናብ ኢየሩሳሌም ደየበ። 2ኣብ ኢየሩሳሌም ኣብ ጥቓ ኣፍ ደገ ኣባጊዕ ኸዓ ብዕብራይስጢ ቤተ ሳይዳ ዝብሃል ኃሙሽተ መመላለሲ ገበላ ዘለዎ ቐላይ ነበረ። 3ኣብኡ ናይቲ ማይ ምንዋጽ ዝጽበዩ ብዙኃት ሕሙማት ዕዉራት ሓንካሳትን መፃጕዓትን ይድቅሱ ነበሩ። 4ጸጸኒሑ መልኣኽ እግዚኣብሔር ናብቲ ቐላይ ወሪዱ ነቲ ማይ የናውጾ ነበረ፤ እቲ ቐዲሙ ወሪዱ ኣብቲ ዝተናወጸ ማይ ዝኣተወ ካብ ዘለዎ ሕማም ኲሉ ይሓዊ ነበረ። 5ካብ ዝሓምም ሠላሳን ሸሞንተን ዓመት ዝገበረ ሓደ ሰብ ኣብኡ ነበረ። 6ኢየሱስ ድማ ንእኡ ኣብ ዓራቱ ደቂሱ ምስ ረአዮ ነዊኅ እዋን ምሕማሙ ፈሊጡ ክትሓዊዶ ትደሊ ኢኻ? በሎ። 7እቲ ሕሙም ከዓ ጐይታይ! እቲ ማይ ምስ ተናወጸ ናብቲ ጾላይ ዘውርደኒ ሰብ የብለይን፤ ኣነ ኽሳዕ ዝኸይድ ድማ ኻልእ ቀዲሙኒ ይወርድ ኢሉ መለሰሉ። 8ኢየሱስ ድማ ተሥእ! ዓራትካ ተሸኪምካ ኺድ! በሎ። 9እቲ ሰብኣይ ሽዑ ንሽዑ ሓወየ፤ ዓራቱ ተሸኪሙውን ከደ። እታ መዓልቲ እቲኣ ድማ ሰንበት ነበረት። 10ስለዙይውን ኣይሁድ ነቲ ዝሓወየ ሰብኣይ ሎሚ ሰንበት ስለ ዝኾነ ዓራትካ ኽትሽከም ኣይፍቀደልካን እዩ! በልዎ። 11ንሱ ግና እቲ ዘሕወየኒ እዩ ዓራትካ ተሸኪምካ ኪድ› ዝበለኒ ኢሉ መለሰሎም። 12ንሳቶም ከዓ እቲ ዓራትካ ተሸኪምካ ኺድ› ዝበለካ ሰብ መን እዩ? ኢሎም ጠየቕዎ። 13ኢየሱስ ኣብ ማእኸል እቶም ኣብኡ ዝነበሩ ብዙኃት ሰባት ተሓዊሱ ነበረሞ እቲ ዝሓወየ ሰብኣይ መን ከም ዘሕወዮ ኣይፈለጠን። 14ብድኅርዙይ ኢየሱስ ኣብ ቤተ መቕደስ እናመሃረ እንተሎ ነቲ ዝሓወየ ረኸቦ እሞ እንሆ ሓዊኻ ኣለኻ፤ ካብዙይ ዝገድድ ከይረኽበካደጊም ኃጢኣት ኣይትግበር! በሎ። 15እቲ ሰብኣይ ከዓ ኸይዱእቲ ዘሕወዮ ኢየሱስ ከም ዝኾነ ንኣይሁድ ነገሮም። 16ስለዙይ ብሰንበት ነዝ ነገራትዙይ ስለ ዝገበረ ኣይሁድ ንኢየሱስ የሳጕጉዎ ነበሩ፤ ክቐትልዎውን ይደልዩ ነበሩ። 17ኢየሱስ ግና ኣቦይ ክሳዕ ሕዚ ይሠርሕ ኣሎ፤ ኣነውን እሠርሕ ኣለኹ ኢሉ መለሰሎም። 18ስለዙይ ሰንበት ብምሥዓሩ ጥራሕ ዘይኮነስ ንእግዚኣብሔርውን ኣቦይ ስለ ዝበለ ርእሱውን ምስ እግዚኣብሔር ስለ ዘመዓራረየኣይሁድ ክቐትልዎ ኣበርቲዖም ይደልዩ ነበሩ። 19ሽዑ ኢየሱስ ከምዙይ ኢሉ መለሰሎም፦ እማን እማን እብለኩም ኣለኹ፤ ወልድነቲ ኣብ ክገብሮ ዝረአዮ እንተ ዘይኮይኑ ካብ ርእሱ ሓንቲ ነገር እኳ ኽገብር ኣይኽእልን እዩ፤ ነቲ ኣብ ዝገብሮ ዂሉ ወልድውን ይገብሮ። 20ኣብ ንወልድ ስለ ዘፍቅሮ ነቲ ዝገብሮ ዂሉ ኸዓ የርእዮ እዩ፤ ንስኻትኩም ምእንቲ ኽትድነቑ ኸዓ ካብዙይ ዝዓቢ ግብሪ ኸርእዮ እዩ። 21ኣብ ንምዉታን ከም ዘተሥኦም ሕያዋንውን ከም ዝገብሮም ወልድ ድማ ኸምኡ ነቶም ዝደለዮም ሕያዋን ይገብሮም። 22- 23ኲሉ ሰብ ከምቲ ንኣብ ዘኽብሮ ንወልድ ምእንቲ ከኽብሮ ፍርዲ ዂሉ ንወልድ ሃቦ እምበር ኣብ ንሓደኳ ኣይፈርድን እዩ፤ ንወልድ ዘየኽብር ነቲ ዝለኣኾ ኣብውን ኣየኽብርን። 24እማን እማን እብለኩም ኣለኹ፤ እቲ ንቓለይ ዝሰምዕ በቲ ዝለኣኸኒውን ዝኣምን ናይ ዘለዓለም ሕይወት ኣለዎ፤ ንሱ ካብ ሞት ናብ ሕይወት ይሳገር እምበር ናብ ፍርዲ ኣይቐርብን እዩ። 25እቶም ምዉታን ድምፂ ወዲ እግዚኣብሔር ዝሰምዑ ላ ሰዓት ትመጽእ ኣላ፤ ንሳ ኸዓ ሕዚ እያ፤ እቶም ዝሰምዕዎ ዂሎም ድማ ብሕይወት ከም ዝነብሩ እማን እማን እብለኩም ኣለኹ። 26ከምቲ ንኣብ ናይ ባዕሉ ሕይወት ዘለዎ ንወልድውን ናይ ባዕሉ ሕይወት ክህልዎ ሃቦ። 27ወዲ ሰብ ስለ ዝኾነ ድማ ኽፈርድ ሥልጣን ሃቦ። 28እቶም ኣብ መቓብር ዘለዉ ዂላቶም ድምፁ ዝሰምዑ ላ ሰዓት ክትመጽእ እያ እሞ በዙይ ኣይትገረሙ። 29ሽዑ እቶም ሠናይ ዝገበሩ ናብ ናይ ትንሣኤ ሕይወት እቶም ክፉእ ዝገበሩ ድማ ናብ ናይ ትንሣኤ ኲነኔ ክኸዱ እዮም። 30 ኣነ ኻብ ርእሰይ ሓደ ነገርኳ ኽገብር ኣይክእልን፤ ፍቓድ እቲ ዝለኣኸኒ እምበር ፍቓደይ ኣይገብርን እየሞ፤ ኣነ ኸምቲ ዝሰማዕኽዎ እየ ዝፈርድ፤ ፍርደይ ከዓ ቕኑዕ እዩ። 31ኣነ ብዛዕባ ርእሰይ ባዕለይ ዝምስክር እንተኾይነ ምስክርነተይ ሓቂ ኣይኮነን። 32ግና ንኣይ ዝምስክረለይ ካልእ ኢዩ፤ እቲ ንሱ ብዛዕባይ ዝምስክሮ ምስክርነት ከዓ ሓቂ ምዃኑ እፈልጥ እየ። 33ንስኻትኩም ናብ ዮሓንስ ለኣኽኩም፤ ንሱ ኸዓ ንሓቂ መስከረ። 34እዙይ ግና ንስኻትኩም ምእንቲ ኽትድኅኑ ኢለ እየ ዝብሎ ዘሎኹ እምበርኣነስ ምስክርነት ሰብ ደልየ ኣይኮንኩን። 35ንሱ ዝነድድን ዝበርህን መብራህቲ ነበረ፤ ንስኻትኩም ከዓ በቲ ብርሃኑ ንቑሩብ ጊዜ ደስ ክብለኩም ደለኹም። 36ኣነ ግና ካብ ምስክርነት ዮሓንስ ዝበልጽ ምስክር ኣለኒ፤ እዙይ ድማ እቲ ኣብ ክፍጽሞ ኢሉ ዝሃበኒ ግብሪ ኣነውን ዝገብሮ ዘለኹ ኣብ ከም ዝለኣኸኒ ንሱ ይምስክረለይ እዩሞ። 37እቲ ዝለኣኸኒ ኣብ ከዓባዕሉ መስኪሩለይ ኣሎ፤ ንስኻትኩም ድምፁ ኸቶ ኣይሰማዕኹምን፤ መልክዑ ውን ከቶ ኣይረአኹምን። 38በቲ ንሱ ዝለኣኾ ስለ ዘይኣመንኩም ከዓቃሉ ኣባኻትኩም ኣይኃድርን። 39ንስኻትኩም በተን ቅዱሳት መጻሕፍቲ ናይ ዘለዓለም ሕይወት እትረኽቡ እናመሰለኩም ትምርምሩወን ኣለኹም፤ ንሳተንውን ብዛዕባይ እየን ዝምስክራ። 40ናይ ዘለዓለም ሕይወት ምእንቲ ኽትረኽቡ ናባይ ክትመጹ ኣይትደልዩን ኢኹም። 41ኣነ ኻብ ሰብ ከንቱ ኽብሪ ኣይደልን እየ። 42ንስኻትኩም ግና ፍቕሪ እግዚኣብሔር ኣብ ውሽጥኹም ከም ዘይብልኩም እፈልጥ እየ። 43ኣነ ብስም ኣቦይ መጺአ ኣይተቐበልኩምንን፤ ካልእ ብስም ርእሱ እንተ መጸ ግና ንእኡ ኽትቅበልዎ ኢኹም። 44ንስኻትኩም ካብ ብጻይኩም ክብሪ እናደለኹም ናይ ሓደ እግዚኣብሔር ክብሪ ግና ዘይትደልዩ ከመይ ኢልኩም ክትኣምኑ ትኽእሉ? 45ኣነ ኣብ ኣቦ ዝኸሰኩም ኣይምሰልኩም፤ ዝኸሰኩምስ ኣሎ፤ እቲ ተስፋ እትገብርዎ ሙሴ እዩ ዝኸሰኩም። 46ንሙሴ እንተ እትኣምንዎስ ንሱ ብዛዕባይ ጽሒፉ እዩ እሞ ንኣይ ድማ ምኣመንኩምኒ ኔርኩም። 47ነቲ ሙሴ ዝጸሓፎ እንተዘይኣሚንኩም ግና ኸመይ ገይርኩም ንቓለይ ክትኣምኑ?
Copyright
Learn More


text:
ትምህርቲ 9
ንኣኼባታት ጽቡቕ ጌርና ኽንዳሎ እኽእል ብኸመይ ኢና፧
ምስ ናይ የሆዋ መሰኻኽር መጽሓፍ ቅዱስ ተጽንዕ እንተ ኣሊኻ፡ ቀቅድሚ ነፍሲ ወከፍ መጽናዕቲ ነቲ ትምህርቲ ኸም ትዳለወሉ ፍሉጥ እዩ። ኣብ ኣኼባ ጉባኤ ቕድሚ ምእካብካ ኸኣ፡ ከምኡ እንተ ጌርካ፡ ብዙሕ ክትጥቀም ኢኻ። ጽቡቕ ልማድ እንተ ኣጥሪና፡ ጽቡቕ ፍረ ንረክብ ኢና።
መዓስን ኣበይን ከም እተጽንዕ ወስን። መዓስ ኢኻ ኣጸቢቕካ ኸተተኵር እትኽእል፧ ዕለታዊ ዕዮኻ ቕድሚ ምጅማርካ ብንግሆኡ ዲኻ፡ ወይስ ቈልዑ ምስ ደቀሱ ምሸት፧ ንነዊሕ እዋን ከተጽንዕ እኳ እንተ ዘይከኣልካ፡ ክንደይ ዚኣክል ግዜ ኽትምድብ ከም እትኽእል ወስን፣ ብዝዀነ ይኹን ነገር እውን ኣይትተዓናቐፍ። ጸጥታ ኣብ ዝሰፈኖ ቦታ ኹን፣ ኣቓልቦኻ ኪሰርቕ ዚኽእል ከም ረድዮን ተለቪዥንን ሞባይልን ዝኣመሰለ ነገራት ከኣ ኣጥፍእ። ቅድሚ መጽናዕቲ እንተ ጸሊኻ፡ ጭንቀትካ ስለ ዚፈዅሰካ፡ ኣብ ቃል ኣምላኽ ከተተኵር ትኽእል ኢኻ።—ፊልጲ 4:6, 7።
ነቲ ጽሑፍ ኣስምረሉ፡ ንምስታፍ እውን ተዳሎ። ፈለማ፡ ኣብቲ ሓፈሻዊ ሓሳብ እቲ ርእሰ ነገር ኣተኵር። ብዛዕባ ኣርእስቲ እቲ ዓንቀጽ ወይ ምዕራፍ ሕሰብ፣ ነፍሲ ወከፍ ንኡስ ኣርእስቲ ምስቲ ፍረ ነገር ብኸመይ ከም ዚተኣሳሰር ኣስተንትን፣ ነቲ ቐንዲ ነጥብታት ዜጕልሕ ስእልታትን ሕቶታት ድግማን ከኣ መርምር። ድሕሪኡ፡ ንነፍሲ ወከፍ ሕጡብ ጽሑፍ ኣንብብ፣ መልሲ እቲ ኣብኡ ተሓቲሙ ዘሎ ሕቶታት እውን ርኸብ። ኣብኡ ተሓቢሩ ዘሎ ጥቕስታት መጽሓፍ ቅዱስ ኣንብብ፣ ነቲ ትምህርቲ ብኸመይ ከም ዚድግፎ ድማ ሕሰብ። (ግብሪ ሃዋርያት 17:11) መልሲ ሓደ ሕቶ ምስ ረኸብካ፡ ነቲ ኣብቲ ሕጡብ ጽሑፍ ዚርከብ እሞ ነቲ መልሲ ብቐሊሉ ዜዘኻኽረካ ኣገዳሲ ቓላት ወይ ሓረጋት ኣስምረሉ። ድሕሪኡ፡ እንተ ደሊኻ፡ ኣብ ኣኼባ ኢድካ ኣልዒልካ፡ ብናትካ ኣዘራርባ፡ ሕጽር ዝበለ ሓሳብ ክትህብ ትኽእል ኢኻ።
ኣብ ኣኼባታት ዚጽናዕ እተፈላለየ ርእሰ ነገራት ብምምርማር፡ ናብቲ እተዋህልሎ “መዝገብ” ፍልጠት መጽሓፍ ቅዱስ፡ ሓድሽ ሓሳባት ክትውስኽ ኢኻ።—ማቴዎስ 13:51, 52።
ንኣኼባታት ንምድላው እንታይ ልማድ ከተጥሪ ትኽእል፧
ኣብ ኣኼባ ሓሳብ ንምሃብ ብኸመይ ክትዳሎ ትኽእል፧
ብዝያዳ ፍለጥ
ኣብ ሰሙናዊ ኣኼባታት ናይ የሆዋ መሰኻኽር እንታይ እዩ ዚግበር፧
ብኸመይ ከም እነምልኽ ፍለጥ።


text:
ከም ዝፍለጥ ኣብ መወዳእታ ኣዋርሕ ናይ ዝሓለፈ ዓመት፡ ብስም ምቅያር ባጤራ፡ ኩሉ ኣብ ኢድ ህዝቢ ዝነበረ ገንዘብ ናብ ባንክታት መንግስቲ ከም ዝኣቱ ብምግባር፡ ኣብ ልዕሊ ገንዘብ ህዝቢ ርኡይ ዝምታ ተኻይዱ ዩ ። ባንክ ኤርትራ ኣብ እዋኑ ከም ዝሓበሮ 40 ሚኢታዊት ካብቲ ኣብ ኢድ ህዝቢ ዝነበረ ገንዘብ ጥራይ እዩ፡ ኣብቲ ዝተወሰነ ናይ ግዜ ሰሌዳ ክቕየር ተኻኢሉ ፡ እዚ ማለት ከኣ 60 ሚኢታኢውት ናይቲ ኣብ ዕዳጋታት ሃገርና ዝንቀሳቐስ ዝነበረ ገንዘብ ገለ ብመጠን ንብረት ገለ ከኣ ከይተቐየረ ትርጉም ኣልቦ ኮይኑ ተሪፉ ማለት እዩ።
ካብዚ ብምቅጻል ተገልጋሊ ህዝቢ ገንዘቡ ኣብ ባንክታት ጅሆ ተታሒዙ፡ ኣብ ወርሒ ዝተወሰነ መቁነን (5000 ናቅፋ) ካብ ገንዘቡ ጥራይ ከውጽእ ብምድንጋግ፡ ኣብ ዕዳጋን ዕለታዊ መነባብሮን ህዝቢ ከቢድ ተጽዕኖ ፈጢሩ ኣሎ። ንሱ ከይኣክል ኩሉ ልዕሊ 3000 ናቅፋ ዝግበር ናይ ንግዲ ምልውዋጥ ብቼክ ክካየድ ብምግባር ( ዝተጻሕፈ ቼክ'ውን ብምኽንያት እቲ ልዕል ኢሉ ዝተጠቅሰ ድንጋጌ ብጥረ ገንዘብ ክወጽእ ስለዘይክእል፡ ስማዊ ምዝውዋር ገንዘብ ካብ ሕሳብ ናብ ሕሳብ ከም ዝካየድ ይኸውን፡ መወዳእታኡ ድማ እቲ ገንዘብ ኣብ ኢድ ባንክታት ጅሆ ይተሓዝ) ኣብ ልዕሊ ኩሉ ገንዘብ ምሉእ ምቑጽጻር ወኒኑ። ኣብዚ'ውን ጠጠው ኣይበለን፡ ኣባላት ጸጥታን ሃገራዊ ድሕነትን ብምውፋር፡ ነብሲ ወከፍ ናይ ንግዲ ትካላት (እንኮላይ ንኣሽቱ ናይ ሸቀጠ-ሸቀጥ ትካላት ከይተረፈ)፡ ብዛዕባ ድሕሪ ባጤራ ምቅያሩ ዘኻዕበተኦ ኣታዊ? ክንደይ ካብኡ ናብ ባንክታት ኣትዩ? ከምኡ'ድማ ክንደይ ገንዘብ ካብ ባንክታት ኣውጺኦም ዝምልከት ምፍርራህን፡ ጸቅጥን ዝተሓወሶ ሰፊሕ ምቁጽጻር ይካየድ ኣሎ። ሕጂ'ውን ተወሳኺ ዝምታ ኣብ ልዕሊ ገንዘብ ህዝቢ ንምክያድ፡ ባንክታት ሓድሽ ምልክታ ኣውጺአን ኣለዋ። ብመሰረት እዚ ምልክታ፡ "ኣብ ልዕል'ቲ ብዓማዊል ናብ ሓድሽ ባጤራ ናቅፋ ክቅየር ናብ ባንክ ኤርትራ ዝተስተለመ ገንዘብ ፡ ወነንቱ 2% ክሳብ 4% ዝዝርጋሕ ናይ ኣገልግሎት ክፍሊት ከፊሎም ከውጽእዎ ተወሲኑ ‘ሎ"። እዚ ማለት ህዝቢ ነቲ ኣብ ባንክታት ጅሆ ተታሒዙ ዘሎ ገንዝቡ ግብሪ ክኸፍለሉ እዩ ማለት'ዩ። ብተወሳኺ ምስቲ ኣብ ላዕሊ ዝተጠቅሰ ድንጋጌ ልውውጥ ዕዳጋ ብቼክ ጥራይ ክኸውን ዝቅይድ ድንጋጌ፡ ኣብ ባንክታት ብዙሕ ምጥፍፋእን ምትላልን የጋጥም ብምህላዉ፡ ባንክ ኤርትራ ልዕሊ ኣብ ባንክ ዘሎ ሕሳብካ ቼክ ምጽሓፍ፡ ምስ ምዝርጋሕ ዘይሕጋዊ ገንዘብ (currency forging) ዝመዓራረ ገበናዊ ጥሕሰት ከምዝቆጽሮ ኣፍሊጡ ኣሎ።
ስርዓት ህግደፍ ነቲ ካብ ነዊሕ ኣትሒዙ ብስእነት ስርዓተ ሕግን መባእታዊ ሰብኣዊ መሰላትን ሓይሩ ክሳቕዩ ዝጸነሐ ህዝብና፡ ሎሚ ከኣ በቲ ሓሚሙ ክሕከመሉ፡ ጠምዩ ክዕንገለሉ፡ ዓሪቑ ክኽደነሉ፡ ካብ ኣፉን ኣፍ ደቁን ኣሕዲጉ ዘዋህለሎ ሒደት ገንዘብ ሃጊሩ ዳግማይ ካብ ዝኸፍአ ናብ ዝበኣሰ ኩነተ መነባብሮ ክሽመም ፈሪድዎ ‘ሎ።
ፕሮጀክት ዓርቢ ሓርነት


text:
ተነዲፉ ድዩ፧
ዑደት ህይወት ፋንጣ
ፋንጣ ምስ ኣንበጣ እትመሳሰል ሓሸራ ዀይና፡ ብዘይካ ኣብ ኣንታርክቲካ ኣብ ኵለን ኣህጉራት እያ እትርከብ። እታ ኣብ ሰሜናዊ ምብራቕ ኣመሪካ እትርከብ ዓይነት ፋንጣ (ፒርዮዲካል ሲካዳ) ግና ንተመራመርቲ ስነ ህይወት ንነዊሕ እዋን ኣደኒቓቶም እያ።
ነዚ ዚስዕብ ሕሰበሉ፦ እዘን ብሚልዮናት ዚቝጸራ ዓይነት ፋንጣ እዚአን፡ ኣብ ወቕቲ ጽድያ ተቐልቂለን ንሒደት ሰሙናት ጥራይ ይጸንሓ። ኣብዚ ሓጺር እዋን እዚ፡ ናይ መጀመርታ ቘርበተን የርግፋ፡ ብብርቱዕ ድምጺ ይዝምራ፡ ይነፍራ፡ ይፋረያ፡ ኣብ መወዳእታኡ ድማ ይሞታ እየን። እቲ ዜገርም፡ እቲ ዚቕጽል ወለዶ፡ ከከም ጅር እተን ፋንጣ ድሕሪ 13 ወይ 17 ዓመት እዩ ዚቕልቀል። እሞኸ፡ ክሳዕ እዚ እዋን እዚ ነዘን ሓሸራታት እንታይ እዩ ዜጋጥመን፧?
መልሲ እዛ ሕቶ ንምርካብ፡ ነቲ ዜደንቕ ዑደት ህይወት ፋንጣ ኽንርድኦ ኣሎና። ካብቲ እተቐልቀላሉ እዋን ድሕሪ ሰሙን ኣቢሉ፡ እቶም ዝኣኸሉ ሓሸራታት ይዋሰቡ እሞ፡ እተን ኣንስትዮ ኣብ ውሽጢ ውልዶ ጨናፍር ኦም ካብ 400 ኽሳዕ 600 እንቋቝሖ ይወልዳ። ድሕሪኡ፡ እተን ዝኣኸላ ነዊሕ ከይጸንሓ ይሞታ። ኣብ ዚቕጽል ሒደት ሰሙናት፡ እቲ እንቋቝሖ ይጭጫሕ፡ እቶም ውልዶታት ኒምፍ ድማ ናብ መሬት ይወድቁ፡ ኣብ ሓመድ ኲዒቶም ብምእታው ከኣ ኣብ ትሕቲ ምድሪ ምንባር ይጅምሩ፣ ንሓያሎ ዓመታት ከኣ ካብ ሰራውር ኣእዋም ፈሳሲ እናመጸዩ ይነብሩ። ድሕሪ 13 ወይ 17 ዓመት ድማ እቶም ዝኣኸሉ ሓድሽ ወለዶ ነቲ ዑደት እቲ ንምቕጻል ይቕልቀሉ።
ብመሰረት ኣብ መጽሔት ኔቸር ዝወጸት ዓንቀጽ፡ እቲ እተሓላለኸ ዑደት ህይወት እዘን ዓይነት ፋንጣ እዚአን፡ “ንዘመናት ዚኣክል ንተመራመርቲ ስነ ፍልጠት ኣስደሚምዎም እዩ ጸኒሑ። . . . ሕጂ እውን እንተዀነ ተመራመርቲ ስነ ሓሸራ ንዑደት ህይወት እዛ ፍልይቲ ሓሸራ ንምርዳእ ይጽዕሩ እዮም ዘለዉ።” እዚ ተርእዮ እዚ፡ ገና ዘይተፈትሐ ምስጢር እዩ።
እንታይ ይመስለካ፧ ዑደት ህይወት ፋንጣ ውጽኢት ፍልቀት ድዩ፧ ወይስ ተነዲፉ እዩ፧


text:
Aesop Fables
እዝከረኒ ቅድሚ ዓሰርተ ዓመት ኣቢሉ ሓንቲ ኤርትራዊት ኣደ፡ “ ኣነ ንእሽቶ ቦኹሪ ወዲ ኣሎኒ። ትግርኛ ክምህሮ ኣዝየ ኢየ ዝደሊ። እንታይ’ሞ ንዕኡ ዝኸውን መጽሓፍ ክረክብ ኣይከኣልኩን። እዞም ትሸጦም ዘሎኻ መጽሓፍቲ ናይ ዓበይቲ ኢዮም” በለትኒ። ብቋንቋ ዕድሜ ዝደፍኡ ኤርትራውያን ማለታ ኢያ። ልዕሊ ኹሉ ግና ብንያም ኣርኣያ ከም ኣቦ ቆልዑን ግዱስ ኤርትራዊን ከም ዝደፋፋኣኒ ወትሩ እዝክር።
ልክዕ ኢዩ… ቆልዑ መጽሓፍቲ ክገዝኡ ስለ ዘይክእሉ፡ ልዑል ኣቃልቦ ኣይተዋህቦምን። ስለዚ ዝዀነ መጽሓፍ ነቶም ክገዝኡ ዓቅሚ ዘለዎም ሰባት ዝዓለመ ይመስል። ኣብ ርእሲ’ዚ ብዝተፈላለዩ ማዕከናት ሃገር ስለ “ዋሕዲ መጽሓፍቲ ቆልዑ” ክንገር ዝጸንሔ ኢዩ። ሓተታኡ ሰፊሕ ኢዩ፡ ምኽንያቱ ዝተማልኤ ናይ ሰብ ዓቅሚ (human power): ስርዓተ-ትምህርቲ ህየሳ (curriculum development) ከምኡ ተሳትፎ ወለዲ (parental involvement) ዘድልዩ ብምዃኖም።
ብመሰረቱ እዚ መጽሓፍ ነቶም ኣብ ወጻኢ ዘለው ዝዓለመ ኢዩ። ንመጀመርያ እቶም ናብ ብዙሓት ቋንቋታት
ዛንታታት ኤሶጵ ዕድሜ ብዘየገድስ፡ ኩሉ ክንብቦም ይኽእል። ምኽንያቱ ፍረ ነገሮም ምስ ህይወትና ዝተኣሳሰሩ ብምዃኖም።
ብመሰረቱ ግን... ዕላማ ናይ’ዚ መጽሓፍ’ዚ፡ ኣብ ኤርትራ ንምሕታም ኢዩ። እወ ፍልጠት ምትሕልላፍ (transfer of knowledge) ዝብል መትከል ብምግባር። ስለዚ ዝዀነ ዜጋ ኣብዚ ዕማም ክትሓባበረና ንደሊ። ልዕሊ ኹሉ ግና ኣባላት ወይ ሓለፍቲ ማሕበረ-ሰብ ኣብ ስደት (ዲያስፖራ) ዘለው።
“ደቅና ቅድመና” ወይ our children come first ዝብል መርሖ ብምኽታል ንቅድሚት ንገስግስ። ዮሃና ማሕተም ኣብ ዝስዕብ ንቖልዑ ኤርትራውያን ዝዀኑ መጽሓፍቲ ዘቅርብ ምዃኑ ነፍልጥ።
ንሓበሬታ፡ HBokure@aol.com ጽሓፉ።


text:
ካብ ከባቢ ዓለም
ኤኳዶር
ኤኳዶር ብ2007፡ ኣብቲ ዳርጋ 10,000 ትርብዒት ኪሎ ሜተር ዝስፍሓቱ ድንግል መሬት ዝዀነ ኽፋል ጫካ ኣማዞን፡ ነዳዲ ዘይቲ ንምርካብ ኣብ ክንዲ እትዅዕት፡ ንዕኡ ንምዕቃብ መደብ ከም ዘውጽአት ኣፍሊጣ ነይራ እያ። ኰይኑ ግና፡ ነቲ ጫካ ንምዕቃብ ዜድሊ ዓለምለኻዊ ደገፍ ገንዘብ ስለ ዘይተረኽበ፡ እቲ መደብ ኣይተተግበረን። እቲ ድንግል መሬት ዝዀነ ኽፋል እቲ ጫካ፡ ካብ መላእ ዓለም፡ እተፈላለዩ ዓይነት ኣትክልትን እንስሳታትን ዚርከቡሉ ቐንዲ ቦታ እዩ።
ጃፓን
ብሰባት ዚልገስ ደም እተበከለ ምዃኑን ዘይምዃኑን ንምርግጋጽ ዚግበር መርመራ፡ ኣዝዩ ኣጸጋምን ርግጸኛ ኽትኰነሉ ዘይትኽእልን ጕዳይ ምዃኑ፡ ዘ ጃፓን ኒውስ ሓቢሩ። እዚ ጸብጻብ እዚ፡ ብ2013 ኣብ ከባቢ 60 ዓመት ዕድሚኡ ዚርከብ ሰብኣይ ብሰንኪ ምትሕልላፍ ደም፡ ኤች.ኣይ.ቪ. ቫይረስ ከም ዝሓዞ ንዚገልጽ ዜና ስዒቡ ዝወጸ እዩ። እተለገሰ ደም መርመራ እኳ እንተ ተገብረሉ፡ ብኤች.ኣይ.ቪ. ቫይረስ እተበከለ ምዃኑ ግና ከይፍለጥ ይኽእል እዩ፣ ከመይሲ፡ እቲ ቫይረስ ኣብቲ ደም ንሒደት ኣዋርሕ ዚሕብኣሉ ዊንዶው ፐሬድ ዚብሃል እዋን ኣሎ።
ዚምባብወ
ኣብ መንጎ ዚምባብወን ሞዛምቢክን ኣብ ዘሎ ዶብ ዚግበር ዝነበረ ደባይ ውግእ ካብ ዜቋርጽ ልዕሊ 30 ዓመት እኳ እንተ ገበረ፡ ጸረ ሰብ ፈንጅታት ግና ንሰባት ኣካለ ጐደሎ ይገብሮምን ይቐትሎምን ኣሎ። ዓለምለኻዊ ኮሚተ ቐይሕ መስቀል ከም ዝጸብጸቦ፡ “ካብ 1980 ንነጀው፡ ልዕሊ 1,500 ሰባትን 120,000 ማልን ሞይቶም እዮም፣ ኣብቲ ብሸነኽ ዚምባብወ ዚርከብ ዶብ ድማ፡ 2,000 ሰባት ብፈንጂ ኣካለ ጐደሎ ዀይኖም እዮም።”
ኣውስትራልያ
ብመሰረት ሓደ መጽናዕቲ፡ ብዙሓት ካብ ሓዳሮም እተፋትሑ ሰባት፡ ነቶም ከም ከልቢ ወይ ድሙ ዝኣመሰሉ እንስሳ ዘቤት መን ከም ዚወስዶም ዚገብርዎ ባእሲ ብዝያዳ ይውስኽ ኣሎ። እቶም እንስሳታት፡ ካብቲ ጠንቂ ባእሲ ዝዀነ ኸም ቤትን ገንዘብን ውልቃዊ ንብረትን ዝኣመሰለ ነገራት ስዒቦም ኣብ ሳልሳይ ደረጃ ይስርዑ።


text:
1ታ ዒሾንሦ! ታ ሚሾንሦ! ሃሣ ዓያኖ ጌኤዣ ዒንጋ ዒንጊፆኮ ጎኑሞ ዒንሢ ዔራንዳጉዲ ታ ኮዓኔ። 2ቤርታ ዒንሢ ፆሲ ዓሲ ማዒባኣ ዎዶና ጌስታኒ ዳንዳዑዋ ካኣሽኮ ባኮ ካኣሽካንዳጉዲ ሴካ ሃንጋ ዒሺንቲ ዒንሢ ዔኪ ዓኣዺንቴሢ ዒንሢ ዔራኔ። 3ዖኦኒያ ፆሲ ዓያናና ኬኤዛዖ፦ “ዬሱሴ ጋዳንቂንቴያኬ!” ጋዓ ዓሲ ባኣሴ፤ ዬያጉዲ ሃሣ ዓያና ጌኤሺና ማዒባኣያታዖ፦ “ዬሱሴ ጎዳኬ!” ጋዓ ዓሲ ባኣሢ ታ ዒንሢም ኬኤዛኔ። 4ዱማ ዱማ ዓያና ጌኤሺ ዒንጋ ዒንጊሢ ዓኣኔ፤ ዓያና ጌኤሺ ጋዓንቴ ፔቴኬ። 5ዱማ ዱማ ማዾ ዓኣኔ፤ ጎዳ ጋዓንቴ ፔቴኬ። 6ዱማ ዱማ ማዺንታ ባኣዚ ዓኣኔ፤ ጋዓንቴ ቢያ ባኮ ቢያሢና ማዻሢ ፔቴ ፆዛሢኬ። 7ፔቴ ፔቴሢም ዓያኖ ጌኤዣ ዓኣያ ማዔሢ ዔርዛ ዒንጊጻ ዒንጊንታሢ ቢያሢ ማኣዳንዳጉዲኬ። 8ፔቴሢም ጪንጪ ጌስታንዳጉዲ ዓያኖ ጌኤዦ ዛሎና ዒንጊንታኔ፤ ባጋሢም ሃሣ ዬኖ ዓያኖ ዛሎና ዔራቶና ጌስታንዳጉዲ ዒንጊንታኔ። 9ፔቴሢም ሃሣ ዬኖ ዓያኖ ዛሎና ፆሲ ጉሙርቂሢ ዒንጊሢ ዒንጊንታኔ፤ ባጋሢም ጊንሣ ሓርጌፓ ዓሲ ፓሥሢ ዒንጊሢ ዒንጊንታኔ፤ 10ዬያጉዲ ሃሣ ዓቴሢም ፆሲ ዎልቄና ማዺንታ ዓኪ ባኣዚ ማዻንዳ ዎልቄ ዒንጊንታኔ፤ ባጋሢም ጊንሣ ፆሲ ማሊሢ ኬኤዚሢ ዒንጊሢ ዒንጊንታኔ፤ ሜሌሢም ሃሣ ዒንጊንታ ዒንጊጻ ዓያና ጌኤሺፓታቴያ ፑርታ ዓያናፓታቴያ ዱማሲ ዔራንዳ ዒንጊሢ ዒንጊንታኔ፤ ዬያጉዲ ፔቴሢም ዓኪ ሙኡቺና ጌስታንዳጉዲ ዒንጊሢ ዒንጊንታኔ፤ ሜሌሢም ጊንሣ ዬያ ዓኮ ሙኡጮና ጌስቲንቴ ባኮ ቡላንዳ ዒንጊሢ ዒንጊንታኔ፤ 11ዬይ ያዺ ማዔቴያ ዬያ ቢያ ማዻሢ ዬያ ፔቴ ዓያኖ ጌኤዦኬ፤ ዓያና ጌኤሺ ኮዔሢ ጎይፆ ፔቴ ፔቴሢም ዱማ ዱማ ዒንጊሢ ዒንጋኔ። 12ፔቴ ዑሢኮ ዱማ ዱማ ቤሲ ዓኣኔ፤ ዑፆኮ ሚርጌ ቤሲ ዓኣያታቴያ ዬይ ሚርጌ ቤዛ ዬኖ ፔቴ ዑፆይዳኬ። ዬያጉዲ ኪሪስቶሴ ሚርጌ ቤሲ ዓኣ ፔቴ ዑሢጉዲኬ። 13ዎይቲ ጌዔቴ ዓይሁዴታቴያ ዓይሁዴ ማዒባኣ ጊሪኬ ዓሳ፥ ዓይሌታቴያ ዓይሌ ማዒባኣ ዓሳ ፔቴ ዑሢ ማዓኒ ዓያኖ ጌኤዦና ኑ ማስቴኔ፤ ሃሣ ቢያሢ ዬያ ፔቴ ዓያናሢ ኑ ዑሽካንዳጉዲ ኑም ዒንጊንቴኔ። 14ፔቴ ዑሢ ማዢንቴሢ ሚርጌ ዱማ ዱማ ቤሲና ማዓንዳኣፓዓቴም ፔቴ ቤሲናቱዋሴ። 15ዬያሮ ቶኪ፦ “ታኣኒ ኩቺቱዋኣሢሮ ዑሢኮ ፔቴ ቤሲቱዋሴ” ጌዔቴ ያዺ ጌይፆና ዑሢኮ ፔቴ ቤሲ ማዒጻ ዓታንዳ? 16ዋይዚያ፦ “ታኣኒ ዓኣፒቱዋኣሢሮ ዑሢኮ ፔቴ ቤሲቱዋሴ” ጌዔቴ ዓካሪ ዬያ ጌይፆና ዑፆኮ ፔቴ ቤዞ ማዒጻ ዓታንዳ? 17ሂንዳ ዑሢ ቢያ ዓኣፒ ሌሊ ማዔቴ ዔኤቢ ዋይዛ ባኣዚ ዓንካፓ ጴዻንዳያናንዳይ! ሃሣ ዑሢ ቢያ ዋይዚ ሌሊ ማዔቴ ዔኤቢ ዼሂ ዔራ ባኣዚ ዓንካፓ ጴዻንዳያናንዳይ! 18ሃሢ ጋዓንቴ ፆሲ ኮዔሢ ጎይፆ ዑፆኮ ፔቴ ፔቴ ቤዞ ዑፆይዳ ኮይሳ ቤዛ ቤዛ ማዓንዳጉዲ ጌሤኔ። 19ዑሢ ማዢንቴሢ ፔቴ ቤሲና ሌሊ ማዔቴ ኩሙሢ ዑሢ ጌይንታሢ ዓንካፓ ጴዻንዳያናንዳይ! 20ዓካሪ ዑሢኮ ዱማ ዱማ ቤሲ ዓኣያ ማዔቴያ ዑሢ ፔቴ ሌሊኬ። 21ዓኣፒ ኩቺ ኮራ፦ “ኔኤኒ ታኣም ኮይሱዋሴ” ጋዓኒ ዳንዳዑዋሴ፤ ቶኦኪያ ቶኪ ኮራ፦ “ኔ ታኣም ኮይሱዋሴ” ጋዓኒ ዳንዳዑዋሴ፤ 22ጎኔና “ፓሡዋያኬ” ጌይንታ ቤዛታዖ ሚርጌና ኑም ኮይሳያኬ። 23“ዻካኬ” ኑ ጋዓ ኑ ዑፆ ቤዞ ባሼ ኑ ቦንቻኔ፤ ሃሣ ኑና ቦርሲሳያ ማዓ ቤዞዋ ሚርጌና ኑ ሂርጊ ካፓኔ። 24ቦንቺንታ ዑፆም ጋዓንቴ ዬይ ቢያ ኮይሱዋሴ። ቦርሲሳያ ማዒ ጴዻ ቤዛ ባሼ ቦንቺንቲ ዓርቂንታንዳጉዲ ዑፆኮ ፔቴ ቤሲ ማሂ ፆሲ ማዤኔ። 25ዬያ ዒ ማዼሢ፥ ፔቴ ዑፆኮ ዱማ ዱማ ቤዛ ዱማዹዋዖ ዎሊም ማላንዳጉዲ ጌይኬ። 26ዑሢኮ ፔቴ ቤሲ ሜታዻኣና ዓቴ ዑፆኮ ቤዛ ቢያ ዎላ ሜታዻኔ፤ ሃሣ ፔቴ ቤሲ ቦንቺንታኣና ዎላ ቢያሢ ቦንቺንታኔ። 27ዬያጉዲ ዓካሪ ዒንሢ ኪሪስቶሴ ዑፆኬ፤ ዒንሢ፥ ፔቴ ፔቴሢ ዒዛ ዑፆኮ ዱማ ዱማ ቤዞኬ። 28ዬያሮ ፆሲ ፔቴ ፔቴ ዓሶ ሺኢጲፆ ማኣሮይዳ ዱማ ዱማ ማዾ ዓኣያ ማዓንዳጉዲ ማሄኔ፤ ዬያ ጎይፆና ፔቴ ጋዓዖ ፆሲ ማዾም ዳኪንቴዞንሢ፥ ላምዓሳዖ ፆሲ ማሊሢ ኬኤዛዞንሢ፥ ሓይሣሳዖ ዔርዛዞንሢ ማሂ ዓሶ ዶኦሬኔ። ዬያጉዲ ሃሣ ፆሲ ዎልቄና ማዺንታ ዓኪ ባኣዚ ማዻዞንሢ፥ ሓርጌ ዓሶ ፖዒሳ ዒንጊሢ ዓኣዞንሢ፥ ዓሲ ማኣዲሢ ዒንጊሢ ዓኣዞንሢ፥ ዓሲ ዎይሥሢ ዒንጊሢ ዓኣዞንሢና ዓኪ ሙኡቺና ጌስቲሢ ዒንጊሢ ዓኣዞንሢ ጌሤኔ። 29ዬያሮ ቢያሢ ፆሲ ማዾም ዳኪንቴያቱዋሴ፤ ቢያሢ ሃሣ ፆሲ ማሊሢ ኬኤዛያቱዋሴ፤ ቢያሢ ዓሲ ዔርዛያቱዋሴ፤ ቢያሢ ፆሲ ዎልቄና ማዺንታ ዓኪ ባኣዚ ማዻያቱዋሴ፤ 30ቢያሢኮ ሓርጌ ዓሲ ፓሣ ዒንጊሢ ዓኣያቱዋሴ፤ ቢያሢ ዓኪ ሙኡቺና ጌስታኒ ዳንዳዑዋሴ፤ ቢያሢ ሃሣ ዓኮ ሙኡጮና ጌስቶናሢ ቡላኒ ዳንዳዑዋሴ። 31ጋዓንቴ ቢያሢፓ ባሼ ማዔ ዒንጊፆ ዴንቃኒ ኮዑዋቴ። ዓካሪ ታ ዒንሢ ቢያፓ ባሼ ማዔ ጎይሢ ዻዋንዳኔ።
Copyright
Learn More


text:
Erena on Facebook
Articles
መንግስቲ ኤርትራ፣ ኣብ ከባቢ ኣስመራ ብዘይፍቓድን ካብ ሕጊ ወጻእን ተሰሪሑ ንዝበሎ ኣባይቲ ኣፍሪሱ
Radio Erena: 18 June, 2014
መንግስቲ ኤርትራ፣ ኣብ ምምሕዳር ጸጸራት ከባቢ ቤት መኻእ ብዘይፍቓድን ካብ ሕጊ ወጻእን ተሰሪሑ ንዝበሎ ሓይሎ ኣባይቲ ከምዘፍረሰ ካብ ኣስመራ ዝተላእከልና ጸብጻባት የመልክት።
ብመሰረት እቲ ዝተላእከልና ሓበሬታ፣ እቲ በብእዋኑ ካብ ሕጊ ወጻእን ብዘይፍቓድን ክስራሕ ዝጸንሐ ኣባይቲ፣ ነበርቲ ክእወጺ ክንገሮም እኳ እንተጸንሐ፣ ናብ ዝኸውድዎ ቦታ ስለዘይብሎም ንሓያሎ ዓመታት ክቕመጥዎ ዝጸንሑዎ’ዩ።
ኣብ ኤርትራ ብፍላይ ድማ ኣብ ከተማ ኣስመራ ብሰንኪ ዘሎ ከቢድ ጸገም መንበሪ ኣባይቲ፣ ህዝቢ ኣብ ኣርባዕተ ኣስመራ፣ ጸጸራት- ቤት መኻእ፣ ጎዳይፍ፣ ከባቢ ኣኽርያ -ገዛ ታኒካን፣ ኣባሻውል- ገዛ ብርሃኑ፣ ሓድሽ ገዛውቲ ፓራ-ዱባ፣ ሓዝሓዝ….ወዘተ ዝኣመሰለ ከባቢታት ንግዜኡ ዘጽልለሉ መዕቖቢታት እናሰርሐ ክሰፍሮ ከምዝጀመረ ዝፍለጥ’ዩ።
መንግስቲ፣ ንዝህቢ ከቢድ ኣደራዕ ኮይንዎ ዘሎ ጸገም መንበሪ ኣባይቲ ፍታሕ ኣብ ክንዲ ምንዳይ፣ ህዝቢ ጨኒቕዎ ነንዝሰርሖም ግዝያዊ መዕቆቢታት ከፍርስ ምዃኑ ብተደጋጋሚ ጥራይ’ዩ ብተደጋጋሚ እዋን ዘፈራርሕ።
እዚ ከምዚሉ እንከሎ፣ ብምኽንያት ናይ ክረምቲ ዕረፍቲ ናብ ኤርትራ ዝኣተዉ ዘለዉ ሓያሎ ደገፍቲ መንግስቲ ኤርትራ፣ ቅድሚ 10 ዓመታት ብቦንድ ኣብ ዝገዝእዎ መሬት- ገዛውቲ ተሰሪሑ ክውዳእ ምዃኑ ዝተኣትወሎም መብጽዓ ዛጊት ብዘይምትግባሩ የማርሩ ምህላዉ ተሓቢሩ።
መንግስቲ ኤርትራ፣ ኣብ እዋን ኵናት ኤርትራን ኢትዮጵያን ድሕሪኡን ኣብ ዝነበረ ኩነታት፣ ኣብ ወጻኢ ካብ ዝነብሩ ኤርትራውያን ዝኣተውዎ ቦንድ ኣባይቲ ሰሪሑ ከረክቦም ምዃኑ ካብ ዝመባጻዕ 10 ዓመቱ ሓሊፉ ክነሱ፣ መብዛሕቱ ምሉእ ብምሉእ ክውዳእ ከምዘይክኣለ ይፍለጥ።
እዚ ከይተዛዘመን ከይተጻፈፈን ድማ፣ ከም እንደገና ኣብ ወጻኢ ንዝነብሩ ደገፍቱ ብኤሮ ጥራይ ዝሽየጥ መንበሪ ገዛውቲ ሰሪሑ ኣብ ዝሓጸረ እዋን ከረክብ ምዃኑ ዘካይዶ ዘሎ ምውዕዋዕ እምነት ኣጥፊኡ ይርከብ።
ኣብ ወጻኢ ንዝርከቡ ደገፍቱን ላዕለዎት ሓለፍትን ኣዘዝቲ ሰራዊትን መንግስቲ ኤርትራ፣ እንተስ ብገንዘቦም እንተስ ብስልጣኖም መንበሪ ገዛ ክስርሓሎምን ነቶም ዘይተሰርሓሎም ድማ ክስርሓሎም ምዃኑ መብጽዓታት ክእተወሎምን እንከሎ፣ እቲ ዝበዝሐ ብኽራይ ዝነብር ህዝቢ ኤርትራ ግና ብሰንኪ ፋሉል ከይዱ ዘሎ ፖሊሲ መሬትን ክራይ ኣባይትን ኣብ ከቢድ ማሕበረ ቁተባዊ ቅልውላው ተሸሚሙ ይርከብ።
================================


text:
ክርስትያናዊ ህይወት
ሓቂ ምሃር
ካብ መስከረም ጀሚሩ፡ ኣብ ደብተር ኣኼባ ህይወትን ኣገልግሎትን “ሓቂ ምሃር” ዘርእስቱ ሓድሽ ዓይነት ንመርኣዪ ዚኸውን ኣቀራርባ ኺውሰኽ እዩ። ዕላማና ብሕቶን ጥቕስን ጌርና መሰረታዊ ናይ መጽሓፍ ቅዱስ ሓቂ ንምጕላሕ እዩ።
ሓደ ሰብ ተገዳስነት ከም ዘለዎ እንተ ደኣ ኣስተውዒልና፡ ንዚቕጽል ምብጻሕና ብሃንቀውታ ኸም ዚጽበዮ ንምግባር፡ ጽሑፍ ክንገድፈሉ፡ ወይ ድማ ካብ jw.org ቪድዮ ኸነርእዮ ንኽእል ኢና። ኣብ ዝሓለፈ ንዝገበርናዮ ምይይጥ ምእንቲ ኽንቅጽሎ ድማ ኣብ ውሽጢ ሒደት መዓልትታት ክንምለስ ጻዕሪ ኽንገብር ኣሎና። እቲ ሓድሽ ኣቀራርባታትን ክፍልታት ተምሃሮን ኣብታ ዋት ካን ዘ ባይብል ቲች ኣስ (መጽሓፍ ቅዱስ እንታይ ይምህረና፧) ዘርእስታ መጽሓፍ ዘሎ መጠቓለሊ ምዕራፍ እተመስረተ እዩ። እዛ መጽሓፍ እዚኣ፡ ካብታ መጽሓፍ ቅዱስ ዚምህር እትብሃል መጽሓፍ ብቕልል ዝበለ መገዲ ዝቐረበት ሕታም እያ። ኣብታ መጽሓፍ ቅዱስ ዚምህር እትብሃል መጽሓፍ እውን፡ መጽሓፍ ቅዱስ ጥራይ ተጠቒምካ ተመላሊስካ ምብጻሕ ንምግባርን መጽናዕቲ መጽሓፍ ቅዱስ ንምምራሕን ዚሕግዝ ተወሳኺ ሓሳባትን ጥቕስታትን ክንረክብ ንኽእል ኢና።
ናብ ህይወት እትወስድ ሓንቲ መገዲ ጥራይ እያ ዘላ። (ማቴ 7:13, 14) እተፈላለየ ሃይማኖትን ድሕረ ባይታን ንዘለዎም ሰባት ስለ እንዛረብ፡ ንነፍሲ ወከፎም ብውልቂ ኺስሕቦም ዚኽእል ሓቅታት መጽሓፍ ቅዱስ ከነርእዮም ኣሎና። (1ጢሞ 2:4) ብእተፈላለየ ኣርእስትታት መጽሓፍ ቅዱስ ዝያዳ ኽኢላታት ብምዃን ‘ንቓል ሓቂ ብቕኑዕ ብምጥቃም’ ዝመጸ ኽእለትና ምስ ዚመሓየሽ፡ ሓጐስና ይውስኽ፡ ሓቂ ንኻልኦት ኣብ ምምሃር ድማ ዕዉታት ንኸውን።—2ጢሞ 2:15።


text:
ካብ መዛግብትና
“ኣብ ውሽጢ ድርዑ ኸም ዘሎ ጐብየ እየ ነይረ”
ከም ናይ ዘራጊቶ ዓይነት ፍጥነት ዘለዎም ልዕሊ 10,000 ዚዀኑ ሰበኽቲ፡ ኣብ ነሓሰ/መስከረም 1929 ንትሽዓተ መዓልቲ ኣብ መላእ ሕቡራት መንግስትታት ኣመሪካ ሰበኹ። ርብዒ ሚልዮን ዚኸውን መጻሕፍትን ንኣሽቱ መጻሕፍትን ድማ ዓደሉ። እዞም ኣወጅቲ መንግስቲ ኣምላኽ እዚኦም፡ ሓደ ሽሕ ዚዀኑ ኮልፖርተራት ዜጠቓልሉ እዮም ነይሮም። ቍጽሮም ክሳዕ ክንደይ ኰን እዩ ወሲኹ! ቡለቲን * ከም ዝገለጸቶ፡ ካብ 1927 ክሳዕ 1929 ኣብ ዝነበረ እዋን፡ ቍጽሪ ፈለምቲ ብሰለስተ ዕጽፊ ምውሳኹ “ዘይእመን” እዩ ነይሩ።
ኣብ መወዳእታ 1929 ቍጠባዊ ቕልውላው ኣጋጠመ። ኣብታ “ጸላም ሰሉስ” ተባሂላ እትጽዋዕ 29 ጥቅምቲ 1929፡ ብሰንኪ እቲ ኣብ ዕዳጋ ኣክስዮን ኒው ዮርክ ዘጋጠመ ምንቍልቋል ዋጋታት፡ ቍጠባዊ ስርዓት ዓለም ኣብ ቅልውላው ወደቐ። ባንክታት ብኣሽሓት ዚቝጸር ገንዘብ ስለ ዝኸሰራ፡ ጠፈሻ። ቦታታት ሕርሻ ስራሑ ኣቋረጸ። ዓበይቲ ፋብሪካታት ድማ ተዓጽዋ። ብሚልዮናት ዚቝጸሩ ሰባት ስራሖም ሰኣኑ። ብ1933 ኣብ ሕቡራት መንግስትታት ኣመሪካ፡ ዕዳ ኣባይቲ ንመዓልቲ 1,000 ዶላር በጺሑ ነበረ።
እሞኸ ናይ ምሉእ ግዜ ኣገልገልቲ ኣብ ከምዚ ዝበለ ጽንኩር ኵነታት ብኸመይ እዮም ኪናበሩ ዚኽእሉ ነይሮም፧ ሓደ መፍትሒ፡ ከም ቤት ኰይና ኣብ እተገልግል ማኪና ምንባር እዩ ነይሩ። እዛ ማኪና እዚኣ፡ ክራይን ግብርን ስለ ዘይክፈለላ፡ ንብዙሓት ፈለምቲ ብዘይ ብዙሕ ወጻኢታት ኣገልግሎቶም ኪቕጽሉ ሓጊዛቶም እያ። * ኣብ እዋን ኣኼባ ኣውራጃ ድማ፡ ብናጻ ዚሕደረላ ኽፍሊ ዀይና ኣገልጊላ እያ። ብ1934 ቡለቲን፡ ነታ እትነብረላ ማኪና፡ ማይን ምድጃን ተዓጻፊ ዓራትን መሞቕን ዘለዋ ጥርንፍቲ ግናኸ ምሽእቲ ኽትገብራ እትኽእል ብኸመይ ምዃኑ ዚገልጽ ግብራዊ ሓሳባት ሒዛ ወጺኣ ነበረት።
ኣብ መላእ ዓለም ዝነበሩ ብልሓተኛታት ሰበኽቲ፡ ናይ ገዛእ ርእሶም መንበሪት ማኪና ኺሰርሑ ጀመሩ። ቪክቶር ብላክወል ተዘክሮኡ ኺገልጽ ከሎ፡ “ኖህ መርከብ ናይ ምህናጽ ተመክሮ ኣይነበሮን፣ ኣነ እውን እንተ ዀንኩ፡ መንበሪት ማኪና ናይ ምስራሕ ተመክሮ ዀነ ፍልጠት ኣይነበረንን” በለ። ኰይኑ ግና፡ መንበሪት ማኪና ሰሪሑ እዩ።
ኤቫሪ ብሪስቶን ሎቪንያ ብሪስቶን እውን፡ መንበሪት ማኪና ነበረቶም። ኤቫሪ፡ “ካብ ቤተይ ተፈልየ ስለ ዘይፈልጥ፡ ኣብ ውሽጢ ድርዑ ኸም ዘሎ ጐብየ እየ ነይረ” በለ። እዞም ሰብኣይን ሰበይትን እዚኦም፡ ምስቶም ሃርቪ ኮንሮን ኣን ኮንሮን ዚብሃሉ ሰብ ሓዳር እዮም ዜገልግሉ ነይሮም፣ ደጋዊ ኽፋል እታ ዚነብሩላ ማኪና ድማ፡ ብቕጥራን ብእተለበጠ ወረቐት እዩ ተሸፊኑ ነይሩ። እታ መንበሪት ማኪናኦም ክትንቀሳቐስ ከላ፡ እቲ ወረቐት ይቕለጥ ነበረ። ኤቫሪ፡ “ቅድሚኡ ዀነ ድሕሪኡ፡ ከምኣ ዓይነት መንበሪት ተራእያ ኣይትፈልጥን እያ” በለ። ኰይኑ ግና፡ ኣስዒቡ ኸም ዝገለጾ፡ እንዳ ኮንሮን እቶም ክልተ ደቆምን፡ “ኣዝዮም ሕጉሳት ስድራ ቤት እዮም ነይሮም።” ሃርቪ ኮንሮ፡ “ዜድልየና ዘበለ ጐዲሉና ኣይፈልጥን እዩ፣ ንየሆዋ ብምግልጋልናን ፍቕራዊ ሓልዮቱ ምርካብናን ምሉእ ብምሉእ ድሕንነት ከም ዚስምዓና እዩ ገይሩና” ኢሉ ጸሓፈ። ጸኒሑ፡ እንዳ ኮንሮን እቶም ክልተ ደቆምን ኣብ ቤት ትምህርቲ ጊልዓድ ድሕሪ ምስልጣኖም፡ ሚስዮናውያን ኰይኖም ኣብ ፐሩ ተመደቡ።
እንዳ ባቲኖስ እውን ብምሉኦም ፈለምቲ ዀይኖም ኣገልጊሎም እዮም። ጁስቶ ባቲኖስን ቪንቸንሳ ባቲኖስን ቈልዓ ኸም ዚወልዱ ምስ ፈለጡ፡ ነታ ናይ 1929 ሞዴል ዝዀነት ፎርድ ዝዓይነታ ማኪናኦም ናብ መንበሪት ቀየርዋ፣ እዛ ቤት እዚኣ ምስቲ ዚነብሩሉ ዝነበሩ ቴንዳ ኽትወዳደር ከላ፡ ልክዕ “ከም ጽቡቕ ሆቴል” እያ ነይራ። እንዳ ባቲኖስ ምስታ ንእሽቶ ጓሎም ኰይኖም፡ ኣብቲ ዚፈትውዎ ዝነበሩ ዕዮ ቐጸሉ፣ እቲ ዕዮ፡ ነቶም ኣብ ሕቡራት መንግስትታት ኣመሪካ ዝነበሩ ኢጣልያውያን ምስባኽ እዩ ነይሩ።
ብዙሓት ሰባት ንብስራት መንግስቲ ኣምላኽ ይሰምዕዎ እኳ እንተ ነበሩ፡ እቶም ድኻታትን ስራሕ ዘይብሎምን ግና፡ መብዛሕትኡ እዋን ነቲ ጽሑፋት መጽሓፍ ቅዱስ ገንዘባዊ ውጽኢት ኪገብሩ ኣይክእሉን እዮም ነይሮም። የግዳስ፡ እተፈላለየ ኣቕሑ ብምሃብ እዮም ጽሑፋት ዚወስዱ ነይሮም። ክልተ ፈለምቲ፡ ተገደስቲ ሰባት ዝሃብወን 64 ነገራት ብጽሑፍ መዝጊበን ሒዘናኦ ነበራ። እቲ ዝርዝር፡ “ልክዕ ከም ናይ ድኳን ዓይነት ዝርዝር ኣቕሑ እዩ ዚመስል ነይሩ።”
ፍረድ ኣንደርሰን ምስ ሓደ፡ ክልተ መጻሕፍቲ ኺወስድ ዝደለየ ሓረስታይ ተራኸበ፣ እቲ ሓረስታይ ነተን መጻሕፍቲ ስለ ዝደለየን፡ ነታ ናይ ኣዲኡ ዝነበረት መነጽር ከም ውጽኢት ገይሩ ሃበ። ኣብቲ ኸባቢ ኣብ ዚርከብ ካልእ ቦታ ሕርሻ ድማ፡ ሓደ ሰብኣይ ንጽሑፋትና እኳ እንተ ፈተዎ፡ “ኬንብበሉ ዝኽእል መነጸር የብለይን” በለ። ብመነጽር ጐረቤቱ ገይሩ ኼንብብ ምስ ፈተነ ግና ጽቡቕ ገይሩ ኼንብብ ከኣለ፡ ስለዚ ነተን መጻሕፍትን ነታ መነጽርን ዚኸውን ውጽኢት ገበረ።
ሀርበት ኣቦት ኣብ ማኪናኡ፡ ሰፈር ደርሆ ሒዙ ይኸይድ ነበረ። ጽሑፍ ድሕሪ ምብርካቱ ንዚውሃብኦ ሰለስተ ወይ ኣርባዕተ ደርሆ ሸይጡ ድማ፡ ንማኪናኡ ዚዀኖ ነዳዲ ይዕድግ ነበረ። ከምዚ ኢሉ ኸኣ ጸሓፈ፦ “ጥር እትብል ሳንቲም እውን ዘይብልና እዋናት ነይሩዶ፧ እወ ነይሩ። እዚ ግና ኣይዓገተናን። ማኪናና ነዳዲ እንተ ሃልዩዋ፡ እምንቶና ኣብ የሆዋ ጌርና ዕዮና ንቕጽል ነበርና።”
ህዝቢ የሆዋ ነቲ ጽንኩር ኵነታት ኪሓልፍዎ ዝኸኣሉ፡ ኣብ ኣምላኽ ብምውካልን ቈራጽ ስጕምቲ ብምውሳድን እዩ ነይሩ። ሓደ እዋን፡ ማክስወል ልዊስን ኢሚ ልዊስን፡ ንፋስ እተሓወሶ ሓያል ዝናም ምስ ዘነመ፡ እታ መንበሪት ማኪናኦም ብሓደ ዝወደቐ ኦም ኣብ ክልተ ግምዕ ክትብል ከላ ንስክላ እዮም ኣምሊጦም። ማክስወል፡ “እዚ ግና ፈጺሙ ዕንቅፋት ኣይኰነናን። ብኣጋጣሚ ዝዀነ ነገራት ስለ ዝነበረ፡ ኣገልግሎትና ኸነቋርጽ ዚብል ሓሳብ መጺኡና እውን ኣይፈልጥን እዩ። ብዙሕ ዕዮ እዩ ነይሩ፡ ንሕና ኸኣ ክንዓይዮ ቘሪጽና ኢና ኔርና” ኢሉ ጸሓፈ። ማክስወልን ኢሚን በቲ ዘጋጠሞም ከይተዳህሉ፡ ፈተውቶም እናሓገዝዎም ንቤቶም እንደገና ሰርሕዋ።
ኣብዚ ሕጂ ዘለናሉ ጽንኩር እዋን እውን፡ ብሚልዮናት ዚቝጸሩ ጥቕሚ ርእሶም ዚስውኡ ቐናኣት ናይ የሆዋ መሰኻኽር ኣለዉ። ንሕና እውን ልክዕ ከምቶም ኣቐድም ኣቢሎም ዝነበሩ ፈለምቲ፡ ክሳዕ እቲ የሆዋ “እቲ ዕዮ ተዛዚሙ” ዚብለሉ እዋን፡ ኣብ ዕዮ ስብከት ክንቅጽል ቈሪጽና ኢና።